title: ออริจิน

text: ด้านบิชอปบัลเด็สปิโนพาเจ้าชายฆูเลียนไปพบกับกษัตริย์สเปนผู้ทรงประชวรหนัก ก่อนที่กษัตริย์สเปนจะทรงเสด็จสวรรคตในคืนนั้นพร้อมกับบัลเด็สปิโน ทางสำนักพระราชวังสเปนประกาศว่าแลงดอนและผู้บัญชาการการ์ซาเป็นผู้บริสุทธิ์ ด้านเจ้าชายฆูเลียนติดต่ออัมบราเพื่อขอเริ่มต้นคบหากับเธอใหม่อีกครั้ง


title: ออริจิน

text: วันต่อมา แลงดอนพบว่าแท้จริงแล้ว monte@iglesia.org คือวินสตัน เขาปล่อยข่าวต่าง ๆ เพื่อโหมกระแสให้เคิร์สช์ วินสตันยังสารภาพก่อนทำลายตัวเองว่าตนคือ "ผู้สำเร็จราชการ" โดยสร้างสถานการณ์ให้เคิร์สช์ถูกยิงเพื่อสร้างภาพให้เคิร์สช์เป็นผู้สละชีพเพื่อวิทยาศาสตร์และใส่ร้ายนิกายปัลมาเรียซึ่งความจริงไม่มีส่วนเกี่ยวข้อง เรื่องราวทั้งหมดจบลงเมื่อแลงดอนกลับมาที่ซากราดาฟามีเลียและเฝ้ามองผู้คนจากทุกเชื้อชาติที่ต่างมามหาวิหารแห่งนี้ด้วยจุดประสงค์เดียวกัน


title: รีโก ไอเลสเวิร์ท

text: รีโก เอ็ม. ไอเลสเวิร์ท () หรือชื่อที่ใช้ในการแสดงว่า รีโก ไอเลสเวิร์ท (, เกิดวันที่ 9 ธันวาคม ค.ศ. 1972) เธอเป็นนักแสดงชาวอเมริกัน


title: รีโก ไอเลสเวิร์ท

text: เธอเริ่มมีชื่อเสียงจากการแสดงละครโทรทัศน์เรื่อง 24 ชั่วโมงอันตราย (2001) (2004), Conviction (2006), มือปราบฮาวาย (2010), หน่วยสืบสวนแห่งนาวิกโยธิน (2016), แก๊งระเบิด เนิร์ดกู้โลก (2017)


title: รวมเหล่ายอดคนพิทักษ์โลก 2

text: รวมเหล่ายอดคนพิทักษ์โลก 2 () เป็นภาพยนตร์คอมพิวเตอร์แอนิเมชัน 3 มิติ แนวซูเปอร์ฮีโร่ จากประเทศสหรัฐอเมริกา ออกฉายเมื่อ พ.ศ. 2561 และผลิตโดยพิกซาร์แอนิเมชันสตูดิโอส์ และจัดจำหน่ายโดยวอลต์ดิสนีย์พิกเชอส์ เป็นภาคต่อของ "รวมเหล่ายอดคนพิทักษ์โลก" (พ.ศ. 2547) ซึ่งทั้งสองเรื่องเขียนบทและกำกับโดยแบรด เบิร์ด เล่าเรื่องของครอบครัว Parr ซึ่งประกอบไปด้วย Bob / Mr. Incredible, Helen / Elastigirl , Violet , Dashiell "Dash" และเด็กน้อยคนเล็ก Jack-Jack ที่ต้องพยายามเรียกความเชื่อมั่นในซูเปอร์ฮีโร่คืนมาจากสังคม พร้อมๆ กับรักษาชีวิตครอบครัวให้ตลอดรอดฝั่ง แต่ก็ต้องพบกับศัตรูใหม่ที่พยายามปั่นหัวประชาชนให้เกลียดชังซูเปอร์ฮีโร่อีกครั้ง นักแสดงที่กลับมาให้เสียงตัวละครต่อจากภาคแรกได้แก่ เครก ที. เนลสัน, ฮอลลี ฮันเตอร์, ซาราห์ วอเวลล์, และ ซามูเอล แอล. แจ็กสัน ให้เสียง Lucius Best / Frozone และมี Huckleberry Milner โดยพากย์เสียงใหม่ในตัวละครเดิม Dashiell "Dash" และมีตัวละครใหม่ให้เสียงโดย Bob Odenkirk, และ Catherine Keener และยังมี แบรด เบิร์ด มาร่วมพากย์เสียงในบท Edna Mode ด้วย ดนตรีประกอบแต่งโดย ไมเคิล จิอัคคิโน ซึ่งเคยแต่งดนตรีประกอบให้ภาคแรกมาแล้วเช่นกัน


title: รวมเหล่ายอดคนพิทักษ์โลก 2

text: หลังจากความสำเร็จของ "รวมเหล่ายอดคนพิทักษ์โลก" ภาคแรก ผู้กำกับคือแบรด เบิร์ด ได้เลื่อนการสร้างภาคต่อออกไปก่อน ระหว่างที่กำลังทำงานกับภาพยนตร์เรื่องอื่น เขาพยายามเขียนบทภาพยนตร์เรื่องนี้ไม่ให้เหมือนกับภาพยนตร์และภาพยนตร์ชุดซูเปอร์ฮีโร่เรื่องอื่นๆ ที่ออกฉายในช่วงเวลาดังกล่าว โดยจะให้ความสำคัญกับความสัมพันธ์ในครอบครัวมากกว่าแนวภาพยนตร์ที่เป็นภาพยนตร์ซูเปอร์ฮีโร่


title: สถานีโทรทัศน์ทีทีวี

text: สถานีโทรทัศน์ทีทีวี (), รู้จักกันทั่วไปว่า ทีทีวี เป็นสถานีโทรทัศน์แห่งแรกของไต้หวัน ก่อตั้งเมื่อวันที่ 28 เมษายน พ.ศ. 2505


title: รายชื่อธงในประเทศโมร็อกโก

text: ตารางข้างล่างนี้แสดงภาพธงต่างๆที่ใช้ในประเทศโมร็อกโก สำหรับข้อมูลเพิ่มเติมเกี่ยวกับธงชาติ สามารถศึกษาได้จากบทความธงชาติโมร็อกโก


title: ภาวิดา มอริจจิ

text:
ภาวิดา มอริจจิ (ชื่อเล่น : ซิลวี่) Pavida Silvy Moriggi เป็นผู้เข้ารอบ 8 คนสุดท้าย จาก รายการ เดอะสตาร์ ค้นฟ้าคว้าดาวปี 7 และหลังจากหมดสัญญากับค่าย เอ็กแซ็กท์ มิวสิก ได้เข้าแข่งขันรายการ เดอะวอยซ์ไทยแลนด์ ซีซั่นที่ 6 ซึ่งเป็นหนึ่งในผู้เข้าแข่งขันรอบ Final ของทีม โจอี้ บอย ปัจจุบันซิลวี่เป็นศิลปินอิสระและยังทำเพลงเองอีกด้วย
เกิดเมื่อวันที่ 3 ตุลาคม พ.ศ. 2538 ณ จังหวัดภูเก็ต ซิลวี่สนใจในการร้องเพลงและเริ่มเรียนร้องเพลงตั้งแต่อายุ8ขวบที่ โรงเรียน Yamaha สาขาภูเก็ตหลังจากนั้นได้เริ่มต้นการประกวดร้องเพลง จากระดับจังหวัดสู่ระดับประเทศ รางวัลแรกที่ได้รับคือรางวัลชนะเลิศอันดับหนึ่ง ระดับประเทศรุ่นอายุไม่เกิน13ปี ของการแข่งขัน Yamaha Thailand Music Festival และเมื่ออายุ14ปี ได้รับรางวัลรองชนะเลิศอันดับสองรุ่นอายุไม่เกิน22ปี ในการแข่งขัน Yamaha Thailand Music Festival


title: ภาวิดา มอริจจิ

text: ด้วยความฝันที่อยากเป็นนักร้อง เมื่ออายุ15ปีซิลวี่ได้ตัดสินใจเข้าประกวดรายการ เดอะสตาร์ ค้นฟ้าคว้าดาว ปี 7 และได้รับการคัดเลือกให้เข้ารอบเป็น8คนสุดท้ายจากทางรายการ ในระยะเวลา 6ปีแรกของการเข้าสู่วงการบันเทิง ซิลวี่อยู่ในสังกัด เอ็กแซ็กท์ มิวสิก เครือ จีเอ็มเอ็ม แกรมมี่ เป็นนักแสดงในสังกัด ช่องวัน 31 จนหมดสัญญากับทางค่าย ซิลวี่ได้ตัดสินใจเป็นศิลปิน freelance และได้มาประกวด เดอะวอยซ์ไทยแลนด์ ซีซั่นที่ 6 เรียกได้ว่าเป็นการกลับมาของซิลวี่ในฐานะนักร้องก็ว่าได้ เพราะตั้งแต่ที่ได้เป็น 8คนสุดท้ายของรายการ The Star ก็มีผลงานเพลงอยู่บ้างแต่ส่วนมากจะเน้นไปทางการเป็นนักแสดงละครเวที กับ เมืองไทยรัชดาลัย เธียเตอร์ จึงเป็นเหตุในการตัดสินใจจะทำตามฝันต่อไปจนได้เข้ามาเป็นหนึ่งใน Finalist ของทีมโจอี้บอย ในรายการ เดอะวอยซ์ไทยแลนด์


title: ภาวิดา มอริจจิ

text: หลังจากรายการจบซีซั่นซิลวี่ก็เป็น่ที่รู้จักมากขึ้น โดยมีสไตล์ที่เปลียนไปและชัดเจนยิ่งขึ้น ไม่ว่าเรื่องรูปลักษณ์ ความมั่นใจ และเอกลักษณ์ในการร้องเพลงสื่อสารอารมณ์ที่ชัดเจนยิ่งขึ้น ซิลวี่ได้ทำงานและมีผลงานด้านร้องเพลงมากขึ้น เช่น เพลงในฤดูที่ต่างไป เพลงประกอบละคร เมีย 2018 รักเลือกได้ , เพลง Emotional เพลงแนว EDM ซึ่งเป็นการร่วมมือครั้งแรกกับCrossthy (KenPhuphoom+Timothy) นอกจากนี้ยังได้เป็นคอรัส ในรายการอื่นๆอีกมากมาย เช่น The Rapper Thailand, Show Me The Money Thailand


title: ภาวิดา มอริจจิ

text: อนุบาล - มัธยมศึกษาตอนต้น โรงเรียนขจรเกียรติศึกษา จังหวัดภูเก็ต


title: ภาวิดา มอริจจิ

text: มัธยมศึกษาตอนปลาย โรงเรียนศรีวิกรม์ กรุงเทพมหานคร


title: ภาวิดา มอริจจิ

text: ปริญญาตรี คณะศิลปกรรมศาสตร์ สาขาดุริยางคศิลป์ เอกดุริยางคศิลปดนตรีตะวันตกด้านขับร้องเพลงคลาสสิก จุฬาลงกรณ์มหาวิทยาลัย


title: ภาวิดา มอริจจิ

text: เรียนการแสดงกับ หม่อมหลวงพันธุ์เทวนพ เทวกุล ตั้งแต่ปี 2554 - ปัจจุบัน


title: ภาวิดา มอริจจิ

text: เป็นที่รู้จักจากการได้เข้ามาประกวดรายการ เดอะสตาร์ ค้นฟ้าคว้าดาวปี 7 โดยซิลวี่เป็นตัวแทนของภาคใต้ ได้รับหมายเลขรหัส *4 ภายใต้สโลแกน "สาวใต้ลูกครึ่งอิตาเลียน ผู้มีอายุเพียงแค่ 15 ปี ซิลวี่ ภาวิดา มอริจจิ" เพลง ความผูกพัน (ซื้อความรักไม่ได้) - วิชญาณี เปียกลิ่น


title: ภาวิดา มอริจจิ

text: เพลง ให้รักเดินทางมาเจอกัน - ดา เอ็นโดรฟินเพลง แค่คำคำเดียว - วิชญาณี เปียกลิ่นเพลง เธอจะอยู่กับฉันตลอดไป - แคลชเพลง ผิดเพราะรัก - เหมือนแพร พานะบุตรเพลง เธอคือดวงใจของฉัน - ปองศักดิ์ รัตนพงษ์เพลง ไม่มีใคร - นันทิดา แก้วบัวสายเพลง ดอกนีออนบานค่ำ - ตั๊กแตน ชลดาเพลง จะได้ไม่ลืมกัน - ธงไชย แมคอินไตย์


title: ภาวิดา มอริจจิ

text: ในปี พ.ศ. 2561 ซิลวี่เข้าประกวดรายการ The Voice Thailand Season 6 (เดอะวอยซ์ไทยแลนด์ ปีที่ 6) โดยเป็นลูกทีมของโค้ช โจอี้ บอย และเป็นหนึ่งในผู้เข้ารอบ FINAL 8 ทีม สุดท้ายในรายการซิลวี่ ภาวิดา ที่ เฟซบุ๊ค


title: ภาวิดา มอริจจิ

text: ซิลวี่ ภาวิดาที่ ทวิตเตอร์


title: ภาวิดา มอริจจิ

text: ซิลวี่ ภาวิดาที่ อินสตาแกรม


title: ภาวิดา มอริจจิ

text: ซิลวี่ ภาวิดาที่ ยูทูบ


title: พระอาจารย์อาจ พนรัตน

text: พระอาจารย์อาจ พนรัตน เป็นพระภิกษุชาวไทย เคยดำรงสมณศักดิ์เป็นสมเด็จพระพนรัตน ตำแหน่งเจ้าอาวาสวัดสระเกศราชวรมหาวิหาร และเจ้าอาวาสวัดมหาธาตุยุวราชรังสฤษฎิ์ราชวรมหาวิหาร แต่ภายหลังถูกถอดจากสมณศักดิ์เนื่องจากมีพฤติกรรมรักร่วมเพศ


title: พระอาจารย์อาจ พนรัตน

text: พระอาจารย์อาจ เกิดเมื่อวันอาทิตย์ ขึ้น 11 ค่ำ เดือนยี่ ตรงกับวันที่ 7/8 มกราคม พ.ศ. 2301 (นับแบบปัจจุบันตรงกับ พ.ศ. 2302) ในรัชสมัยสมเด็จพระที่นั่งสุริยาศน์อมรินทร์ ชีวประวัติในช่วงต้นไม่ปรากฏ ต่อมาได้อุปสมบทและในรัชสมัยพระบาทสมเด็จพระพุทธยอดฟ้าจุฬาโลกมหาราช ท่านอยู่วัดสระเกศราชวรมหาวิหารมีสมณศักดิ์เป็นพระราชาคณะที่"พระพรหมมุนี" ต่อมาในรัชสมัยพระบาทสมเด็จพระพุทธเลิศหล้านภาลัยจึงได้เลื่อนเป็น"พระพิมลธรรม"


title: พระอาจารย์อาจ พนรัตน

text: ต่อมาวันที่ 19 สิงหาคม พ.ศ. 2359 สมเด็จพระพนรัตน (มี) ได้รับสถาปนาเป็นสมเด็จพระสังฆราช ในคราวเดียวกันนี้จึงโปรดให้สถาปนาพระพิมลธรรม (อาจ) เป็น"สมเด็จพระพนรัตน ปริยัติวรา วิสุทธิสังฆาปรินายก ตรีปิฎกธราจารย์ สฤทธิขัติยสารสุนทร มหาคณิศร บวรวามะคณะสังฆาราม คามวาสี อรัญวาสี"


title: พระอาจารย์อาจ พนรัตน

text: ถึงเดือน 12 มีผู้ฟ้องร้องว่าพระพุทธโฆษาจารย์ (บุญศรี) วัดมหาธาตุ พระญาณสมโพธิ (เค็ม) วัดนาคกลาง และพระมงคลเทพมุนี (จีน) วัดหน้าพระเมรุ ต้องอาบัติปาราชิกมานานแล้ว เนื่องจากเสพเมถุนจนมีบุตรหลายคน เมื่อไต่สวนพบว่าเป็นจริงก็โปรดให้นำทั้ง 3 คนไปจำคุก แล้วโปรดให้สมเด็จพระสังฆราช (มี) และสมเด็จพระพนรัตน (อาจ) แต่งหนังสือโอวาทานุสาสนี เกี่ยวกับข้อวัตรปฏิบัติอันสมควรแก่สมณะเพื่อคัดแจกจ่ายไปตามพระอารามต่าง ๆ


title: พระอาจารย์อาจ พนรัตน

text: หลังจากสมเด็จพระสังฆราช (มี) สิ้นพระชนม์และรับพระราชทานเพลิงพระศพเมื่อวันที่ 28 พฤศจิกายน พ.ศ. 2362 มีพระประสงค์จะสถาปนาสมเด็จพระพนรัตน (อาจ) เป็นสมเด็จพระสังฆราช จึงโปรดให้แห่มาสถิต ณ วัดมหาธาตุ ในเดือน 4 ในปีถัดมาเกิดอหิวาตกโรคระบาดหนักจนทำให้การสถาปนาต้องเลื่อนออกไป จนถึงเดือน 11 มีผู้ฟ้องร้องว่าท่านชอบหยอกเอินศิษย์หนุ่มด้วยกิริยาไม่เหมาะสม ท่านรับสารภาพแต่ยืนยันว่าไม่ถึงปาราชิก จึงรับสั่งให้ถอดจากสมณศักดิ์แล้วเนรเทศออกจากพระอารามหลวง ท่านจึงไปอยู่วัดไทรทอง (ปัจจุบันคือวัดเบญจมบพิตรดุสิตวนารามราชวรวิหาร) จนกระทั่งมรณภาพในรัชสมัยพระบาทสมเด็จพระนั่งเกล้าเจ้าอยู่หัว


title: เจ้าฟ้าสังวาลย์

text: เจ้าฟ้าสังวาลย์ หรือ อินทสุชาเทวี บางแห่งออกพระนามว่าเจ้าฟ้านิ่ม หรือนวน เป็นพระมเหสีฝ่ายซ้ายในสมเด็จพระเจ้าอยู่หัวบรมโกศ และเป็นพระชนนีของเจ้าฟ้ากุณฑล และเจ้าฟ้ามงกุฎ ซึ่งทั้งสองพระองค์ได้พระราชนิพนธ์บทละครเรื่อง "ดาหลัง" และ "อิเหนา"


title: เจ้าฟ้าสังวาลย์

text: เจ้าฟ้าสังวาลย์ทรงคบชู้กับเจ้าฟ้าธรรมธิเบศไชยเชษฐ์สุริยวงศ์ จึงต้องพระอาญาเฆี่ยนจนกระทั่งพิราลัย สมเด็จพระเจ้าอยู่หัวบรมโกศจึงให้นำพระศพของเจ้าฟ้าธรรมธิเบศและเจ้าฟ้าสังวาลย์ไปฝัง ณ วัดไชยวัฒนาราม"บาญชีพระนามเจ้านาย" ที่มีอยู่ใน "คำให้การชาวกรุงเก่า" ระบุว่าเจ้าฟ้าสังวาลย์หรือเจ้าฟ้านวนเป็นพระธิดาของพระองค์เจ้าแก้วในสมเด็จพระเพทราชา ประสูติแต่เจ้าฟ้าเทพในสมเด็จพระสรรเพชญ์ที่ 9 ด้วยเหตุนี้พระองค์จึงมีฐานันดรศักดิ์เป็นเจ้าฟ้าตามพระชนนี


title: เจ้าฟ้าสังวาลย์

text: พระองค์เข้ารับราชการเป็นพระมเหสีฝ่ายซ้ายในสมเด็จพระเจ้าอยู่หัวบรมโกศ "คำให้การขุนหลวงวัดประดู่ทรงธรรม" ระบุว่าเจ้าฟ้าสังวาลย์มีพระราชโอรส-ธิดาทั้งหมดสี่พระองค์ได้แก่ เจ้าฟ้ากุณฑล, เจ้าฟ้าอาภรณ์, เจ้าฟ้ามงกุฎ และเจ้าฟ้าสังคีต ส่วน "บาญชีพระนามเจ้านาย" ที่มีอยู่ใน "คำให้การชาวกรุงเก่า" ระบุว่าเจ้าฟ้าสังวาลย์ประสูติกาลพระราชโอรส-ธิดาสามพระองค์ คือ เจ้าฟ้าขวันตง (คือเจ้าฟ้ากุณฑล), เจ้าฟ้าอัมพร (คือเจ้าฟ้าอาภรณ์) และเจ้าฟ้าหญิงไม่ทราบพระนาม (คือเจ้าฟ้ามงกุฎ)


title: เจ้าฟ้าสังวาลย์

text: พ.ศ. 2298 เจ้าฟ้าสังวาลย์ถูกควบคุมตัวเนื่องจากถูกจับได้ว่าทรงคบชู้กับเจ้าฟ้าธรรมธิเบศไชยเชษฐ์สุริยวงศ์ จึงต้องพระอาญาเฆี่ยนหนึ่งยก จำนวนสามสิบครั้งจนกระทั่งพิราลัยในสามวันหลังการลงทัณฑ์ สมเด็จพระเจ้าอยู่หัวบรมโกศจึงให้นำพระศพของเจ้าฟ้าธรรมธิเบศและเจ้าฟ้าสังวาลย์ไปฝัง ณ วัดไชยวัฒนาราม


title: เทพเจ้าเตาไฟ

text: เทพเจ้าเตาไฟ หรือ จ้าวฮุ่นก้อง หรือ ซีเบ่งจ้าวกุน (ตามสำเนียงฮกเกี้ยน) แต่ก่อนมีชายตัดฟืนคนหนึ่งแซ่จาง ชื่อติ้งฟุ (จางตัน) กำพร้าบิดาตั้งแต่เด็ก เขาเป็นคนซื่อตรงและกตัญญูต่อมารดามาก เมื่อมีเงินก็จะให้มารดาเป็นคนเก็บ


title: เทพเจ้าเตาไฟ

text: วันหนึ่งจางติ้งฟุได้ช่วยสาวน้อยคนหนึ่งไว้ได้ ขณะกำลังถูกสองสมุนโจรฉุดไปให้หัวหน้า สองโจรสู้ไม่ได้หนีไปรายงานหัวหน้า หัวหน้าโจรจึงให้พวกสมุน 20-30 คนมาล้อมจับจางติ้งฟุไปลงโทษที่ชุมโจร จางติ้งฟุตัวคนเดียว น้ำน้อยย่อมแพ้ไฟ จึงถูกจับไปเผาทั้งเป็นในเตาไฟยักษ์ขนาดเส้นผ่าศูนย์กลาง 12 ฟุต ตอนนั้นเผอิญเทพตรวจการณ์ผ่านมาพบ จึงนำวิญญาณจางติ้งฟุ ขึ้นสวรรค์รายงานองค์เง็กเซียน


title: เทพเจ้าเตาไฟ

text: เมื่อตรวจบันทึกจากเทวทูตพบว่าจางติ้งฟุเป็นคนซื่อตรงกตัญญูมีคุณธรรมน่าชมเชย เหตุที่ถูกเผาทั้งเป็นนั้นเกิดจากผลกรรมเนื่องจากสมัยเป็นเด็ก ขณะเติมฟืนใส่เตาไม่ระวังมีลูกแมวซึ่งกำลังหลับสนิทติดอยู่ในฟืนด้วย องค์เง็กเซียนเห็นว่า จางติ้งฟุเป็นลูกกตัญญู มีคุณธรรม จึงมีราชโองการแต่งตั้งจางติ้งฟุเป็นเทพเตาไฟ มีหน้าที่คอยรายงานความประพฤติที่ดีและชั่วของชายหญิงทุกครัวเรือน โดยวันที่ 24 เดือน 12 ของทุกปีจะต้องไปรายงานที่สวรรค์ จากนั้นก็มีพระบัญชาให้เทพอัคคีลงไปเผาผลาญชุมโจรจนวอดเป็นจุณ ประชาชนในแถบนั้นจึงได้อยู่อย่างสงบสุขเรื่อยมา


title: พิมพ์ปวีณ์ โคกระบินทร์

text: พิมพ์ปวีณ์ โคกระบินทร์ ชื่อเล่น ตูน เป็นนักแสดงหญิงชาวไทย


title: พิมพ์ปวีณ์ โคกระบินทร์

text: เกิดเมื่อวันที่ 28 มีนาคม พ.ศ. 2532 การศึกษาระดับมัธยมศึกษาตอนต้นและตอนปลายจากโรงเรียนสุรศักดิ์มนตรี ระดับปริญญาตรีสำเร็จการศึกษาคณะนวัตกรรมสื่อสารสังคม เอกออกแบบสื่อปฏิสัมพันธ์และมัลติมีเดียจากมหาวิทยาลัยศรีนครินทรวิโรฒ


title: พิมพ์ปวีณ์ โคกระบินทร์

text: เริ่มเข้าวงการบันเทิงมีผลงานละครเรื่องแรก "เซน...สื่อรักสื่อวิญญาณ" ตอนบ้านทับทางผี มีผลงานโฆษณาต่อมา จากนั้นก็ได้มาชิมลางงานภาพยนตร์ "O.T. ผี OVERTIME" ซึ่งเธอก็เป็นหนึ่งในนักแสดงนำที่ร่วมแสดงกับเรย์ แมคโดนัลด์, ชาคริต แย้มนาม และอนันดา เอเวอริ่งแฮม ต่อมาเป็นนักแสดงสังกัดช่อง 7


title: ปภาดา กลิ่นสุมาลย์

text: เนย ปภาดา กลิ่นสุมาลย์ นักแสดงชาวไทยสังกัดช่อง 7 เริ่มเข้าวงการบันเทิงชนะเลิศเวทีการประกวดไทยซูเปอร์โมเดลคอนเทสต์2015รวมทั้งยังได้รับตำแหน่ง แพนทีน เฮลตี้ แฮร์ ไอดอล สาวผมสวยไปครองอีกหนึ่งรางวัลด้วย


title: ปภาดา กลิ่นสุมาลย์

text: ปภาดา กลิ่นสุมาลย์ ชื่อเล่น เนย เกิดเมื่อวันพฤหัสบดี ที่ 7 กันยายน พ.ศ. 2538 ที่ จังหวัดนครราชสีมา เป็นนักแสดงและนางแบบชาวไทย ในสังกัดสถานีโทรทัศน์ช่อง 7 HD เริ่มเข้าสู่วงการบันเทิงจากการเข้าสมัครประกวดและได้รับตำแหน่ง ไทยซุปเปอร์โมเดลคอนเทสต์ 2015 (พ.ศ. 2558) รวมทั้งยังได้รับตำแหน่ง แพนทีน เฮลตี้ แฮร์ ไอดอล สาวผมสวยไปครองอีกหนึ่งรางวัลด้วย มีผลงานในวงการบันเทิง เช่น ละครโทรทัศน์ อาทิเช่น นักรบตาปิศาจ , ละอองดาว และมีผลงานเดินแบบและถ่ายแบบด้วย ปภาดาจบการศึกษาระดับปริญญาตรี ที่คณะศิลปกรรมศาสตร์ สาขาวิชาการละคอน เอกการแสดง มหาวิทยาลัยธรรมศาสตร์ ,


title: ซีเรียค

text: ซีเรียค แฮริส (อังกฤษ:Cyriak Harris) เป็นฟรีแลนซ์ชาวอังกฤษ ที่รู้จักกันในชื่อซีเรียค และโปรไฟล์ B3ta  ชื่อ Mutated Monty. เขาเป็นที่รู้จักในการทำแอนิเมชั่นที่ดูเหนือจริง


title: ซีเรียค

text: ซีเรียคได้เข้าร่วมเว็บไซต์ B3ta ตั้งแต่ปี 2004.


title: ซีเรียค

text: เขาได้ช่วยทำวิดีโอเช่น "Cirrus" ของ โบโนโบ  และ "Ratchet" ของ บล็อกปาร์ตี ในปี 2013 และ "Putty Boy Strut" ของ ฟลายอิ่ง โลตัส ในปี 2014.


title: มาเฮอร์ เซน

text: มาเฮอร์ เซน (ماهر زين ; เกิดเมื่อ 16 กรกฎาคม ค.ศ. 1981) เป็นนักร้องชาวสวีเดนแนวอาร์แอนด์บี, นักแต่งเพลง และนักดนตรีที่มาจากเลบานอน เขาได้มีอัลบั้มชื่อว่า "แทงกิ้วอัลลอฮ์ " จากค่ายอเวคเคนนิงเรคอร์ดสในปี 2009 และ "ฟอร์กีฟมี" เมื่อเมษายน ปี 2012 จากสังกัดเดียวกัน


title: พชรพล ศุขอร่าม

text: พชรพล ศุขอร่าม ชื่อเล่น ตอง นักแสดงชาวไทยและนายแบบเกิดเมื่อวันที่ 2 มีนาคม พ.ศ. 2535 เริ่มเข้าวงการบันเทิงเคยประกวดเวทีดัชชี่บอยแอนด์เกิร์ล เริ่มมีผลงานละครกับทาง ช่อง 7 HD ละครเรื่องแรกคือ แม่ดอกรักเร่ ของผู้จัดละคร ปภัสรา เตชะไพบูลย์ แห่งค่ายเค.เอ.เอ็น เอ็นเตอร์เทนเม้นท์ โดยหนุ่มตองต้องมารับบทเป็น เบ้นซ์ มีอาชีพเป็น พระเอกลิเก


title: พชรพล ศุขอร่าม

text: พชรพล ศุขอร่าม ชื่อเล่น ตอง เกิดเมื่อวันที่ 2 มีนาคม พ.ศ. 2535 ภูมิลำเนา จังหวัดเชียงใหม่ จบปริญญาตรีมหาวิทยาลัยเชียงใหม่ คณะวิทยาศาสตร์ เริ่มเข้าวงการบันเทิง ชนะเลิศประกวดเวที ดัชชี่บอยแอนด์เกิร์ล ปี 2012ต่อมามีผลงานละครโทรทัศน์ทางช่อง 7 HDเรื่องแรก แม่ดอกรักเร่ ออกอากาศทางช่อง 7 HD


title: เจ้าหญิงโซฟี เจ้าหญิงแห่งปรัสเซีย

text: เจ้าหญิงโซฟี โยฮันนา มารีอา เจ้าหญิงแห่งปรัสเซีย () หรือพระนามเดิมคือ เจ้าหญิงโซฟีแห่งอีเซินบวร์ค () เป็นเจ้าหญิงเยอรมันจากราชวงศ์อีเซินบวร์ค ซึ่งเป็นราชวงศ์เล็กๆในเยอรมนี พระองค์เสกสมรสกับเกออร์ค ฟรีดริช เจ้าชายแห่งปรัสเซีย ทำให้มียศตามสามีเป็นเจ้าหญิงแห่งปรัสเซีย


title: เจ้าหญิงโซฟี เจ้าหญิงแห่งปรัสเซีย

text: เจ้าหญิงโซฟี ประสูติเมื่อวันที่ 7 มีนาคม พ.ศ. 2521 เป็นธิดาใน ฟรันซ์-อเล็คซันเดอร์ เจ้าชายแห่งอีเซินบวร์ค กับ เคาน์เตสคริสตินซาอูมา-เจซเซีย โดยตระกูลของพระองค์นั้นเป็นโรมันคาทอลิก ขณะทรงพระเยาว์ พระองค์ทรงทำงานใน บริษัทที่ให้คำปรึกษาเกี่ยวกับธุนกิจโดยไม่แสวงหาผลกำไร


title: เจ้าหญิงโซฟี เจ้าหญิงแห่งปรัสเซีย

text: พระองค์ทรงเสกสมรสกับเกออร์ค ฟรีดริช เจ้าชายแห่งปรัสเซีย เมื่อวันที่ 25 สิงหาคม พ.ศ. 2554 และร่วมเฉลิมฉลองทั่วประเทศในวันที่ 27 สิงหาคม พ.ศ. 2557 ซึ่งเป็นวันครบรอบ 950 ปีแห่งการสถาปนาราชวงศ์โฮเอินท์ซ็อลเลิร์น พิธีเสกสมรสนั้นได้เผยแพร่ไปในช่องโทรทัศน์โดยหลังจากเสกสมรสแล้ว พระองค์มีพระนามและพระอิสริยยศคือ เจ้าหญิงแห่งปรัสเซีย ทั้ง 2 มีพระบุตรดังนี้


title: วิตตอรีโอ เด ซีกา

text: วิตตอรีโอ เด ซีกา ( ; 7 กรกฎาคม ค.ศ. 1901 – 13 พฤศจิกายน ค.ศ. 1974) เป็นผู้กำกับภาพยนตร์และนักแสดงชาวอิตาลี เป็นผู้นำในการเคลื่อนไหวสัจนิยมแนวใหม่


title: วิตตอรีโอ เด ซีกา

text: ภาพยนตร์ที่เขากำกับ 4 เรื่องได้รับรางวัลออสการ์ "Sciuscià" และ "Bicycle Thieves" ได้รับรางวัลเกียรติยศ ส่วน "Ieri, oggi, domani" และ "Il giardino dei Finzi Contini" ได้รับรางวัลออสการ์ สาขาภาพยนตร์ต่างประเทศยอดเยี่ยม ซึ่งจากเสียงวิจารณ์ด้านบวกของความสำเร็จของ "Sciuscià" (ภาพยนตร์เรื่องแรกที่ได้รางวัลสาขานี้) และ "Bicycle Thieves" ได้ทำให้สถาบันเพิ่มสาขารางวัลต่างประเทศนี้อย่างถาวร ภาพยนตร์ทั้ง 2 เรื่องนี้ยังเป็นที่ยอมรับว่าเป็นส่วนหนึ่งของภาพยนตร์คลาสสิก


title: วิตตอรีโอ เด ซีกา

text: เด ซีกา เคยได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม ในภาพยนตร์ปี 1957 ผลงานกำกับของชาลส์ วิดอร์จากงานดัดแปลงของเออร์เนสต์ เฮมิงเวย์ในเรื่อง "A Farewell to Arms"


title: ภาพยนตร์ศึกษา

text: ภาพยนตร์ศึกษา () เป็นสาขาวิชาทางวิชาการที่เกี่ยวข้องกับทฤษฎีภาพยนตร์ ประวัติศาสตร์ของภาพยนตร์ และวิธีวิพากษ์ภาพยนตร์ บางครั้งก็เป็นส่วนหนึ่งในสื่อมวลชนศึกษา (Media studies) และมักถูกเปรียบเทียบได้กับสาขาโทรทัศน์ศึกษา ภาพยนตร์ศึกษาจะไม่เกี่ยวข้องกับความเชี่ยวชาญทางด้านการผลิตภาพยนตร์มากนัก แต่เน้นทางด้านการสำรวจการเล่าเรื่อง (narrative) เชิงศิลปะ วัฒนธรรม ทางด้านเศรษฐกิจ และผลกระทบทางการเมืองต่อวงการภาพยนตร์ ในมุมมองของแสวงหาค่านิยมทางสังคมและอุดมการณ์ ภาพยนตร์ศึกษาจะใช้วิธีเชิงวิพากษ์สำหรับการวืเคราะห์การผลิต กรอบแนวคิดเชิงทฤษฎี บริบทและการสร้างภาพยนตร์ ในแง่นี้ภาพยนตร์ศึกษามีอยู่ในสาขาที่ผู้สอนมักไม่เป็นนักการศึกษาหรืออาจารย์หลักเสมอไป แต่จะเป็นผลงานภาพยนตร์ที่สำคัญของบุคคลจะทำหน้าที่ดังกล่าว นอกจากนี้ในการศึกษาภาพยนตร์ สายอาชีพที่เป็นไปได้ ได้แก่ นักวิจารณ์หรือทางด้านการผลิตภาพยนตร์ ทฤษฎีภาพยนตร์มักจะรวมถึงการศึกษาความขัดแย้งระหว่างสุนทรียศาสตร์ของงานฮอลลีวูดเชิงภาพและการวิเคราะห์เนื้อหาบทภาพยนตร์ โดยรวมการศึกษาในด้านภาพยนตร์กำลังเติบโตเช่นเดียวกับอุตสาหกรรมภาพยนตร์ วารสารวิชาการที่เผยแพร่ผลงานภาพยนตร์ศึกษา ได้แก่วารสาร "Sight & Sound" (สถาบันภาพยนตร์อังกฤษ), "Screen" (มหาวิทยาลัยออกซฟอร์ด), "Cinema Journal "(มหาวิทยาลัยเทกซัส), "Film Quarterly" (มหาวิทยาลัยแคลิฟอร์เนีย) และ "Journal of Film and Video "(มหาวิทยาลัยอิลลินอยส์)


title: ภาพยนตร์ศึกษา

text: ภาพยนตร์ศึกษาเป็นสาขาทางวิชาการที่ก่อกำเนิดขึ้นในศตวรรษที่ 20 หลังจากการประดิษฐ์ภาพเคลื่อนไหว (ในปลายศตวรรษที่ 19)  ภาพยนตร์ศึกษามุงคิดค้นเฉพาะทาง คือ การสร้างทฤษฎีภาพยนตร์ ซึ่งเป็นวิธีการและแนวทางของภาพยนตร์ในมุมมองทางศิลปะ และการเขียนเรื่องราวเกี่ยวกับประวัติศาสตร์ของภาพยนตร์ (film historiography)  เนื่องจากภาพยนตร์สมัยใหม่เพิ่งกลายเป็นสิ่งประดิษฐ์และอุตสาหกรรมในช่วงปลายศตวรรษที่ 19 เท่านั้น ผู้ผลิตภาพยนตร์และผู้กำกับภาพยนตร์รุ้นก่อนหน้านี้มีความสำคัญอย่างมากต่อการวิเคราะห์ทางวิชาการซึ่งเกิดขึ้นในรุ่นต่อ ๆ ไป


title: ภาพยนตร์ศึกษา

text: ในยุคแรก ๆ โรงเรียนภาพยนตร์มุ่งเน้นที่การผลิตและการวิจารณ์เชิงจิตวิสัยกับภาพยนตร์มากกว่าวิธีการเชิงวิพากษ์ ประวัติศาสตร์ และทฤษฎีที่ใช้ในการศึกษาเชิงวิชาการ ตั้งแต่ที่มีการสร้างภาพยนตร์ขึ้นมา แนวคิดของภาพยนตร์ศึกษาได้ขยายตัวไปในการวิเคราะห์แง่มุมที่เป็นทางการของภาพยนตร์ขณะที่มีการสร้างภาพยนตร์ไปด้วย สถาบันภาพยนตร์แห่งเกราสิมอฟ (Gerasimov Institute of Cinematography) ซึ่งก่อตั้งขึ้นในมอสโกเมื่อปี พ.ศ. 2462 (ค.ศ. 1919) เป็นสถาบันการศึกษาแห่งแรกในโลกที่ให้เน้นเรื่องภาพยนตร์ ในสหรัฐอเมริกาก็มีวิทยาลัยศิลปะภาพยนตร์ (School of Cinematic Arts, SCA) มหาวิทยาลัยเซาเทิร์นแคลิฟอร์เนีย ก่อตั้งขึ้นเมื่อปี พ. ศ. 2472 (ค.ศ. 1929) เป็นสถานศึกษาทางด้านภาพยนตร์แห่งแรก ซึ่งสร้างขึ้นตามข้อตกลงกับสถาบันศิลปะและวิชาการทางภาพยนตร์ (Academy of Motion Picture Arts and Sciences) ทั้งยังเป็นสถาบันแรกที่เปิดหลักสูตรสาขาวิชาทางภาพยนตร์ในปี พ. ศ. 2475 (ค.ศ. 1932) แต่ก็ยังไม่มีความแตกต่างเฉพาะที่จะถือได้ว่าเป็นภาพยนตร์ศึกษา มหาวิทยาลัยต่าง ๆ เริ่มคิดค้นและพัฒนาหลักสูตรต่าง ๆ ที่เกี่ยวข้องกับภาพยนตร์มากขึ้น อย่างไรก็ตาม ก็ยังไม่มีหลักสูตรที่แบ่งแยกระหว่างวิธีการนามธรรมและหลักปฏิบัติในยุคแรกนี้


title: ภาพยนตร์ศึกษา

text: สถาบันภาพยนตร์ Babelsberg ในประเทศเยอรมัน () ได้ก่อตั้งขึ้นในยุคไรช์ที่สามในปี พ. ศ. 2481 (ค.ศ. 1938) อาจารย์ที่ให้การศึกษาในยุคนั้น ได้แก่ ผู้สร้างภาพยนตร์ชาวออสเตรีย Willi Forst และนักแสดงชาวเยอรมัน Heinrich George ในการสำเร็จการศึกษาที่สถาบันนี้นักศึกษต้องสร้างภาพยนตร์ของตัวเอง


title: ภาพยนตร์ศึกษา

text: การเคลื่อนไหวออกจากการผลิตภาพยนตร์ที่ฮอลลีวูดในยุคทศวรรษที่ 50 เป็นการนำวงการภาพยนตร์ไปสู่ความเป็นอิสระทางศิลปะมากขึ้น เป็นการสร้างทฤษฎีผู้แต่ง (Auteur theory) ซึ่งยืนยันว่าภาพยนตร์นั้นเป็นวิสัยทัศน์และศิลปะของผู้กำกับภาพยนตร์  ทำให้เกิดการกระตุ้นให้มีภาพยนตร์ศึกษาและกลายเป็นเรื่องที่สนใจกันอย่างมากในทางวิชาการทั่วโลกในทศวรรษที่ 60 ในปี พ.ศ. 2508 (ค.ศ. 1965) นักวิจารณ์ภาพยนตร์ โรบิน วูด มีงานเขียนเกี่ยวกับอัลเฟร็ด ฮิตช์ค็อก กล่าวว่า ภาพยนตร์ของฮิตช์ค็อกมีเนื้อหาของความซับซ้อนเหมือนกับบทละครของเช็คสเปียร์   ในทำนองเดียวกัน ฌอง-ลุค โกดาร์ด (Jean Luc Godard) นักเขียนบทความในนิตยสาร "Cahiers du Cinema" ในฝรั่งเศส เขียนไว้ว่า "เจอร์รี ลูวิส [นักแสดงตลก นักแสดง นักร้อง นักมนุษยธรรม ผู้กำกับภาพยนตร์ชาวอเมริกัน] ... เป็นคนเดียวในฮอลลีวูดที่ทำอะไรๆ ที่แตกต่าง คนเดียวที่ไม่ได้ตกอยู่ในประเภทใดที่ตั้งกันไว้ อยู่ในบรรทัดฐานใดๆ หลักการใดๆ ... ลูอิสเป็นคนเดียวในวันนี้ที่ทำภาพยนตร์อย่างกล้าหาญ   เมื่อมีงบประมาณที่เหมาะสม มีจำนวนนักศึกษาลงทะเบียนที่แน่นอน และความสนใจในสาขามนุษยศาสตร์ มหาวิทยาลัยหลายแห่งก็ได้สร้างบุคลากรที่มีความสามารถและเปิดโครงการหลักสูตรภาพยนตร์ศึกษาที่แตกต่างกันไป


title: ภาพยนตร์ศึกษา

text: ในความเป็นจริงไม่มีบุคคลใดคนหนึ่งที่สร้างหลักเกณฑ์สำหรับภาพยนตร์ศึกษา ชุมชนที่กำลังเติบโตในอุตสาหกรรมภาพยนตร์และนักวิชาการได้เริ่มวิพากษ์ จัดทำเอกสารและวิเคราะห์ภาพยนตร์ต่างๆ จนในที่สุดก็ได้แนวทางที่สอดคล้องกับแนวคิดของภาพยนตร์ศึกษาที่เกี่ยวข้องกับการศึกษาในสายศิลปศาสตร์ในสถาบันอุดมศึกษา  ด้วยความสำเร็จในช่วงครึ่งแรกของศตวรรษที่ 20 บุคคลสำคัญในวงการภาพยนตร์กลายเป็นแหล่งทุนสำหรับคณะหรือสถาบันที่มุ่งเน้นทางด้านภาพยนตร์ เพื่อสร้างสถานที่เฉพาะสำหรับภาพยนตร์ศึกษาและพัฒนาโปรแกรมวิชาจนเป็นรูปเป็นร่าง ตัวอย่างเช่น จอร์จ ลูคัสได้บริจาคเงินจำนวน 175 ล้านดอลลาร์สหรัฐให้กับวิทยาลัยศิลปะภาพยนตร์ (School of Cinematic Arts) มหาวิทยาลัยแคลิฟอร์เนีย ในปี พ.ศ. 2549


title: ภาพยนตร์ศึกษา

text: ในปัจจุบัน ภาพยนตร์ศึกษามีอยู่ทั่วโลกเป็นสาขาวิชาหนึ่งในสถาบันการศึกษาที่ทุ่มเทให้กับสาขาเฉพาะทาง ภาพยนตร์ศึกษาได้เติบโตขึ้นในหลายด้านเพื่อครอบคลุมวิธีการจำนวนมากของการสอนประวัติศาสตร์ วัฒนธรรม และสังคม วิทยาลัยและมหาวิทยาลัยต่าง ๆ ทางศิลปศาสตร์หลายแห่งมีหลักสูตรที่มุ่งเน้นเฉพาะการวิเคราะห์ภาพยนตร์ . นอกจากนี้ ยังมีความหลากหลายของภาพยนตร์ศึกษามากขึ้น โรงเรียนระดับมัธยมศึกษาทั่วสหรัฐอเมริกายังมีการสอนทฤษฎีภาพยนตร์ด้วย โปรแกรมการศึกษาหลายแห่งยังเชื่อมโยงภาพยนตร์ศึกษากับสาขาวิชาสื่อและโทรทัศน์ซึ่งนำความรู้ทุกส่วนจากการผลิตภาพเป้นแนวทาง  เนื่องจากเทคโนโลยีที่มีความก้าวหน้าและเติบโตมากขึ้น เช่น ภาพยนตร์ 3 มิติ และ YouTube ภาพยนตร์จึงถูกนำมาใช้อย่างเป็นรูปธรรมในการสอนในฐานะสื่อหลักเพื่อสะท้อนทางวัฒนธรรมและศิลปะทั่วโลก เนื่องจากการเติบโตอย่างต่อเนื่องของการศึกษาค้นคว้าในสาขาภาพยนตร์ศึกษา จึงได้มีการจัดหลักสูตรใหม่ ๆ หลากหลายสำหรับการวิเคราะห์ของวิธีวิพากษ์วิธีต่าง ๆ ที่ใช้กันในภาพยนตร์   แม้ว่าแต่ละสถาบันจะมีอำนาจในการสร้างเนื้อหาการศึกษา แต่ผู้เรียนมักจะคาดหวังว่าจะได้รับความรู้เกี่ยวกับการเปลี่ยนแปลงเชิงแนวคิดในภาพยนตร์ ความรู้ทางวรรณกรรมเกี่ยวกับการวิเคราะห์รูปแบบและวัจนลีลาของภาพยนตร์ การรับรู้ทางความรู้สึกในมิติเชิงอุดมการณ์ของภาพยนตร์ และความตระหนักในเรื่องความหมายของการสื่อสาร และทิศทางที่เป็นไปได้ของภาพยนตร์ในอนาคต


title: ภาพยนตร์ศึกษา

text: โดยทั่วไป หลักสูตรของโปรแกรมภาพยนตร์ศึกษาในระดับอุดมศึกษามักมีเนื้อหาวิชาเรียน ดังนี้ (แต่ไม่จำกัดเพียงเท่านี้)หลักสูตรสาขาภาพยนตร์ศึกษามีวิชาเรียนให้เลือกหลากหลาย ทั้งยังมีวิชาเอกและวิชารองในสถาบันต่างๆ .


title: ภาพยนตร์ศึกษา

text: ในสหรัฐอเมริกามหาวิทยาลัยมีการเปิดสอนหลักสูตรเฉพาะทาง เน้นที่ภาพยนตร์ศึกษา มีวิทยาลัยที่มุ่งมั่นกับโปรแกรมวิชาเอกหรือวิชารอง ปัจจุบันสถาบันอุดมศึกษาจำนวน 144 แห่งทั่วประเทศี่มีหลักสูตรภาพยนตร์ศึกษาเป็นวิชาเอก คาดว่าจะมีการเติบโตมากขึ้นในแต่ละปีและมีความสนใจใหม่ๆ ในภาพยนตร์ศึกษา  สถาบันที่เสนอปริญญาภาพยนตร์ศึกษาเป็นส่วนหนึ่งของหลักสูตรศิลปะหรือการสื่อสารจะแตกต่างจากสถาบันที่มีโปรแกรมสาขาวิชาภาพยนตร์ศึกษาโดยเฉพาะ หลักสูตรนี้ไม่ได้จำกัดเฉพาะกับภาพยนตร์ที่ผลิตขึ้นในสหรัฐอเมริกาเท่านั้น สามารถวิเคราะห์ภาพยนตร์ได้หลากหลายประเภท ในสหรัฐอเมริกาในการสำเร็จการศึกษาเพื่อปริญญาภาพยนตร์ศึกษา ผู้เรียนมักมีเป้าหมายเพื่อการประกอบอาชีพในการผลิตภาพยนตร์ โดยเฉพาะอย่างยิ่งการกำกับและผลิตภาพยนตร์   โดยทั่วไปการเรียนการสอนจะผสมผสานรูปแบบใหม่ๆ ชองสื่อด้วย เช่น โทรทัศน์และสื่อใหม่  ผู้ที่ศึกษาภาพยนตร์ต้องการความสามารถทางด้านการวิเคราะห์ภาพยนตร์เป็นจำนวนมากที่เผยแพร่ในสหรัฐอเมริกาทุก ๆ ปี ในแง่มุมทางวิชาการมากขึ้น หรือเพื่อทำความเข้าใจประวัติความเป็นมาของวงการภาพยนตร์ในทางศิลปะ ภาพยนตร์สามารถสะท้อนให้เห็นถึงวัฒนธรรมของยุคได้ไม่เพียงแต่ในประเทศเท่านั้น แต่ทั่วโลก


title: ภาพยนตร์ศึกษา

text: ภาพยนตร์ศึกษาทั่วโลกมีอยู่มากกว่า 20 ประเทศ เนื่องจากต้นทุนสูงของการผลิตภาพยนตร์ ประเทศในโลกที่สามจึงถูกทิ้งห่างจากการภาพยนตร์โดยเฉพาะอย่างยิ่งทางด้านการศึกษา แม้ว่าประเทศที่เจริญรุ่งเรืองกว่านี้จะมีความสามารถในการศึกษาภาพยนตร์ในทุกด้านของภาพยนตศึกษาร์ก็ตาม การบรรยายเกี่ยวกับภาพยนตร์สามารถพบได้ในสถาบันการศึกษาทั่วโลก และมักเป็นความสนใจระดับนานาชาติกับสุนทรียภาพของภาพยนตร์ที่เทศกาลภาพยนตร์ต่างๆ ตัวอย่างเข่น เทศกาลภาพยนตร์เมืองคานส์เป็นงานที่มีชื่อเสียงที่สุดในโลก   แม้ว่ากิจกรรมพวกนี้จะเป็นเรื่องของการประชาสัมพันธ์และอุตสาหกรรมภาพยนตร์ และไม่ได้มีอยู่ภายในสถาบันการศึกษาก็ตาม การวิเคราะห์และวิธีวิพากษ์ภาพยนตร์ก็ถูกนำไปใช้ในเวทีนานาชาติ


title: ภาพยนตร์ศึกษา

text: บุคคลสำคัญที่มีอิทธิพลต่อการศึกษาทางด้านภาพยนตร์เป็นอาจารย์และผู้ผลิตภาพยนตร์ สามารถแบ่งออกเป็น 2 หมวดใหญ่ ได้แก่ บุคคลในการผลิตภาพยนตร์ และบุคคลในด้านการวิจารณ์ภาพยนตร์


title: ริชาร์ด เบอร์ตัน

text: ริชาร์ด เบอร์ตัน ( ชื่อเกิด Richard Walter Jenkins Jr. 10 พฤศจิกายน 1925 – 5 สิงหาคม 1984) เป็นนักแสดงชาวเวลส์ เป็นที่รู้จักในน้ำเสียงแบริโทนที่น่าฟัง เขาเริ่มบทบาทการแสดงในฐานะนักแสดงเชกสเปียร์ในช่วงคริสต์ทศวรรษ 1950 ผลงานโดดเด่นอย่างเรื่อง "Richard Burton's Hamlet" ปี 1964


title: ริชาร์ด เบอร์ตัน

text: เบอร์ตันได้รับการเสนอชื่อเข้าชิงรางวัลออสการ์ 7 ครั้ง แต่ไม่เคยได้รับรางวัลเลย เขายังได้รับรางวัลบาฟตา, รางวัลลูกโลกทองคำ, รางวัลโทนีในสาขานักแสดงนำยอดเยี่ยม ในช่วงกลางคริสต์ทศวรรษ 1960 เบอร์ตันติดอันดับนักแสดงแถวหน้าบนตารางบ็อกซ์ออฟฟิศ ในปลายคริสต์ทศวรรษ 1960 เบอร์ตันเป็นหนึ่งในนักแสดงที่มีค่าตัวแพงที่สุดในโลก โดยได้รับค่าตัว 1 ล้านเหรียญสหรัฐ หรือมากกว่านั้น


title: ณัฐชนน ภูวนนท์

text: ณัฐชนน ภูวนนท์ ชื่อเล่น เติร์ก เกิดเมื่อวันที่ 8 มีนาคม พ.ศ. 2536 ภูมิลำเนา กรุงเทพมหานคร การศึกษาระดับปริญญาตรี มหาวิทยาลัยกรุงเทพ คณะ ภาษาอังกฤษธุรกิจ (อินเตอร์) ถ่ายแบบให้กับ look book Pain Killer และนิตยสาร พลอยแกมเพชร เขาเคยได้รางวัล Popular Vote หนุ่ม Levi's ภาคกลาง ต่อมาเป็นนักแสดงค่าย โพลีพลัสตั้งแต่ปี 2555–2559 มีผลงานละครเรื่องแรก ศีล 5 คนกล้าท้าอธรรมปัจจุบันเป็นนักแสดงสังกัด ช่อง 7 มีผลงานละครเรื่องแรก มือปราบเจ้าหัวใจต่อมามีงานละครต่อเนื่อง


title: อาตี๋ของผม

text: อาตี๋ของผม เป็นละครชุด (ซีรีส์) มีเค้าโครงมาจากนิยาย "อาตี๋ของผม" แต่งโดย CaffeineDekD (คาเฟอีน) ผลิตโดยจีเอ็มเอ็มทีวี และ โคโซโคโม กำกับการแสดงโดย ราชิต กุศลคูณสิริ ออกอากาศทางช่องวัน ทุกวันเสาร์ เวลา 22:15 น. - 23:15 น. และออกอากาศย้อนหลังทางไลน์ทีวี เวลา 23:15 น. ตั้งแต่วันที่ 23 มิถุนายน พ.ศ. 2561 อีกทั้งยังออกอากาศในประเทศไต้หวันผ่านทาง CHOCO TV พร้อมกับการแพร่ภาพในประเทศไทย


title: อาตี๋ของผม

text: หมอก (สัตบุตร แลดิกี) หัวหน้าแก๊งหมีเล่นหวย นักเรียน ม.5 และขายหนังโป๊ไปด้วยที่โรงเรียน หมอกเป็นลูกชาย หมวดหมู (ชูเกียรติ เอี่ยมสุข) ช่างตัดผมในตำนานแห่งหมวดหมูบาร์เบอร์ ร้านตัดผมที่เคยรุ่งเรืองสำหรับท่านชายโดยเฉพาะ หน้าโรงเรียนชายล้วนแถวปากคลองตลาดที่หมอกเรียนอยู่


title: อาตี๋ของผม

text: วันหนึ่งขณะที่หมวดหมูกำลังตัดผมให้ ตี๋ (ธนัตถ์ศรันย์ ซำทองไหล) คฑากรโรงเรียนสุดหล่อ ดีกรีลูกร้านทองเยาวราช หมวดหมูโทรตรวจหวยไปด้วยแล้วฟังเลขผิดนึกว่าตัวเองถูกหวย เลยดีใจเบอร์ใหญ่วิ่งหนีออกจากบ้านไปหาเจ้าของแผงหวย ทิ้งให้ตี๋นั่งเงิบอยู่บนเก้าอี้ ทำให้หมอกที่อยู่บ้านคนเดียวถึงกับซวยตกเป็นช่างตัดผมจำเป็นให้ตี๋ ด้วยความหมั่นไส้หมอกแกล้งตัดผมตี๋ให้แหว่งทำให้มีเรื่องเกรี้ยวกราดกันที่โรงเรียนต่อ หมอกโดนครูทำโทษให้ล้างห้องน้ำโรงเรียนคนเดียวสามอาทิตย์ จึงเอาคืนตี๋ด้วยการแว้นมอเตอร์ไซค์เอาหนังโป๊เกย์ไปส่งแล้วตีเนียนว่าตี๋สั่ง ทำให้ แบมบี้ (สุทธิภา คงแนวดี) คฑากรหญิงล้วนโรงเรียนข้างๆ ที่มาด้วยเข้าใจผิดเดินหนีตี๋ไป ลำบากหมอกต้องแกล้งเป็นแฟนตี๋เล่นๆ แบบงงๆ เพื่อเรียกร้องความสนใจให้แบมบี้กลับมา แต่กลับพบปริศนาจากแบมบี้ว่าตี๋ชอบหมอกรึเปล่า นำไปสู่การทดสอบตี๋ด้วยหนังโป๊ที่มีอยู่ ตามคำแนะนำของ ฉิ่ง (อภิชญา แซ่จัง) สาววาย นักเรียน ม.4 สก๊อยคุมถิ่นลูกร้านอาหารตามสั่งข้างบ้าน


title: อาตี๋ของผม

text: ท่ามกลางความเฮฮาปาร์ตี้ของชาวแก๊ง อู๋ (ธนวัฒน์ รัตนกิจไพศาล) กับ ต้น (ชยพล จุฑามาศ) เพื่อนสนิทของหมอก ที่คอยเป็นห่วงอยู่ห่าง ๆ และ หมอน (ภูวินทร์ ตั้งศักดิ์ยืน) น้องชายของหมอกที่ชวน กอด (ตรัย นิ่มทวัฒน์) มาเชียร์พี่ ๆ และเป็นคู่จิ้นกันเองด้วย เพื่อทำความฝันของหมอนให้เป็นจริง นั่นคือการช่วยพ่อฟื้นฟูหมวดหมูบาร์เบอร์ในตำนานให้กลับมารุ่งเรืองอีกครั้งหนึ่ง


title: อาตี๋ของผม

text:
การดำเนินเรื่องถูกดำเนินเรื่องผ่านความคิดของตัวละครหลักอย่าง หมอก หลายความคิดที่ตัวละครคิด อาจไม่ตรงกับความเป็นจริง และทำให้เกิดความลับซ่อนอยู่ระหว่างการดำเนินเรื่องมากมาย จากความคิดของตัวละครหลักที่เข้าใจผิดไปเอง โดยจะเฉลยปมทั้งหมดในตอนสุดท้าย เนื้อเรื่องทั้งหมดสะท้อนถึงตามบริบทของสภาพสังคมไทยในปัจจุบัน เช่น การยอมรับในเพศที่สาม ความรักระหว่างผู้ชายกับผู้ชายด้วยกัน ปัญหาการยอมรับของสังคม ครอบครัวและเพื่อน
หนังสือนิยายเรื่อง "อาตี๋ของผม" ถูกแบ่งออกเป็น 3 เล่ม ความยาวรวม 1,505 หน้าโดยรวมตอนใหม่เพิ่มให้เนื้อเรื่องสมบูรณ์ยิ่งขึ้นอีก 14 ตอนจากเรื่องราวแรกที่เผยแพร่ทางเว็บไซด์ Dek-D และทางผู้เขียนจะมีตอนสั้นพิเศษความยาวไม่น้อยกว่า 2 หน้ากระดาษ A4 ออกมาทางออนไลน์ สัปดาห์ละ 1 ตอนรวมทั้งหมดอีก 48 ตอนด้วย


title: รถตักตีนตะขาบ

text: รถตักตีนตะขาบ (tracked loader) เป็นยานยนต์งานก่อสร้างชนิดหนึ่งที่ประกอบด้วยช่วงล่างแบบสายพานหรือตีนตะขาบ และชุดบุ้งกี๋ (loader) สำหรับการขุดหรือตักวัสดุ เครื่องจักรกลชนิดนี้ได้รับการพัฒนาให้เป็นเครื่องจักรสารพัดประโยชน์ที่มีความคล่องตัวในอุตสาหกรรมการขุดตัก เป็นรถแบบอเนกประสงค์ที่สามารถทำงานได้หลายอย่างในสถานที่ก่อสร้าง เช่นการดัน, การขุด หรือตักวัสดุ


title: รถตักตีนตะขาบ

text: การออกแบบของรถตักตีนตะขาบมีการวิวัฒนาการมาหลายขั้นตอน. เดิมทีรถตักตีนตะขาบได้รับการดัดแปลงมาจากรถแทรกเตอร์แบบตีนตะขาบ และใช้งานเหมือนกับรถปราบดิน (บุลโดเซอร์) ในยุคแรก จึงยังไม่มีสมรรถนะในการขุดลงในพื้นดินแข็ง การใช้งานส่วนใหญ่จะเป็นการขนย้ายวัสดุที่กองรวมกัน และขนถ่ายวัสดุกับรถบรรทุกหรือรถไฟ


title: รถตักตีนตะขาบ

text:
การเปลี่ยนแปลงการออกแบบที่สำคัญเกิดขึ้นเมื่อมีการนำระบบไฮดรอลิกมาใช้ในการขับเคลื่อนระบบก้านต่อของชุดตัก ทำให้กำลังงานของการตักเพิ่มสูงขึ้น และที่สำคัญคือรถตักสามารถส่งแรงดันกดลงด้านล่างไปยังบุ้งกี๋ได้ ซึ่งทำให้เพิ่มความสามารถในการขุดพื้นดินแข็งได้ดีขึ้นอย่างมาก การออกแบบส่วนอื่นยังคงลอกแบบจากรถบุลโดเซอร์ น้ำหนักของเครื่องยนต์ยังคงกระทำลงบนส่วนครึ่งหน้าของสายพานตีนตะขาบเช่นเดียวกับส่วนประกอบชุดตักที่มีน้ำหนักมาก ซึ่งมักจะก่อให้เกิดปัญหาการสึกหรอที่เร็วเกินควรของล้อนำด้านหน้า และชิ้นส่วนช่วงล่าง
การประยุกต์ใช้ระบบขับเคลื่อนไฮโดรสแตติกในรถตักตีนตะขาบเป็นพัฒนาการที่สำคัญประการต่อมา ทำให้การเคลื่อนที่ของรถมีความคล่องตัวสูงและบังคับได้ง่ายขึ้น รถตักตีนตะขาบในปัจจุบันเป็นเครื่องจักรกลที่มีความซับซ้อนสูง โดยการใช้ระบบส่งกำลังแบบไฮโดรสแตติก และระบบควบคุมไฮดรอลิกไฟฟ้าเพื่อเพิ่มประสิทธิภาพ


title: มิสเวิลด์ 2009

text: มิสเวิลด์ 2009, การประกวดครั้งที่ 59 จัดขึ้นเมื่อวันที่ 12 ธันวาคม 2552 ที่Gallagher Convention Centre, โจฮันเนสเบิร์ก, แอฟริกาใต้ ผุ้ชนะในการประกวดครั้งนี้ คือ Kaiane Aldorino จากยิบรอลตาร์


title: The Producer นักปั้นมือทอง

text: The Producer นักปั้นมือทอง เป็นรายการเรียลลิตี้โชว์แข่งขันทำดนตรีของ 4 โปรดิวเซอร์ชั้นนำแห่งวงการดนตรีไทย ได้แก่ ฟอร์ด - สบชัย ไกรยูรเสน, หนึ่ง - จักรวาล เสาธงยุติธรรม, แมว - จิรศักดิ์ ปานพุ่ม และ เพชร สหรัตน์ เพื่อค้นหาสุดยอดโปรดิวเซอร์ของประเทศไทย ผลิตโดย บริษัท เซ้นส์ เอนเตอร์เทนเมนท์ จำกัด ออกอากาศทุกวันเสาร์ เวลา 18:20 น. - 19:50 น. ทางสถานีโทรทัศน์สีกองทัพบกช่อง 7 ดำเนินรายการโดย เอ - วราวุธ เจนธนากุล


title: The Producer นักปั้นมือทอง

text: โปรดิวเซอร์ทั้ง 4 คน จะต้องนำศิลปินมาเข้าร่วมทีม ทีมละ 6 คน ตามประเภทที่กำหนดให้ คือ 1.ศิลปินเสียงทรงพลัง 2.ศิลปินลูกทุ่ง 3.ศิลปินร็อก 4.ศิลปินยุค 90's 5.ศิลปินตลก และ 6.พระเอกหรือนางเอก โดยศิลปินจะอยู่ใน Secret Wall โดยไม่มีการเปิดเผยตัวตน และผู้ชมจะเห็นแต่เงาของศิลปินเท่านั้น นอกจากนี้ยังมีดาราคอมเมนเตเตอร์สลับสับเปลี่ยนกันมาทายศิลปินใน Secret Wall ทุกสัปดาห์ และในรอบนี้โปรดิวเซอร์จะต้องนำเพลงมาเรียบเรียงใหม่ให้ศิลปินนำไปขับร้องแข่งกันเป็นคู่ตามโจทย์ที่กำหนดให้ ซึ่งโจทย์ที่ได้จะไม่เหมือนกันในแต่ละคู่ ผลการตัดสินจะมาจากการโหวตของผู้ชมในสตูดิโอ 300 คน หลังการร้องเสร็จ และหลังโหวตเสร็จ ทางรายการจะเฉลยเจ้าของเสียงใน Secret Wall และจะประกาศผลหลังจบการแข่งขันของแต่ละคู่ โปรดิวเซอร์ท่านใดได้คะแนนจากผู้ชมในสตูดิโอมากกว่าจะได้รับ 1 คะแนน และศิลปินในทีมโปรดิวเซอร์ที่ได้คะแนนน้อยกว่าในแต่ละคู่จะถูกคัดออกจากการแข่งขันทันที และหลังจากจบการแข่งขันในรอบแรก หากคะแนนสะสมเท่ากันจะวัดจากผลคะแนนรวมทั้งหมดที่ 300 คนในสตูดิโอโหวตให้ในทุกคู่ โปรดิวเซอร์ที่มีคะแนนรวมสูงสุดจะได้สิทธิ์เลือกศิลปินเข้าร่วมทีมเพื่อแข่งขันในรอบที่ 2 ก่อนเป็นคนแรก โปรดิวเซอร์ที่มีคะแนนรวมต่ำสุดจะถูกคัดออกจากการแข่งขันทันที


title: The Producer นักปั้นมือทอง

text: โปรดิวเซอร์ที่ผ่านเข้ารอบทั้ง 3 คนจะต้องทำเพลงตามโจทย์แนวเพลงที่ทางรายการกำหนดให้ คือ 1.แนวเพลงร็อก 2.แนวเพลงฮิปฮอปและอาร์แอนด์บี 3.แนวเพลงไทยป็อป 4.แนวเพลงลูกทุ่ง โดยโปรดิวเซอร์ทั้ง 3 คนจะต้องเรียบเรียงเพลงใหม่ รวมทั้งวางแผนในการส่งศิลปินในทีมมาแข่งขันกัน โดยมีการรวมคะแนนจาก 1.การโหวตของผู้ชมในสตูดิโอ 300 คน โหวตให้คนละ 1 คะแนน 2.คอมเมนเตเตอร์ประจำรายการ 5 คน คนละ 20 คะแนน รวม 100 คะแนน และ 3.คอมเมนเตเตอร์พิเศษฝ่ายต่างๆ ในแต่ละสัปดาห์อีก 100 คะแนน รวม 500 คะแนน โปรดิวเซอร์ที่ได้รับคะแนนสูงสุด จะได้รับ 2 คะแนน อันดับ 2 ได้ 1 คะแนน และอันดับสุดท้าย จะไม่ได้คะแนน และศิลปินในทีมโปรดิวเซอร์คนนั้นจะถูกคัดออกจากการแข่งขันทันที และโปรดิวเซอร์ที่ได้คะแนนน้อยที่สุดจะถูกคัดออกจากการแข่งขันเช่นกัน


title: The Producer นักปั้นมือทอง

text: ศิลปินที่ผ่านเข้ารอบทั้ง 8 คนมีสิทธิ์เลือกว่าจะอยู่กับโปรดิวเซอร์คนใดจาก 2 คนที่เหลือ โดยผู้ที่ได้คะแนนโหวตจาก 500 คะแนนในรอบรองชนะเลิศสูงสุดจะมีสิทธิ์เลือกก่อน และผู้ที่ได้คะแนนโหวตรองลงมาจะมีสิทธิ์เลือกเป็นลำดับต่อมา โดย และถ้าลูกทีมของโปรดิวเซอร์คนใดคนหนึ่งมีจำนวนครบแล้ว ศิลปินที่ยังไม่ได้เลือกทั้งหมดจะถูกตัดเข้าไปอยู่กับโปรดิวเซอร์อีกคนโดยอัตโนมัติ


title: The Producer นักปั้นมือทอง

text: ในรอบนี้ โปรดิวเซอร์จะต้องทำเพลงในโจทย์ Featuring Show โดยให้นำลูกทีมของตนเองไปจับคู่ร้องเพลงร่วมกับศิลปินท่านอื่น โดยมีการรวมคะแนนจาก 1.การโหวตของผู้ชมในสตูดิโอ 300 คน โหวตให้คนละ 1 คะแนน 2.คอมเมนเตเตอร์ประจำรายการ 5 คน คนละ 20 คะแนน รวม 100 คะแนน และ 3.ผลโหวตจากผู้ชมทางบ้านตั้งแต่วันที่ 1 – 8 กันยายน พ.ศ. 2561 โดยผ่าน 2 ช่องทาง คือ SMS ซึ่งสามารถโหวตได้ไม่จำกัดจำนวนครั้ง และโพลในเฟซบุ๊ก ซึ่งจะโหวตหลายคนก็ได้ แต่โหวตได้เพียงคนละ 1 ครั้ง/วัน โปรดิวเซอร์ที่ได้คะแนนรวมจาก 3 ส่วนนี้มากที่สุดจะได้เป็นสุดยอดโปรดิวเซอร์ของประเทศไทย และรับเงินรางวัล 1,000,000 บาท และโปรดิวเซอร์ทุกคนจะมอบเงินรางวัลนี้ให้แก่ มูลนิธิสายใจไทย ในพระบรมราชูปถัมภ์


title: The Producer นักปั้นมือทอง

text: ในกรณีที่มีรายการพิเศษ ซึ่งทำให้ The Producer นักปั้นมือทอง ไม่สามารถออกอากาศตามเวลาปกติได้ สถานีโทรทัศน์สีกองทัพบกช่อง 7 จะเลื่อนเวลาออกอากาศ หรือ งดออกอากาศตามความเหมาะสม สำหรับการเลื่อนเวลาออกอากาศ หรือ งดออกอากาศ เคยปรากฏดังต่อไปนี้


title: The Producer นักปั้นมือทอง

text:
สัปดาห์ที่ 1 ออกอากาศเมื่อวันที่ 9 มิถุนายน พ.ศ. 2561
สัปดาห์ที่ 2 ออกอากาศเมื่อวันที่ 16 มิถุนายน พ.ศ. 2561
สัปดาห์ที่ 3 ออกอากาศเมื่อวันที่ 23 มิถุนายน พ.ศ. 2561
สัปดาห์ที่ 4 ออกอากาศเมื่อวันที่ 30 มิถุนายน พ.ศ. 2561
สัปดาห์ที่ 5 ออกอากาศเมื่อวันที่ 7 กรกฎาคม พ.ศ. 2561
สัปดาห์ที่ 6 ออกอากาศเมื่อวันที่ 14 กรกฎาคม พ.ศ. 2561
เมื่อคะแนนเท่ากัน จะนับจากคะแนนโหวตจาก 300 คนในสตูดิโอในแต่ละโจทย์ ซึ่งจะมีผลต่อลำดับการเลือกศิลปินเข้าทีมของโปรดิวเซอร์


title: The Producer นักปั้นมือทอง

text:
สัปดาห์ที่ 7 ออกอากาศเมื่อวันที่ 21 กรกฎาคม พ.ศ. 2561 และในสัปดาห์นี้เป็นการแข่งขันทำดนตรีในแนวเพลงร็อก
สัปดาห์ที่ 8 ออกอากาศเมื่อวันที่ 4 สิงหาคม พ.ศ. 2561 และในสัปดาห์นี้เป็นการแข่งขันทำดนตรีในแนวเพลงฮิปฮอปและอาร์แอนด์บี
สัปดาห์ที่ 9 ออกอากาศเมื่อวันที่ 18 สิงหาคม พ.ศ. 2561 และในสัปดาห์นี้เป็นการแข่งขันทำดนตรีในแนวเพลงลูกทุ่ง
สัปดาห์ที่ 10 ออกอากาศเมื่อวันที่ 25 สิงหาคม พ.ศ. 2561 และในสัปดาห์นี้เป็นการแข่งขันทำดนตรีในแนวเพลงไทยป็อป


title: The Producer นักปั้นมือทอง

text: แทน สำราญ ช่วยจำแนก ที่ติดภารกิจ


title: The Producer นักปั้นมือทอง

text: แทน บอล เชิญยิ้ม ที่ติดภารกิจ


title: The Producer นักปั้นมือทอง

text:
สัปดาห์ที่ 11 ออกอากาศเมื่อวันที่ 1 กันยายน พ.ศ. 2561
สัปดาห์ที่ 12 ออกอากาศเมื่อวันที่ 8 กันยายน พ.ศ. 2561
ในบางวันหรือบางตอนของรายการอาจจะมีโชว์พิเศษจากทางรายการ ซึ่งมีดังนี้


title: The Producer นักปั้นมือทอง

text:
เป็นโชว์พิเศษของคอมเมนเตเตอร์พิเศษฝ่ายร็อก : อุ๊ - หฤทัย ม่วงบุญศรี
เป็นโชว์พิเศษของคอมเมนเตเตอร์พิเศษฝ่ายฮิปฮอปและอาร์แอนด์บี : บี - พีระพัฒน์ เถรว่อง
เป็นโชว์พิเศษของคอมเมนเตเตอร์พิเศษฝ่ายลูกทุ่ง : ตั๊กแตน ชลดา
เป็นโชว์พิเศษของคอมเมนเตเตอร์พิเศษฝ่ายไทยป็อป : เป้ - บดินทร์ เจริญราษฎร์


title: ไบเบิลบาป

text: ไบเบิลบาป (), ไบเบิลคนบาป (), หรือ ไบเบิลแห่งการล่วงประเวณี () เป็นชื่อเรียกคัมภีร์ไบเบิลที่รอเบิร์ต บาร์เกอร์ (Robert Barker) กับมาร์ติน ลูคัส (Martin Lucas) ผู้พิมพ์หลวงแห่งลอนดอน จัดพิมพ์ใน ค.ศ. 1631 โดยเป็นการนำฉบับพระเจ้าเจมส์มาพิมพ์ซ้ำ ไบเบิลฉบับนี้ได้ชื่อดังกล่าวเพราะพิมพ์ผิดในส่วนพระบัญญัติสิบประการ (หนังสืออพยพ บทที่ 20 ข้อที่ 14) โดยตกคำว่า "อย่า" (not) ในประโยค "เจ้าจงอย่าล่วงประเวณีผัวเมียเขา" (Thou shalt not commit adultery) กลายเป็น "เจ้าจงล่วงประเวณีผัวเมียเขา" (Thou shalt commit adultery) ราวหนึ่งปีหลังจากการพิมพ์ ผู้จัดพิมพ์ถูกเบิกตัวขึ้นสตาร์แชมเบอร์ (Star Chamber) ซึ่งเป็นศาลยุติธรรมในพระราชวังเวสต์มินสเตอร์ และถูกปรับ 300 ปอนด์ (ราว 45,844 ปอนด์เมื่อเทียบกับค่าเงินใน ค.ศ. 2016) ทั้งยังถูกเพิกถอนใบอนุญาตการพิมพ์ การพิมพ์ผิดนี้ยังไม่เป็นที่สบอารมณ์ของพระเจ้าชาลส์ที่ 1 (Charles I) พระมหากษัตริย์แห่งอังกฤษ และจอร์จ แอบบอต (George Abbot) อัครมุขนายกแห่งแคนเทอร์เบอรีผู้กล่าวว่า


title: ไบเบิลบาป

text: ไบเบิลที่พิมพ์ในครั้งนั้นส่วนใหญ่ถูกยกเลิกและเผาทิ้งในไม่ช้า เหลือรอดมาถึงปัจจุบันเพียงไม่กี่เล่มซึ่งนักสะสมถือกันว่า มีค่าสูงยิ่ง ฉบับหนึ่งอยู่ในชุดหนังสือหายากของหอสมุดประชาชนนิวยอร์กและเปิดให้ใช้ไม่บ่อยนัก อีกฉบับหนึ่งมีให้ชมที่พิพิธภัณฑ์ไบเบิลดันแฮมในเท็กซัส สหรัฐ หอสมุดบริติชเคยจัดแสดงฉบับหนึ่งโดยไม่คิดค่าเข้าชม แต่เลิกไปเมื่อเดือนกันยายน ค.ศ. 2009 สถานที่อื่น ๆ ก็จัดแสดงไบเบิลที่พิมพ์ผิดนี้ในบางโอกาส เช่น หอสมุดมหาวิทยาลัยเคมบริดจ์เปิดให้เข้าชมจนถึงวันที่ 18 มิถุนายน ค.ศ. 2011 เนื่องในโอกาสครบรอบ 400 ปีของไบเบิลฉบับพระเจ้าเจมส์


title: ไบเบิลบาป

text: ในทางประวัติศาสตร์ การพิมพ์ตกคำว่า "not" นั้นถือเป็นข้อผิดพลาดทั่วไป จนกระทั่ง ค.ศ. 2004 ระเบียบงานสารบรรณหลายสำนัก เช่น ของสำนักข่าวร่วม (Associated Press) แนะนำให้เลี่ยงไปใช้คำอื่นแทนคำที่มี "not" เช่น ให้ใช้ "innocent" (บริสุทธิ์) แทน "not guilty" (ไม่ผิด) เพื่อไม่ให้เกิดกรณีพิมพ์ตกหล่นดังกล่าว


title: ไบเบิลบาป

text: ไบเบิลบาปนี้ถือเป็นกรณีตัวอย่างที่โดดเด่นที่สุดของข้อผิดพลาดในไบเบิลที่เปลี่ยนความหมายของพระคัมภีร์ไปโดยสิ้นเชิง


title: ไบเบิลบาป

text: นอกจากถูกคริสตจักรหยามเหยียดแล้ว ไบเบิลบาปนี้ยังถูกวิจารณ์จากนักประวัติศาสตร์ไม่ช้าไม่นานหลังจากตีพิมพ์ บทวิจารณ์บทหนึ่งว่า


title: ไบเบิลบาป

text: ใน ค.ศ. 2008 มีการสำเนาไบเบิลฉบับนี้ออกขายทางอินเทอร์เน็ต ราคาชุดละ 89,500 ดอลลาร์ ราคาขึ้นเป็น 99,500 ดอลลาร์ใน ค.ศ. 2015


title: ไบเบิลบาป

text: ใน ค.ศ. 2015 บอนแฮมส์ (Bonhams) นำไบเบิลบาปฉบับหนึ่งออกขายทอดตลาด ราคาที่ชนะประมูล คือ 31,250 ปอนด์


title: วอลเลย์บอลหญิงแชลเลนเจอร์คัพ 2018

text: วอลเลย์บอลหญิงแชลเลนเจอร์คัพ 2018 () เป็นการแข่งขันครั้งแรกของวอลเลย์บอลหญิงแชลเลนเจอร์คัพ และเป็นการแข่งขันวอลเลย์บอลหญิงระหว่างประเทศ จำนวน 6 ทีม ซึ่งการแข่งขันนี้จะทำหน้าที่เป็นการคัดเลือกทีมเข้าแข่งขันวอลเลย์บอลหญิงเนชันส์ลีก การแข่งขันกำหนดจัดขึ้นที่ลิมา, ประเทศเปรู ระหว่างวันที่ 20–24 มิถุนายน ค.ศ. 2018


title: วอลเลย์บอลหญิงแชลเลนเจอร์คัพ 2018

text:
มีหกทีมจะแข่งขันในการแข่งขันนี้
การแข่งขันรอบคัดเลือกอเมริกาเหนือจัดขึ้นที่เอ็ดมันตัน ประเทศแคนาดา ซึ่งมีทีมเข้าร่วมแข่งขันทั้งหมด 5 ทีม โดยทีมชาติคอสตาริกาได้ถอนทีมออกจากการคัดเลือก


title: วอลเลย์บอลหญิงแชลเลนเจอร์คัพ 2018

text: การแข่งขันรอบคัดเลือกโซนเอเชียจัดขึ้นที่อัลมาตี ประเทศคาซัคสถาน ซึ่งมีทีมเข้าร่วมแข่งขันทั้งหมด 3 ทีม ทีมที่ชนะเลิศคือทีมชาติคาซัคสถาน แต่เมื่อวันที่ 12 มิถุนายนทางสหพันธ์วอลเลย์บอลสาธารณรัฐคาซัคสถานได้ประกาศว่าทีมชาติคาซัคสถานหญิงไม่สามารถเข้าร่วมการแข่งขันได้เนื่องจากมีปัญหาเกี่ยวกับการยื่นขอวีซ่าไปยังประเทศเปรู ทีมชาติออสเตรเลียจึงได้เข้าแข่งขันแทนทีมชาติคาซัคสถาน


title: วอลเลย์บอลหญิงแชลเลนเจอร์คัพ 2018

text: การแข่งขันรอบคัดเลือกโซนอเมริกาใต้จัดขึ้นที่ลิมา ประเทศเปรู ซึ่งมีทีมเข้าร่วมแข่งขันทั้งหมด 4 ทีม ตามกฎผู้ชนะในการแข่งขันจะต้องแข่งเพลย์ออฟกับตัวแทนของโซนแอฟริกา แต่เนื่องจากโซนแอฟริกาปฏิเสธที่จะเข้าร่วมการแข่งขันรอบคัดเลือกจึงทำให้โซนอเมริกาใต้ไม่ต้องแข่งขันเพลย์ออฟกับตัวแทนของโซนแอฟริกา ทีมที่ชนะเลิศคือทีมชาติเปรู ซึ่งเปรูได้รับการกำหนดให้เป็นเจ้าภาพแข่งขันทำให้ทีมชาติโคลอมเบียอันดับที่สองในรอบคัดเลือกโซนอเมริกาใต้ผ่านการคัดเลือกแทน


title: การโจมตีของทหารราบ

text: การโจมตีของทหารราบ (; ) เป็นหนังสือคลาสสิกเกี่ยวกับยุทธวิธีทางทหารที่เขียนโดยแอร์วิน รอมเมิล เกี่ยวกับประสบการณ์ของเขาในสงครามโลกครั้งที่หนึ่ง ในช่วงเวลาของการเขียนหนังสือในช่วงกลางคริสต์ทศวรรษที่ 1930 โดยยศของรอมเมิลในขณะนั้นคือพันโท รอมเมิลได้วางแผนที่จะเขียนเล่มตามหลังในชื่อ"พันเซอร์ไกรฟท์อัน" (; ) เกี่ยวกับสงครามรถถัง และเก็บรวบรวมข้อมูลระหว่างการทัพแอฟริกาเหนือ อย่างไรก็ตาม เขาถูกบังคับให้ฆ่าตัวตายก่อนที่จะเสร็จสิ้นผลงานดังกล่าว


title: การโจมตีของทหารราบ

text: รอมเมิลอธิบายยุทธวิธีของ"ชตอสส์ทรัพเพน" (หน่วยทหารที่มีการโจมตีแบบโถมใส่) ซึ่งใช้ความเร็ว, การหลอกลวง และเจาะลึกเข้าไปในดินแดนของข้าศึกเพื่อจู่โจมโดยไม่ให้ตั้งตัวและทำให้พ่ายแพ้ ตลอดทั้งเล่ม รอมเมิลรายงานการกำหนดจำนวนคนจำนวนน้อยที่เข้าหาแนวข้าศึกจากทิศทางที่คาดว่าจะได้รับการโจมตี พลทหารจะตะโกน, โยนระเบิดมือและเสแสร้งการโจมตีอย่างอื่นที่คาดว่าจะมาจากการปิดบัง ในขณะที่หน่วยโจมตีและพลทหารขนาดใหญ่ที่แอบอยู่ ไปที่ด้านข้างและด้านหลังของกองหลังของข้าศึกแบบไม่ให้ตั้งตัว กลยุทธ์เหล่านี้มักข่มขู่ศัตรูให้ยอมจำนน จึงหลีกเลี่ยงความพยายามที่ไม่จำเป็น, ค่าใช้จ่ายของกระสุน และความเสี่ยงต่อการบาดเจ็บ


title: การโจมตีของทหารราบ

text: ต้นฉบับแบ่งออกเป็นหกบท :


title: การโจมตีของทหารราบ

text: ในปี ค.ศ. 1943 ฉบับย่ออย่างง่ายที่มีชื่อว่า"แอทแทค!" ("Attacks!") ได้รับการเปิดตัวจากกองทัพสหรัฐเพื่อการศึกษายุทธวิธีของทหาร การแปลภาษาอังกฤษฉบับเต็มครั้งแรกได้รับการตีพิมพ์ในปี ค.ศ. 1944 โดย"เดอะอินเฟินทรีเจอร์นัล"ในสหรัฐ ผู้แปลคือพันโท กุสตาฟ อี. คิดเดอ โดยไม่ได้รับอนุญาตจากรอมเมิล ตามคำนำในฉบับ ค.ศ. 1995 ที่ตีพิมพ์โดยสแตกโพลบุ๊กส์


title: การโจมตีของทหารราบ

text: "การโจมตีของทหารราบ" ("Infanterie greift an") ได้รับการตีพิมพ์เป็นครั้งแรกในปี ค.ศ. 1937 และช่วยชักจูงอดอล์ฟ ฮิตเลอร์ ให้รอมเมิลมีอำนาจสั่งการในสงครามโลกครั้งที่สอง แม้ว่าเขาจะไม่ได้มาจากครอบครัวทหารเก่าหรือขุนนางปรัสเซียน ซึ่งเคยมีอำนาจเหนือกองกำลังเจ้าหน้าที่เยอรมันมาก่อน ผลงานนี้ได้รับการจัดพิมพ์ในเยอรมนีจนกระทั่งปี ค.ศ. 1945 โดยช่วงนั้นได้มีการตีพิมพ์ประมาณ 500,000 เล่ม ซึ่งหนังสือนี้ยังคงจัดพิมพ์อยู่ และได้รับการเผยแพร่ล่าสุดในภาษาเยอรมันเมื่อปี ค.ศ. 2015


title: การโจมตีของทหารราบ

text: หนังสือเล่มนี้ได้รับการนำมาใช้ทั่วทั้งประเทศฝั่งตะวันตกในฐานะเป็นแหล่งข้อมูลสำหรับการเคลื่อนไหวยุทธวิธีทหารราบ ส่วนพลเอก จอร์จ เอส. แพตตัน ซึ่งเป็นหนึ่งในผู้นำทางทหารที่มีอิทธิพลหลายแห่ง เผยว่าได้อ่าน"การโจมตีของทหารราบ" ทว่า ในภาพยนตร์ ค.ศ. 1970 อย่าง"แพตตัน" เมื่อเห็นได้ชัดว่าแพตตันกำลังเอาชนะกองกำลังที่เขาเชื่อว่าได้รับคำสั่งจากรอมเมิลระหว่างศึกรถถัง แพตตันพูดกับตัวเองว่า "รอมเมิล คุณเป็นลูกครึ่งที่ยิ่งใหญ่ ผมได้อ่านหนังสือของคุณแล้ว !" อย่างไรก็ตาม ในฉากก่อนหน้าในภาพยนตร์ แพตตันได้ตื่นขึ้นมาโดยเสนาธิการของเขา พร้อมกับข่าวจากวิทยุเยอรมันที่เผยว่ารอมเมิลจะโจมตีแพตตันใกล้กับเอลกูเอตตา ประเทศตูนิเซีย ก่อนหน้านี้ กล้องจะโฟกัสไปที่หนังสือ"พันเซอร์ไกรฟท์อัน" (; ) ในโต๊ะข้างเตียงของแพตตัน ซึ่งเป็นหนังสือที่รอมเมิลวางแผนที่จะเขียนแต่ไม่เสร็จสมบูรณ์ จึงเป็นที่ชัดเจนว่าหนังสือที่ไม่ได้เขียนไว้คือสิ่งที่ภาพยนตร์กำลังอ้างถึง และไม่ใช่หนังสือ"การโจมตีของทหารราบ"


title: ดิสนีย์ไทฟูนลากูน

text: ดิสนีย์ไทฟูนลากูน () เป็นสวนน้ำที่ตั้งอยู่ที่วอลต์ดิสนีย์เวิลด์รีสอร์ต เลกบิววิสตา รัฐฟลอริดา ใกล้เมืองออร์แลนโด เป็นสวนน้ำที่สองถัดจากดิสนีย์ริเวอร์คันทรีที่ปิดตัวลงในเดือนพฤศจิกายน พ.ศ. 2544


title: ดิสนีย์ไทฟูนลากูน

text: ดิสนีย์ไทฟูนลากูนเปิดให้บริการเมื่อวันที่ 1 มิถุนายน พ.ศ. 2532 รูปแบบของสวนสนุกคือ เป็นธีมตำนานของดิสนีย์ที่เกิดพายุไต้ฝุ่นคร่าชีวิตผู้คนในอดีต สัญลักษณ์สำคัญของสวนน้ำคือ "มิสทิลลี่" เรือกุ้งที่เสียบบนภูเขาชื่อ เมาท์เมย์เดย์ สูง 50 ฟุต (15 เมตร)


title: ดิสนีย์ไทฟูนลากูน

text: ในปี พ.ศ. 2559 สวนน้ำแห่งนี้มีผู้เข้าชมประมาณ 2,277,000 คน ปัจจุบันเป็นสวนน้ำที่มีผู้ใช้บริการมากเป็นอันดับสองของโลก เปิดให้บริการทุกวันยกเว้นช่วงปรับปรุงซ่อมแซมประจำปีในช่วงฤดูใบไม้ร่วงหรือฤดูหนาว แต่สวนน้ำอีกแห่งคือ ดิสนีย์บลิซเซิร์ดบีช จะเปิดบริการแทนในช่วงนี้


title: ดิสนีย์ไทฟูนลากูน

text: เป็นภูเขาที่สร้างขึ้นโดยมนุษย์ อยู่ด้านหลังของสระว่ายน้ำ มีเรือกุ้งมิสทิลลี่ที่ตั้งเสียบอยู่ด้านบนสุด และมีน้ำพุ่งออกมาทุก ๆ ครึ่งชั่วโมง


title: ดิสนีย์ไทฟูนลากูน

text: โดยมีเครื่องเล่น คือ ฮูมุนกาโควาบุนกา สไลด์เดอร์แบบล้อมปิด, สตรอมสไลด์, เมย์เดย์ฟอลส์, โอเวอร์ลุกพาส


title: ดิสนีย์ไทฟูนลากูน

text: เป็นพื้นที่ชายหาด มีเครื่องเล่นคือ ครัชเอ็นกัชเชอร์, มิสแอดเวนเจอร์ฟอลส์, แซนดี้ไวท์บีช


title: ดิสนีย์ไทฟูนลากูน

text: เป็นพื้นที่ที่ใหญ่ที่สุดของสวนน้ำ มีเครื่องเล่นคือ ไทฟูนลากูนเซิร์ฟพูล, เบย์สไลดส์, บลัสเตอรี่เบย์, ไวท์แคปโคฟ, เลิร์นทูเซิร์ฟ


title: ดิสนีย์ไทฟูนลากูน

text: เป็นแม่น้ำไหลวนรอบของสวนน้ำยาว 60 เมตร


title: การท่องเที่ยวในประเทศรัสเซีย

text: การท่องเที่ยวในประเทศรัสเซียมีการเติบโตอย่างรวดเร็วนับตั้งแต่ช่วงปลายยุคโซเวียต ถือเป็นการท่องเที่ยวภายในประเทศครั้งแรกและการท่องเที่ยวระหว่างประเทศอีกด้วย มรดกทางวัฒนธรรมที่หลากหลายและแหล่งท่องเที่ยวทางธรรมชาติที่ยิ่งใหญ่ทำให้ประเทศรัสเซียเป็นสถานที่ท่องเที่ยวที่ได้รับความนิยมมากที่สุดในโลก ไม่รวมไครเมีย ประเทศรัสเซียมีสถานที่ 23 แห่งที่ได้รับการจารึกไว้ในรายชื่อแหล่งมรดกโลกของยูเนสโก ขณะที่อีกหลายแห่งอยู่ในรายชื่อเบื้องต้นของยูเนสโก


title: การท่องเที่ยวในประเทศรัสเซีย

text: เส้นทางท่องเที่ยวหลัก ๆ ในประเทศรัสเซีย ได้แก่ การเดินทางรอบ ๆ Golden Ring ของเมืองโบราณ, การล่องเรือบนแม่น้ำสายใหญ่รวมถึงแม่น้ำวอลกา และการเดินทางที่ยาวนานของทางรถไฟสายทรานส์-ไซบีเรียที่มีชื่อเสียง ภูมิภาคหลากหลายและวัฒนธรรมของชาติพันธุ์ในประเทศรัสเซียมีอาหารและของที่ระลึกมากมายและแสดงให้เห็นถึงความหลากหลายของขนบธรรมเนียมประเพณีในประเทศรัสเซีย ได้แก่ ซาวน่าแบบรัสเซีย (Banya), Khokhloma และ ตุ๊กตาแม่ลูกดก แห่งนิจนีนอฟโกรอด, เทศการฤดูร้อน Sabantuy ของชาวตาตาร์ หรือพิธีกรรมของนักบวชในไซบีเรีย ในปี 2013 มีนักท่องเที่ยวชาวต่างชาติมาเยือนประเทศรัสเซียเป็นจำนวน 33 ล้านคน ส่งผลให้ประเทศนี้เป็นสถานที่ท่องเที่ยวที่ได้รับความนิยมเป็นอันดับที่ 9 ของโลกและเป็นสถานที่ท่องเที่ยวที่ได้รับความนิยมเป็นอันดับที่ 7 ของยุโรป


title: การยึดครองรูร์

text: การยึดครองรูร์ () เป็นช่วงเวลาของการยึดครองทางทหารในหุบเขารูร์ของเยอรมันโดยฝรั่งเศสและเบลเยียมในช่วงระหว่างปี ค.ศ. 1923 และ 1925 ในการตอบสนองต่อความล้มเหลวของสาธารณรัฐไวมาร์เพื่อประชุมการจ่ายค่าชดเชยปฏิกรรมครั้งที่สองด้วยจำนวนเงิน 6.6 พันล้านปอนด์ที่ได้ถูกกำหนดไว้ในสนธิสัญญาแวร์ซายโดยไตรภาคี (ฌอร์ฌ เกลอม็องโซ, เดวิด ลอยด์ จอร์จ,วูดโรว์ วิลสัน)(ค.ศ. 1919) ในช่วงภายหลังสงครามโลกครั้งที่หนึ่ง


title: ทูเลอโซไซอิที

text: ทูเลอโซไซอิที(; ), แต่เดิมเรียกว่า "Studiengruppe für germanisches Altertum" ("กลุ่มนักเรียนจากเจอร์แมนิกสมัยโบราณ"), เป็นองค์กรปริศนาลึกลับเยอรมันและกลุ่ม Völkisch ก่อตั้งขึ้นในมิวนิกภายหลังสงครามโลกครั้งที่่หนึ่ง ชื่อนั้นมาจากตำนานทางตอนเหนือของประเทศในตำนานกรีก กลุ่มโซไซอิทีนี้ได้เป็นที่จดจำเป็นส่วนใหญ่ว่าเป็นองค์กรสนับสนุนพรรคกรรมกรเยอรมัน(DAP; German Workers' Party) ซึ่งต่อมาได้รับการปรับปรุงโดยอดอล์ฟ ฮิตเลอร์ให้กลายเป็นพรรคกรรมกรชาติสังคมนิยมเยอรมันหรือพรรคนาซี (NSDAP or Nazi Party) ตามที่คนเขียนชีวประวัติฮิตเลอร์ Ian Kershaw องค์กรของ"รายชื่อสมาชิก ...ได้อ่านเหมือนใครเป็นใครคนแรกของผู้ฝักใฝ่นาซีและนำตัวเลขในมิวนิก" รวมทั้งรูดอล์ฟ เฮสส์, ฮันส์ ฟรังค์, Julius Lehmann, Gottfried Feder, Dietrich Eckart และ Karl Harrer


title: ทูเลอโซไซอิที

text: อย่างไรก็ตาม Nicholas Goodrick-Clarke ได้โต้แย้งว่าฮันส์ ฟรังค์และรูดอล์ฟ เฮสส์นั้นเคยเป็นสมาชิกทูเลอ แต่ผู้นำนาซีคนอื่น ๆ ได้รับเชิญให้ไปกล่าวบรรยายที่การประชุุมทูเลอหรือพวกเขาไม่ได้มีส่วนเกี่ยวข้องเลย ตามที่ Johannes Hering ได้กล่าวว่า "ไม่มีหลักฐานใด ๆ ว่าฮิตเลอร์ได้เคยเข้าร่วมสมาคมทูเลอโซไซอิทีเลย"


title: ถ้วยรางวัลฟีฟ่าเวิลด์คัพ

text: ฟุตบอลโลก เป็นถ้วยรางวัลทองคำ อันเป็นรางวัลให้ผู้ชนะเลิศในฟุตบอลโลกในทัวนาเม้นฟุตบอล ซึ่งตั้งแต่มีการจัดฟุตบอลโลกในปี ค.ศ. 1930 มีสองถ้วยที่ถูกใช้ โดยถ้วยรางวัลชูลส์รีเมต์ ระหว่างปี ค.ศ. 1930 ถึง 1970 และถ้วยรางวัลฟีฟ่าเวิลด์คัพ ตั้งแต่ปี ค.ศ. 1974 จนถึงปัจจุบัน


title: ถ้วยรางวัลฟีฟ่าเวิลด์คัพ

text: ถ้วยรางวัลชูลส์รีเมต์


title: ถ้วยรางวัลฟีฟ่าเวิลด์คัพ

text: ถ้วยรางวัลฟีฟ่าเวิลด์คัพ


title: ทูเล่อโซไซตี้

text: ทูเล่อโซไซตี้(; ), แต่เดิมเรียกว่า "Studiengruppe für germanisches Altertum" ("กลุ่มนักเรียนจากเจอร์แมนิกสมัยโบราณ"), เป็นองค์กรปริศนาลึกลับเยอรมันและกลุ่ม Völkisch ถูกก่อตั้งขึ้นในมิวนิกภายหลังสงครามโลกครั้งที่หนึ่ง ชื่อนั้นมาจากตำนานทางตอนเหนือของประเทศในตำนานกรีก กลุ่มโซไซตี้นี้ได้เป็นที่จดจำเป็นส่วนใหญ่ว่าเป็นองค์กรสนับสนุนพรรคกรรมกรเยอรมัน(DAP; German Workers' Party) ซึ่งต่อมาได้ถูกปรับปรุงโดยอดอล์ฟ ฮิตเลอร์ให้กลายเป็นพรรคกรรมกรชาติสังคมนิยมเยอรมันหรือพรรคนาซี (NSDAP or Nazi Party) ตามที่คนเขียนชีวประวัติฮิตเลอร์ Ian Kershaw องค์กรของ"รายชื่อสมาชิก ...ได้อ่านเหมือนใครเป็นใครคนแรกของผู้ฝักใฝ่นาซีและนำตัวเลขในมิวนิก" รวมทั้งรูดอล์ฟ เฮสส์, ฮันส์ ฟรังค์, Julius Lehmann, Gottfried Feder, Dietrich Eckart และ Karl Harrer


title: ทูเล่อโซไซตี้

text: อย่างไรก็ตาม Nicholas Goodrick-Clarke ได้โต้แย้งว่าฮันส์ ฟรังค์และรูดอล์ฟ เฮสส์นั้นเคยเป็นสมาชิกทูเล่อ แต่ผู้นำนาซีคนอื่นๆได้รับเชิญให้ไปกล่าวบรรยายที่การประชุุมทูเล่อหรือพวกเขาไม่ได้มีส่วนเกี่ยวข้องเลย ตามที่ Johannes Hering ได้กล่าวว่า "ไม่มีหลักฐานใดๆว่าฮิตเลอร์ได้เคยเข้าร่วมสมาคมทูเล่อโซไซตี้เลย"


title: การประชุมสุดยอดกลุ่ม 7 ครั้งที่ 44

text: การประชุมสุดยอดกลุ่ม 7 ครั้งที่ 44 จัดขึ้นเมื่อวันที่ 8-9 มิถุนายน พ.ศ. 2561 ที่ลามาลแบ รัฐควิเบก ประเทศแคนาดา การประชุดสุดยอดในครั้งนี้ถือว่าเป็นครั้งที่หก นับตั้งแต่ปี พ.ศ. 2524 ที่ประเทศแคนาดาเป็นเจ้าภาพจัดประชุมสุดยอด


title: การประชุมสุดยอดกลุ่ม 7 ครั้งที่ 44

text: ในเดือนมีนาคม พ.ศ. 2557 กลุ่ม 7 ได้ก่อตั้งขึ้น พร้อมกับเหล่าผู้นำจากประเทศแคนาดา, ฝรั่งเศส, เยอรมนี, อิตาลี, ญี่ปุ่น, สหราชอาณาจักร และสหรัฐ เนื่องจากการเปิดอภิปรายให้ประเทศรัสเซียออกจากกลุ่ม 8 ตั้งแต่นั้นมาการประชุมจึงได้ขึ้นชื่อว่าอยู่ในกลุ่ม 7 ในวันแรกของการประชุม สหรัฐได้มีท่าทีที่จะผลักดันให้ประเทศรัสเซียเข้ามาในกลุ่ม 7 เหมือนเดิม หลังจากนั้นไม่นานประเทศอิตาลีก็ได้ขอให้ใช้ชื่อกลุ่ม 8 เหมือนเดิม


title: การประชุมสุดยอดกลุ่ม 7 ครั้งที่ 44

text: การประชุมสุดยอดในครั้งนี้ได้ร่วมความสนใจอย่างมากเนื่องจากว่าสหรัฐลดความสัมพันธ์กับสมาชิกประเทศในกลุ่ม 7 เนื่องจากเหตุการณ์ในครั้งนี้มีการขนานนามการประชุมในครั้งนี้ว่า การประชุมสุดยอดกลุ่ม 6+1 โดยสื่อมวลชนในประเทศฝรั่งเศสและประเทศสมาชิกได้กล่าวว่า เป็นการสื่อถึงการแยกตัวของสหรัฐ


title: การประชุมสุดยอดกลุ่ม 7 ครั้งที่ 44

text: ผู้เข้าร่วมการประสุดยอดในครั้งนี้ล้วนแล้วเป็นผู้นำประเทศของสมาชิกกลุ่ม 7 โดยมีตัวแทนจากสหภาพยุโรปเข้าร่วมด้วย คณะกรรมการธิการสหภาพยุโรปได้เป็นผู้ที่เข้าร่วมการประชุมอย่างเป็นทางการ โดยมีการหารือกันเมื่อตั้งแต่ปี พ.ศ. 2524


title: การประชุมสุดยอดกลุ่ม 7 ครั้งที่ 44

text: การประชุมสุดยอดกลุ่ม 7 ครั้งที่ 44 นี้ถือเป็นครั้งแรกในการประชุมสุดยอดของนายกรัฐมนตรีอิตาลี จูเซปเป คอนเต


title: เมืองแมนแดนสันติ

text: เมืองแมนแดนสันติ () เป็นชื่อรัฐซึ่งก่อตั้งขึ้นเพื่อต่อต้านรัฐบาลในประเทศจีนตั้งแต่ ค.ศ. 1851 ถึง 1864 มีเมืองหลวงอยู่ที่เทียนจิง (天京) หรือปัจจุบันคือหนานจิง (南京) สนับสนุนปฏิบัติการของหง ซิ่วเฉฺวียน (洪秀全) และพรรคพวกซึ่งเรียกตนเองว่า ลัทธิบูชามหาเทพ (拜上帝教) ในการโค่นล้มราชวงศ์ชิง จนเกิดเป็นสงครามที่เรียกว่า กบฏเมืองแมนแดนสันติ (太平天國運)


title: เมืองแมนแดนสันติ

text: หง ซิ่วเฉฺวียน เข้ารีตเป็นคริสต์ศาสนิกด้วยตนเอง แล้วประกาศตนเป็นโอรสองค์ที่สองของพระเป็นเจ้าและเป็นอนุชาของพระเยซู ก่อนนำทัพยึดภาคส่วนสำคัญในจีนตอนใต้ช่วงกลางคริสต์ศตวรรษที่ 19 จนได้ผู้เข้าร่วมเกือบ 30 ล้านคน รัฐฝ่ายกบฏประกาศจะปฏิรูปสังคม และจะแทนที่ลัทธิขงจื๊อ, ศาสนาพุทธ, และศาสนาพื้นเมืองจีน ด้วยศาสนาคริสต์ที่มีการบูชาเทวดา แต่ภายหลัง กองทัพรัฐบาลจีนยึดพื้นที่คืนได้เกือบหมด แล้วได้กองทัพฝรั่งเศสกับบริติชมาช่วยปราบกบฏจนราบคาบ


title: เมืองแมนแดนสันติ

text: กลางคริสต์ศตวรรษที่ 19 ประเทศจีนภายใต้การปกครองของราชวงศ์ชิงประสบปัญหาหลายประการเนื่องจากภัยทางธรรมชาติ ข้าวยากหมากแพง และพ่ายสงครามกับมหาอำนาจตะวันตก โดยเฉพาะความพ่ายแพ้ยับเยินต่อบริติชในสงครามฝิ่นครั้งแรกเมื่อ ค.ศ. 1842 สงครามยังทำให้การขนส่งสินค้าปั่นป่วนและผู้คนมากมายตกงาน ผู้ได้รับผลกระทบจากสภาวะดังกล่าวจึงหันเข้าหาหง ซิ่วเฉฺวียน ชายผู้ขายฝันและมากบารมี


title: เมืองแมนแดนสันติ

text: หง ซิ่วเฉฺวียน เป็นบัณฑิตซึ่งสอบตกหลายครั้งหลายครา เขามักบอกญาติสนิทมิตรสหายว่า ในความฝัน มีชายผมทองหนวดทองคนหนึ่งมามอบดาบให้แก่เขา และมีชายอีกคนซึ่งอ่อนวัยกว่าคนแรกมาหาเขา และเขาเรียกชายคนหลังนี้ว่า "พี่ชาย" ต่อมาในช่วงกลางคริสต์ทศวรรษ 1830 เขาได้อ่านหนังสือหนา 500 หน้าเรื่อง "เฉฺวียนชื่อเหลียงหยัน" (勸世良言; "พระวจนะแนะโลก") ของเหลียง ฟา (梁發) ชายจีนซึ่งเข้ารีตเป็นโปรเตสแตนต์ จึงเอาความฝันตีความเข้ากับสัญลักษณ์ของศาสนาคริสต์ที่อ่านพบ แล้วเข้าใจว่า ชายผมทองหนวดทองที่มาหาคือพระเทพบิดร ส่วนชายอีกคนคือพระเยซู และความฝันของตนหมายความว่า ตนเป็นบุตรของพระเป็นเจ้า และเป็นน้องชายของพระเยซู โดยทั้งสองพระองค์เสด็จมาชี้แนะให้เขากำจัด "มาร" (ซึ่งเขาตีความว่า หมายถึง ชาวแมนจู) ให้หมดไปจากโลก เขาจึงเห็นเป็นหน้าที่ของตนในอันที่จะเผยแผ่ศาสนาคริสต์ในประเทศจีนและโค่นล้มราชวงศ์ชิง


title: เมืองแมนแดนสันติ

text: ภายหลัง เขาได้คนสำคัญมาร่วมขบวนการ คือ


title: เมืองแมนแดนสันติ

text: หง ซิ่วเฉฺวียน ตั้งตนเป็นประมุขลัทธิบูชามหาเทพใน ค.ศ. 1847 ลัทธิของเขาขยายตัวมากในปลายคริสต์ทศวรรษ 1840 แนวความคิดของเขา "พัฒนาขึ้นเป็นศาสนาจีนแบบใหม่ซึ่งมีพลวัตมาก...เรียกว่า ศาสนาคริสต์แบบเมืองแมน" เขานำเสนอศาสนาใหม่นี้ว่า เป็นการรื้อฟื้นศาสนาโบราณแบบช่างตี้ (上帝) ที่ถูกลัทธิขงจื๊อและระบอบกษัตริย์บดบังมานาน เจ้าหน้าที่บ้านเมืองเห็นว่า ลัทธิของเขาเป็นภัย จึงปราบปราม ส่งผลให้ขบวนการของเขามุ่งเป้ามาที่การล้มล้างรัฐบาล และนำไปสู่สงครามกลางเมือง


title: เมืองแมนแดนสันติ

text: หง ซิ่วเฉฺวียน เริ่มออกหน้าต่อต้านรัฐบาลในพื้นที่กว่างซีเมื่อ ค.ศ. 1850 ต่อมา หง ซิ่วเฉฺวียน ประกาศตั้งประเทศใหม่ เรียกว่า "เมืองแมนแดนสันติ" ในวันที่ 11 เดือน 1 (ตรงกับวันที่ 11 มกราคม ค.ศ. 1851) อันเป็นวันคล้ายวันเกิดของตน โดยตั้งตนเป็นกษัตริย์แห่งประเทศดังกล่าว เรียกว่า "เจ้าฟ้า" (天王) เขาตั้งเฝิง ยฺหวินชาน เป็นที่ปรึกษาในการกบฏ และเป็นผู้บริหารเมืองแมนแดนสันติ แต่ไม่นาน เฝิง ยฺหวินชาน ก็เสียชีวิตใน ค.ศ. 1852


title: เมืองแมนแดนสันติ

text: หลังปะทะกับฝ่ายบ้านเมืองหลายครั้ง ความรุนแรงทวีขึ้นในเดือนกุมภาพันธ์ ค.ศ. 1851 เกิดเป็นการลุกฮือที่จินเถียน (金田起義) ซึ่งกองทัพราชวงศ์ชิงที่มีกำลังน้อยถูกฝ่ายกบฏของหง ซิ่วเฉฺวียน ที่มีกำลังถึง 10,000 คน โจมตีแตกพ่าย ครั้น ค.ศ. 1853 กองทัพกบฏเมืองแมนแดนสันติยึดหนานจิง ("เมืองใต้") ได้ แล้วเปลี่ยนชื่อเป็น "เทียนจิง" ("เมืองฟ้า") หง ซิ่วเฉฺวียน เอาจวนผู้ว่าราชการมาทำเป็นที่อยู่ของตน เรียก "วังเจ้าฟ้า" (天王宮) แล้วสั่งฆ่าชาวแมนจูให้สิ้น ครั้งนั้น มีชาวแมนจูถูกสังหารในหนานจิงกว่า 40,000 คน เริ่มแรก กบฏเมืองแมนแดนสันติประหารแต่ชายชาวแมนจู แล้วบังคับให้หญิงชาวแมนจูไปใช้แรงงานนอกเมืองหนานจิง แต่ภายหลังก็เผาหญิงตายทั้งเป็นตามไปด้วย


title: เมืองแมนแดนสันติ

text: หง ซิ่วเฉฺวียน ประสบความสำเร็จในการขยายขอบเขตของเมืองแมนแดนสันติไปทั่วจีนตอนใต้ โดยมีศูนย์กลางอยู่ในหุบผาแม่น้ำแยงซีอันอุดมสมบูรณ์ จากนั้น ฝ่ายกบฏส่งทหารขึ้นเหนือไปยึดเป่ย์จิง เมืองหลวงของราชวงศ์ชิง แต่ล้มเหลว


title: เมืองแมนแดนสันติ

text: ใน ค.ศ. 1853 หง ซิ่วเฉฺวียน ถอนตัวจากการควบคุมนโยบายบริหารเมืองแมนแดนสันติ เอาแต่ออกประกาศที่เขียนด้วยภาษาแบบศาสนา เพราะขัดแย้งกับหยาง ซิ่วชิง ในประเด็นทางนโยบาย และสงสัยหยาง ซิ่วชิง ที่มีทีท่าทะเยอทะยาน วางสายลับไว้ทั่ว และมักออกแถลงการณ์โดยอ้างว่า เป็นรับสั่งของพระเจ้า ฝ่ายผู้สนับสนุนหง ซิ่วเฉฺวียน จับหยาง ซิ่วชิง และพรรคพวก ประหารทั้งโคตรใน ค.ศ. 1856


title: เมืองแมนแดนสันติ

text: เมื่อผู้นำมีปัญหากันเอง สมาชิกหลักในลัทธิของหง ซิ่วเฉฺวียน ก็พากันขยายฐานผู้สนับสนุนของตนไปทางชนชั้นกลางของจีน บ้างก็ไปทางมหาอำนาจยุโรป แต่ไม่สำเร็จทั้งสองทาง เพราะชนชั้นกลางไม่ชอบใจที่ลัทธินี้ต่อต้านประเพณีจีนและคุณธรรมแบบขงจื๊อ ขณะที่ยุโรปก็ตัดสินใจจะเป็นกลาง


title: เมืองแมนแดนสันติ

text: ใน ค.ศ. 1859 หง เหรินกาน (洪仁玕) ญาติของหง ซิ่วเฉฺวียน มาเข้าร่วมขบวนการของหง ซิ่วเฉฺวียน และได้รับมอบอำนาจมากมาย หง เหรินกาน วางแผนจะขยายอาณาเขตเมืองแมนแดนสันติ ครั้น ค.ศ. 1860 กบฏเมืองแมนแดนสันติยึดซูโจว (苏州) กับหางโจว (杭州) ทางตะวันออกได้ในยุทธการที่จิงหนาน แต่ยึดช่างไห่ (上海) ในยุทธการที่ช่างไห่ไม่สำเร็จ ทำให้รัฐเมืองแมนแดนสันติเริ่มเสื่อมอำนาจ


title: เมืองแมนแดนสันติ

text: ยุทธการที่ช่างไห่ดังกล่าวเริ่มขึ้นในเดือนสิงหาคม ค.ศ. 1860 แรกเริ่มดูจะไปได้ดี แต่เมื่อเผชิญหน้ากับกองทัพราชวงศ์ชิงที่ได้ความช่วยเหลือจากทหารยุโรปของนายพลเฟรเดริก ทาวน์เซนด์ วอร์ด (Frederick Townsend Ward) ก็ล้มไม่เป็นท่า


title: เมืองแมนแดนสันติ

text: กองทัพราชวงศ์ชิงได้รับการปรับปรุงใหม่ภายใต้การบริหารของเจิง กั๋วฟาน (曾國藩) กับหลี่ หงจาง (李鴻章) ทำให้ยึดพื้นที่คืนจากฝ่ายกบฏได้เกือบหมดในต้น ค.ศ. 1864


title: เมืองแมนแดนสันติ

text: เมื่อกองทัพราชวงศ์ชิงมาล้อมหนานจิงใน ค.ศ. 1864 หง ซิ่วเฉฺวียน ประกาศต่อผู้คนว่า พระเป็นเจ้าจะอยู่ข้างพวกเขา แต่ในเดือนมิถุนายน ปีนั้น หง ซิ่วเฉฺวียน เก็บผักป่ามากิน เพราะอาหารในเมืองขาดแคลน การกินผักป่าทำให้เกิดภาวะอาหารเป็นพิษจนเขาล้มป่วยลงถึง 20 วันและเสียชีวิต ไม่กี่วันให้หลัง กองทัพราชวงศ์ชิงยึดหนานจิงได้ เจิง กั๋วฟาน ให้ขุดศพเขาขึ้นมาตรวจสอบแล้วเผาทิ้งไป เถ้ากระดูกที่เหลือให้ยิงออกจากปืนใหญ่กระจายไปทั่วสารทิศ เพื่อที่ร่างเขาจะได้ไม่มีที่พักวิญญาณเป็นหลักแหล่ง เป็นการลงโทษที่ก่อการกำเริบ


title: เมืองแมนแดนสันติ

text: สี่เดือนก่อนที่ราชวงศ์ชิงจะยึดหนานจิงได้ หง ซิ่วเฉฺวียน สละตำแหน่งกษัตริย์ให้แก่ลูกชายหัวปีวัย 15 ปีของตนชื่อ หง เทียนกุ้ยฝู (洪天貴福) แต่เมื่อพ่อตายและหนานจิงถูกยึด หง เทียนกุ้ยฝู ไม่รู้ที่จะทำประการใดให้รัฐเมืองแมนแดนสันติกลับคืนมาได้ บรรดาญาติพี่น้องของหง ซิ่วเฉฺวียน ที่ได้รับแต่งตั้งเป็นเจ้า ก็ถูกประหารชีวิตในตำบลจินหลิง (金陵城) ของเมืองหนานจิงนั้น


title: เมืองแมนแดนสันติ

text: แม้การยึดหนานจิงใน ค.ศ. 1864 จะเป็นจุดสิ้นสุดของเมืองแมนแดนสันติ แต่การรบรายังไม่ยุติ ทหารกบฏที่เหลืออยู่นับพันยังต่อสู้ต่อต้านรัฐบาลต่อไป ราชวงศ์ชิงต้องใช้เวลาอีก 7 ปีเพื่อปราบกบฏจนราบคาบ ทหารกบฏกลุ่มสุดท้ายที่มีหลี่ ฝูจง (李福忠) เป็นหัวหน้า ถูกปราบปรามในเดือนสิงหาคม ค.ศ. 1871 ในภูมิภาคชายแดนเมืองกว่างซี, กุ้ยโจว (贵州), และหูหนาน (湖南)


title: เมืองแมนแดนสันติ

text: "เจ้าฟ้า" (天王) เป็นตำแหน่งผู้ปกครองสูงสุดในประเทศ ผู้ดำรงตำแหน่งนี้ได้แก่


title: เมืองแมนแดนสันติ

text: ตำแหน่งรองลงจากเจ้าฟ้า คือ ผู้ปกครองแว่นแคว้น ซึ่งมอบให้แก่สาวกคนสำคัญของหง ซิ่วเฉฺวียน ได้แก่


title: เมืองแมนแดนสันติ

text: หง ซิ่วเฉฺวียน ยังตั้งพวกพ้องเป็นเจ้าอีกหลายคน ได้แก่


title: เมืองแมนแดนสันติ

text: ในปีแรกที่ก่อตั้ง เมืองแมนแดนสันติผลิตเหรียญกระษาปณ์ เส้นผ่านศูนย์กลาง 23–26 มิลลิเมตร หนักราว 4.1 กรัม ด้านหลังจารึกข้อความว่า "เชิ่งเป๋า" (聖寶; "ศักดิ์สิทธิ์และสูงค่า") นอกจากนี้ ยังออกธนบัตรของตนเอง


title: แวร์ว็อล์ฟ (ปฏิบัติการทางทหาร)

text: แวร์ว็อล์ฟ (, "มนุษย์หมาป่า") เป็นแผนการของนาซี ซึ่งได้เริ่มพัฒนาขึ้นในปี ค.ศ. 1944 เพื่อก่อตั้งกองกำลังต่อต้านซึ่งจะออกปฏิบัติการบนแนวหลังข้าศึก เมื่อฝ่ายสัมพันธมิตรได้เข้ารุกรานเยอรมนี ท้ายที่สุดแล้ว โฆษณาชวนเชื่อของแวร์วูล์ฟนั้นมีค่าแค่เกินความเป็นจริงที่จะทำสำเร็จได้


title: การอดอาหารเป็นพัก ๆ

text: การอดอาหารเป็นพัก ๆ ( (IF)) เป็นหนึ่งในวิธีการควบคุมอาหารที่มีรอบของช่วงการอดอาหารและการไม่อดอาหารตามเวลาที่กำหนด การอดอาหารเป็นพัก ๆ นี้ สามารถใช้ในการจำกัดแคลอรีเพื่อการลดน้ำหนักได้


title: การอดอาหารเป็นพัก ๆ

text: บางคนอาจใช้วิธีการอดอาหารเป็นพัก ๆ เพื่อลดจำนวนแคลอรีและลดน้ำหนัก จากการศึกษาขั้นต้นพบว่า การอดอาหารเป็นพัก ๆ อาจเสี่ยงต่อโรคบางอย่าง


title: การอดอาหารเป็นพัก ๆ

text: เกณฑ์วิธีการอดอาหารเป็นพัก ๆ อาจแบ่งได้เป็น 2 กลุ่มคือ อดอาหารทั้งวันและจำกัดการกินในช่วงเวลา หรือเรียกว่า TRFมีคำแนะนำที่แตกต่างกันไปในเรื่องการกินอาหารระหว่างช่วงอดอาหาร บ้างก็ว่ากินได้แต่น้ำเปล่า บ้างก็อนุญาตให้กินชาหรือกาแฟได้ (ปราศจากนมและน้ำตาล) หรือเครื่องดื่ม 0 แคลอรี บ้างก็ว่าอาจดัดแปลงการอดอาหารได้ โดยจำกัดจำนวนแคลอรีที่กินเข้าไป (เช่น กินได้ 20% ของปกติ) ในช่วงอดอาหาร มากกว่าที่จะไม่กินอะไรเลย


title: การอดอาหารเป็นพัก ๆ

text: การควบคุมอาหารแบบ 5:2 เป็นที่นิยมในสหราชอาณาจักรในปี 2012 หลังจากช่องบีบีซีทู เสนอสารคดี "Eat, Fast and Live Longer" โดยการขายหนังสือขายดี และได้รับความสนใจอย่างแพร่หลายในที่สุด


title: การอดอาหารเป็นพัก ๆ

text: จากข้อมุลของการบริการด้านสุขภาพแห่งชาติของอังกฤษ (National Health Service) ในปี 2012 ผู้คนมีความคิดว่าการควบคุมอาหารแบบ 5:2 ควรปรึกษาแพทย์ก่อน เพราะการอดอาหารเช่นนี้อาจถือว่าไม่ปลอดภัย ในสหราชอาณาจักรหนังสือประเภทแทบลอยด์รายงานว่า จากผลการวิจัย อ้างว่า การควบคุมอาหารแบบ 5:2 อาจลดความเสี่ยงต่อการเป็นมะเร็งเต้านม และช่วยทำให้สมองและการทำงานของภูมิคุ้มกันโรคดีขึ้น หรือทำให้อายุยืนขึ้น แต่ก็ไม่มีสิ่งยืนยันข้อพิสูจน์ที่ดีพอนัก


title: ลัทธิบูชามหาเทพ

text: ลัทธิบูชามหาเทพ () เป็นขบวนการทางศาสนาซึ่งหง ซิ่วเฉฺวียน (洪秀全) ก่อตั้งขึ้น โดยอ้างอิงการตีความศาสนาคริสต์อันแปลกประหลาดของเขา ประกอบกับความเชื่อในศาสนาพื้นเมืองจีน ศรัทธาแบบช่างตี้ (上帝) และประเพณีทางศาสนาแบบอื่น ๆ


title: ลัทธิบูชามหาเทพ

text: ตามหลักฐานทางประวัติศาสตร์ หง ซิ่วเฉฺวียน ได้อ่านแผ่นพับศาสนาคริสต์เป็นครั้งแรกใน ค.ศ. 1836 ในคราวที่เขาได้สำเนาหนังสือเรื่อง "เฉฺวียนชื่อเหลียงหยัน" (勸世良言; "พระวจนะแนะโลก") ของเหลียง ฟา (梁發) เขาอ่านหนังสือคริสต์คร่าว ๆ และออกไปสอบขุนนางเป็นครั้งที่สามของชีวิตใน ค.ศ. 1837 แต่สอบตก จากนั้น เขาอ้างว่า ได้เห็น "นิมิต" ประหลาดบางอย่าง ครั้น ค.ศ. 1843 เขาไปสอบขุนนางเป็นครั้งที่สี่ ก็สอบตกอีก เขาจึงอ่านหนังสือคริสต์ที่ได้มาอีกครั้งอย่างถี่ถ้วน และเชื่อว่า เป็นกุญแจไขความนัยแห่งนิมิตนั้น เขาตีความว่า นิมิตบ่งบอกว่า เขาเป็นบุตรของพระเทพบิดร และเป็นน้องชายของพระเยซู ทั้งสองพระองค์เสด็จมาสั่งสอนให้เขากำจัดมารให้สิ้นไปจากโลก


title: พิพิธภัณฑ์และหอสมุดทหารพริตซ์เกอร์

text: พิพิธภัณฑ์และหอสมุดทหารพริตซ์เกอร์ () เดิมคือ หอสมุดทหารพริตซ์เกอร์ () เป็นทั้งพิพิธภัณฑ์และหอสมุดวิจัยเพื่อการศึกษาประวัติศาสตร์การทหาร ในชิคาโก รัฐอิลลินอยส์ สหรัฐ ซึ่งก่อตั้งขึ้นใน ค.ศ. 2003 โดยพันเอก (ไอแอล) เจนนิเฟอร์ เอ็น. พริตซ์เกอร์, ไอแอล เออาร์เอ็นจี (เกษียณ) และรู้จักกันในนามเจมส์ พริตซ์เกอร์ โดยเป็นสถาบันที่ไม่ฝักใฝ่ฝ่ายใดสำหรับการศึกษาเรื่อง "พลเมืองทหารเป็นองค์ประกอบสำคัญในการรักษาประชาธิปไตย" ซึ่งเดิมตั้งอยู่ในย่านสตรีเทอร์วิลล์ ที่ 610 เอ็น. ศาลแฟร์แบงก์ ในภายหลังหอสมุดนี้ย้ายไปอยู่ที่ 104 เอส. มิชิแกนอเวนิว ในชิคาโกลูป พิพิธภัณฑ์และหอสมุดแห่งนี้ได้รับการสนับสนุนจากการบริจาคและการเป็นสมาชิก


title: มิสเวิลด์ 2008

text: มิสเวิลด์ 2008, การประกวดครั้งที่ 58 จัดขึ้นเมื่อวันที่ 13 ธันวาคม 2551 ที่Sandton Convention Centre, โจฮันเนสเบิร์ก, แอฟริกาใต้ ผุ้ชนะในการประกวดครั้งนี้ คือ Ksenia Sukhinova จากประเทศรัสเซีย


title: หอสมุดรัฐรัสเซีย

text: หอสมุดรัฐรัสเซีย () เป็นหอสมุดแห่งชาติของประเทศรัสเซีย ตั้งอยู่ที่กรุงมอสโก หอสมุดเป็นหอสมุดที่ใหญ่ที่สุดในประเทศรัสเซียและใหญ่เป็นอันดับ 5 ของโลกสำหรับการจัดเก็บหนังสือ (17.5 ล้านเล่ม) เดิมหอสมุดมีชื่อเรียกว่า หอสมุดรัฐสหภาพโซเวียตที่ตั้งชื่อตามวลาดีมีร์ อิลลิช เลนิน () ตั้งแต่ 1925 จนมีการเปลี่ยนชื่อเป็นหอสมุดรัฐรัสเซียในปี 1992 ตามคำสั่งของบอริส เยลต์ซิน


title: หอสมุดรัฐรัสเซีย

text: หอสมุดมีชั้นวางหนังสือยาวกว่า 275 กิโลเมตร มีสื่อมากกว่า 43 ล้านรายการ รวมทั้งหนังสือและหนังสืออนุกรม 17 ล้านเล่ม วารสาร 13 ล้านฉบับ เพลงและสื่อบันทึกเสียง 350,000 รายการ แผนที่ 150,000 แผ่นและอื่น ๆ ส่วนวัสดุต่างประเทศคิดเป็นสัดส่วน 29 เปอร์เซ็นต์ของคอลเลกชันทั้งหมด


title: มิสเวิลด์ 2007

text: มิสเวิลด์ 2007 การประกวดครั้งที่ 57 จัดขึ้นเมื่อวันที่ 1 ธันวาคม พ.ศ. 2550 ที่Crown of Beauty Theatre, ซานย่า, ประเทศจีน ผุ้ชนะในการประกวดครั้งนี้ คือ Zhang Zilin จากประเทศจีน


title: มิสอินเตอร์คอนติเนนตัล 2014

text: มิสอินเตอร์คอนติเนนตัล 2014, ครั้งที่ 43 จัดขึ้นในวันที่ 4 ธันวาคม พ.ศ. 2014 ที่Maritim Hotel Magdeburg, มัคเดอบวร์ค, ประเทศเยอรมนี ผู้เข้าร่วมแข่งขัน 68 รายจากทั่วโลกเข้าร่วมการแข่งขันเพื่อสร้างมงกุฎที่ยิ่งใหญ่ที่สุดในประวัติศาสตร์การประกวด อีคาเตรีนา เพลกโฮวา จากประเทศรัสเซีย ได้ครองตำแหน่งผู้สืบทอดตำแหน่งให้กับ ภัทราพร หวัง จากประเทศไทยในตอนท้ายของการประกวด นี่เป็นครั้งแรกที่ประเทศไทยได้รับรางวัล มิสอินเตอร์คอนติเนนตัล


title: มิสอินเตอร์คอนติเนนตัล 2014

text: หมายเหตุ: แทนที่จะเป็น 15 คนสุดท้าย เนื่องจากอังกฤษและโปรตุเกสถูกจัดในอันดับ 3 มิสอินเตอร์คอนติเนนตัล ยุโรป


title: มิสอินเตอร์คอนติเนนตัล 2014

text:
68 ผู้เข้าร่วมการแข่งขันใน มิสอินเตอร์คอนติเนนตัล 2014:
ผู้เข้าแข่งขันที่เคยแข่งขันหรือจะแข่งขันในงานประกวดความงามนานาชาติอื่น ๆ :Supermodel Internacional:


title: มิสอินเตอร์คอนติเนนตัล 2014

text: Supermodel of the World:


title: ธาร์แมน แชนมูการัตนม

text: ธาร์แมน แชนมูการัตนม (; ; เกิด 25 กุมภาพันธ์ ค.ศ. 1957) เป็นนักการเมืองและนักเศรษฐศาสตร์ชาวสิงคโปร์ ปัจจุบันดำรงตำแหน่งรองนายกรัฐมนตรี และรัฐมนตรีว่าการกระทรวงเศรษฐกิจและนโยบายสังคมแห่งชาติ เป็นประธานองค์การเงินตราแห่งประเทศสิงคโปร์


title: ธาร์แมน แชนมูการัตนม

text: ธาร์แมนได้ใช้ชีวิตเพื่อบริการสาธารณะ ในตำแหน่งที่เกี่ยวข้องกับนโยบายเศรษฐกิจและการศึกษา เคยดำรงตำแหน่งรัฐมนตรีว่าการกระทรวงการคลัง ตั้งแต่ปี ค.ศ. 2007 จนถึงปี ค.ศ. 2015 และเคยดำรงตำแหน่งรัฐมนตรีว่าการกระทรวงศึกษาธิการในปี ค.ศ. 2003 จนถึงปี ค.ศ. 2008


title: เฟรเซอร์ แอล. อดัมส์

text: เฟรเซอร์ แอล. อดัมส์ (ค.ศ. 1891 – ค.ศ. 1979) เป็นนักการเมืองชาวอเมริกัน รู้จักกันในตำแหน่งผู้ว่าการเมืองฮันต์สวิลล์ รัฐแอละแบมา 2 สมัย ตั้งแต่ปี ค.ศ. 1922 จนถึงปี ค.ศ. 1926 ก่อนหน้านี้เคยเป็นนายกเทศมนตรีเมืองฮันต์สวิลล์ ตั้งแต่ปี ค.ศ. 1918 จนถึง ค.ศ. 1920 และเป็นประธานสภาเมืองฮันต์สวิลล์ ตั้งแต่ปี ค.ศ. 1920 จนถึง ค.ศ. 1922


title: จอร์จ ดับเบิลยู. มีเกอร์

text: จอร์จ ดับเบิลยู. มีเกอร์ (ค.ศ. 1833 – ค.ศ. 1890) เป็นนายกเทศมนตรีเมืองโคลัมบัส (รัฐโอไฮโอ) คนที่ 23 และเป็นคนที่ 21 พรรคเดโมแครต ที่ดำรงตำแหน่งนี้ มีเกอร์ดำรงตำแหน่งนี้เพียง 1 สมัย ก่อนที่จะให้ เจมส์ จี. บูล ดำรงตำแหน่งต่อไป จอร์จ ดับเบิลยู. มีเกอร์เสียชีวิตในปี ค.ศ. 1890


title: ลัยลัต อัล-ก็อดรฺ

text: ลัยลัต อัล-ก็อดรฺ (لیلة القدر) มีความหมายว่า คืนแห่งการประทาน, คืนแห่งพลัง, คืนที่มีค่า, คืนแห่งโชคชะตา  เป็นคืนหนึ่งที่คนมุสลิมเชื่อว่าเป็นคืนที่โองการแรกของอัลกุรอ่านถูกประทานให้แก่ศาสดามุฮัมหมัด เป็นหนึ่งในคืนในสิบคืนสุดท้ายของเดือนรอมฎอน คนมุสลิมเชื่อว่าจะได้รับความเมตตาและพรจากอัลลอฮฺอย่างมากมาย ได้รับการอภัยโทษบาป การขอพรจะถูกตอบรับ และมีโองการในอัลกุรอ่านว่า จะมีเทวทูตลงมายังพื้นโลก โดยเฉพาะญิบรีล โดยกล่าวเป็น "วิญญาณอันบริสุทธ์" เพื่อทำภารกิจพิเศษที่มีคำสั่งโดยอัลลอฮฺ


title: ลัยลัต อัล-ก็อดรฺ

text: ไม่มีการบรรยายคืนลัยลัต อัล-ก็อดรฺในอัลกุรอ่าน


title: ลัยลัต อัล-ก็อดรฺ

text:
ในโลกอิสลามและซุนนีทั่วโลก ลัยลัต อัล-ก็อดรฺ จะอยู่ในช่วงสิบคืนสุดท้ายของเดือนรอมฎอนในช่วงคืนคี่ (21, 23, 25, 27 หรือ 29) มีประเพณีที่สืบทอดกันมาว่าเป็นคืนก่อนคืนที่ 27 ของเดือนรอมฎอน
ชีอะฮ์มีความเชื่อเรื่องคืน ลัยลัต อัล-ก็อดรฺ เหมือนกัน แต่จะอยู่ในคืนที่ 19, 21 หรือ 23 ของเดือนรอมฎอน ซึ่งคืนที่ 23 เป็นคืนที่สำคัญมาก.
คืนนี้ไม่ได้เปรียบกับคืนอื่น ๆ ในมุมมองของชาวมุสลิม และมีการรายงานว่าเป็นคืนที่ไม่สามารถเทียบได้กับการทำบุญตลอดทั้งชีวิต การทำบุญคืนนั้นมีค่ากว่าทำบุญเป็นเวลา 83 ปี (1000 เดือน) มีโองการที่เกี่ยวกับคืนลัยลัต อัล-ก็อดรฺในอัลกุรอ่าน:


title: โรงพยาบาลเด็กอินทิรา คานธี

text: โรงพยาบาลเด็กอินทิรา คานธี () ตั้งอยู่ในกรุงคาบูล ซึ่งเป็นโรงพยาบาลเด็กของประเทศอัฟกานิสถาน โรงพยาบาลแห่งนี้มี 150 เตียง และในปี ค.ศ. 2004 ได้มีศูนย์อัมพาตสมองใหญ่เป็นครั้งแรกในประเทศอัฟกานิสถาน นอกจากนี้ ยังมีศูนย์ขาเทียมที่เปิดขึ้นโดยความช่วยเหลือของรัฐบาลอินเดีย ซึ่งสามารถรองรับได้ถึง 1,000 คนกับขาเทียมชัยปุระ


title: โรงพยาบาลเด็กอินทิรา คานธี

text: อนึ่ง แพทย์อินเดียบางคนที่ทำงานในโรงพยาบาลแห่งนี้เสียชีวิตจากการโจมตีกรุงคาบูลเดือนกุมภาพันธ์ ค.ศ. 2010 ที่ดำเนินการโดยตอลิบาน


title: ซาบีวาคา

text: ซาบีวาคา () เป็นตัวนำโชคอย่างเป็นทางการของมหกรรมกีฬาฟุตบอลโลก 2018 ที่จัดขึ้นในประเทศรัสเซีย ตัวนำโชคได้รับการเปิดเผยเมื่อวันที่ 21 ตุลาคม 2016 โดยที่ลักษณะของตัวนำโชคเป็นรูปตัวการ์ตูนสุนัขจิ้งจอกขนสีน้ำตาลและขาวสวมเสื้อยืด โดยที่ตัวเสื้อยืดปักคำว่า "RUSSIA 2018" นอกจากนี้ยังมีแว่นตาสีส้ม และ การรวมกันของเสื้อยืดสีขาว, ฟ้า กับ กางเกงขาสั้นสีแดงอันเป็นสีประจำของทีมชาติรัสเซีย ตัวนำโชคถูกออกแบบโดยนักเรียนออกแบบ Ekaterina Bocharova และตัวนำโชคได้ถูกรับเลือกโดยการลงคะแนนทางอินเทอร์เน็ต


title: ซาบีวาคา

text: ผลการลงคะแนนได้รับการประกาศเมื่อวันที่ 21 ตุลาคม 2016 ในรายการ "เวเชียร์นีอูกานต์" ทางช่องหนึ่งรัสเซีย โดยตัวการ์ตูนสุนัขจิ้งจอกที่ชื่อซาบีวาคา ได้คะแนนไป 53 เปอร์เซ็นต์ ของคะแนนทั้งหมด รองลงมาคือเสือ (27 เปอร์เซ็นต์) และแมว (20 เปอร์เซ็นต์) ตามลำดับ มีผู้ลงคะแนนมากกว่าหนึ่งล้านคนซึ่งเกิดขึ้นในช่วงเดือนกันยายน 2016 ในแพลตฟอร์มฟีฟ่า รวมถึงการถ่ายทอดสดทางช่องหนึ่งรัสเซีย


title: ลานจอดเฮลิคอปเตอร์

text: ลานจอดเฮลิคอปเตอร์ เป็นพื้นที่การลงจอดสำหรับเฮลิคอปเตอร์และอากาศยานที่มีการขับเคลื่อนแนวตั้ง


title: ลานจอดเฮลิคอปเตอร์

text: ในขณะที่เฮลิคอปเตอร์และเครื่องบินขับเคลื่อนแนวตั้งสามารถใช้งานได้บนพื้นผิวที่ค่อนข้างเรียบ ลานจอดเฮลิคอปเตอร์จะทำเครื่องหมายไว้อย่างชัดเจน ซึ่งห่างจากสิ่งกีดขวางที่อากาศยานดังกล่าวสามารถลงจอดได้อย่างปลอดภัย


title: ลานจอดเฮลิคอปเตอร์

text: ส่วนลานจอดเฮลิคอปเตอร์ขนาดใหญ่ มีไว้สำหรับใช้โดยเฮลิคอปเตอร์และอากาศยานบินขึ้นและลงจอดแนวตั้งอื่น ๆ อาจเรียกว่า"เวอร์ติพอร์ต" ตัวอย่างเช่น เวอร์ติพอร์ตชิคาโก ซึ่งเปิดในปี ค.ศ. 2015


title: มิสทัวริซึมควีนอินเตอร์เนชันแนล 2011

text: มิสทัวริซึมควีนอินเตอร์เนชันแนล 2011, ครั้งที่ 12 จัดขึ้นในวันที่ 27 ธันวาคม พ.ศ. 2014 ที่Qujiang International Exhibition Centre, ซีอาน, ประเทศจีนผู้เข้าร่วมแข่งขัน 92 รายจากทั่วโลกเข้าร่วมการแข่งขันเพื่อสร้างมงกุฎที่ยิ่งใหญ่ที่สุดในประวัติศาสตร์การประกวดผู้ชนะในปีนี้คือ กันตพัฒน์ พีรดาชัยนรินท์ จากประเทศไทย นี่เป็นครั้งแรกที่ประเทศไทยได้รับรางวัล มิสทัวริซึมควีนอินเตอร์เนชันแนล


title: มิสทัวริซึมควีนอินเตอร์เนชันแนล 2011

text: § มิสอินเทอร์เน็ต


title: มิสทัวริซึมควีนอินเตอร์เนชันแนล 2011

text: 92 ผู้เข้าร่วมการแข่งขันใน มิสทัวริซึมควีนอินเตอร์เนชันแนล 2011.


title: พรรคเพื่อชาติไทย

text: พรรคเพื่อชาติไทย () พรรคการเมืองที่ยื่นจดจองชื่อพรรคต่อ คณะกรรมการการเลือกตั้ง หรือ กกต. เป็นลำดับที่ 20/2561 เมื่อวันศุกร์ที่ 2 มีนาคม พ.ศ. 2561 มีนาง อัมพาพันธ์ ธเนศเดชสุนทร หรือ ยุ้ย อดีตภรรยาของอดีต ผู้บัญชาการทหารสูงสุด พลเอกสุนทร คงสมพงษ์ หรือ บิ๊กจ๊อด เป็นผู้ก่อตั้งพรรคและว่าที่พันตรี กรพด รุ่งหิรัญวัฒน์ เป็นผู้จดจองชื่อพรรค


title: พรรคเพื่อชาติไทย

text: กระทั่งวันที่ 20 เมษายน พ.ศ. 2561 กกต. ได้ออกหนังสือรับรองการจัดตั้งพรรคหรือ พ.ก. 7/2 แก่พรรคเพื่อชาติไทยเพื่อให้ดำเนินการจดทะเบียนจัดตั้งพรรคอย่างเป็นทางการต่อไป


title: พรรคเพื่อชาติไทย

text: ต่อมาในวันเสาร์ที่ 9 มิถุนายน พ.ศ. 2561 พรรคเพื่อชาติไทยได้จัดประชุมสามัญใหญ่ครั้งที่ 1 ที่ประชุมมีมติเลือก ว่าที่พันตรี กรพด เป็นหัวหน้าพรรคคนแรกและ ว่าที่ ร.ต. อำนวย ปีแก้ว เป็นเลขาธิการพรรคคนแรกส่วนนางอัมพาพันธ์เป็นประธานที่ปรึกษาพรรค


title: โต ชิน ไชย

text: โต ชิน ไชย (; 10 ธันวาคม ค.ศ. 1921 – 3 กุมภาพันธ์ ค.ศ. 2012) เป็นนักการเมืองชาวสิงคโปร์ เป็นนักการเมืองคนสำคัญของประเทศรุ่นแรก ภายหลังประเทศสิงคโปร์ ประกาศเอกราชในปี ค.ศ. 1965 โต ชิน ไชย ดำรงตำแหน่งรองนายกรัฐมนตรี ตั้งแต่ปี ค.ศ. 1965 จนถึงปี ค.ศ. 1968 รัฐมนตรีว่าการกระทรวงวิทยาศาสตร์และเทคโนโลยี ตั้งแต่ปี ค.ศ. 1968 จนถึงปี ค.ศ. 1975 ดำรงตำแหน่งประธานพรรคกิจประชาชน ตั้งแต่ปี ค.ศ. 1954 จนถึงปี ค.ศ. 1981 และเป็นรองประธานมหาวิทยาลัยแห่งชาติสิงคโปร์ ตั้งแต่ปี ค.ศ. 1968 จนถึงปี ค.ศ. 1975 ภายหลังจากการลาออกจากคณะรัฐมนตรีในปี ค.ศ. 1981 โต ชิน ไชย ดำรงตำแหน่งสมาชิกสภาผู้แทนราษฎร ในตำแหน่งคนนั่งข้างหลัง จนกระทั่งในปี ค.ศ. 1988 เขาได้วางมือจากการเมือง


title: โต ชิน ไชย

text: โต ชิน ไชย จบการศึกษาระดับมัธยมศึกษาที่โรงเรียน เซนต์จอห์น ในรัฐเปรัค และโรงเรียนแองโกล-จีนในอีโปะฮ์ จบการศึกษาปริญญาตรีที่มหาวิทยาลัยลอนดอน ในปี 1946 และปริญญาเอกสาขาสรีรวิทยา จากสถาบันวิจัยเพื่อการแพทย์แห่งสหประชาชาติ


title: โต ชิน ไชย

text: โต ชิน ไชย เสียชีวิตขณะที่หลับ ในวันที่ 3 กุมภาพันธ์ ค.ศ. 2012 เวลา 9:30 ตามเวลาประเทศสิงคโปร์ (GMT+8) ด้วยวัย 90 ปี


title: เร็คลิงเฮาเซิน

text: เร็คลิงเฮาเซิน () เป็นเมืองในรัฐนอร์ทไรน์-เว็สท์ฟาเลินของประเทศเยอรมนี ตั้งอยู่ทางเหนือของเมืองโคโลญไปราว 96 กิโลเมตร เป็นเมืองที่มีจุดเด่นคือการทำฟาร์มและแปลงเกษตรกรรมขนาดใหญ่ทางเหนือของเมือง ในอดีตเมืองแห่งนี้เคยเป็นสมาชิกในสันนิบาตฮันเซอ


title: ไบรอัน เด็กฮาร์ต

text: ไบรอัน เด็กฮาร์ต () เป็นนักแสดงชาวอเมริกัน นักพากย์และสตรีมเมอร์ เขาเกิดที่เมืองซอลต์เลกซิตีในรัฐยูทาห์ และเติบโตที่เมืองดีทรอยต์ในรัฐมิชิแกน เขาจบศิลปศาสตรบัณฑิตเกียรตินิยมสาขาการแสดงจากวิทยาลัยศิลปะทิชแห่งมหาวิทยาลัยนิวยอร์ก และยังเคยไปฝึกการแสดงละครกลอนสด () ในเมืองฟลอเรนซ์ ประเทศอิตาลี เขาเริ่มมีชื่อเสียงขึ้นมาใน ค.ศ. 2012 จากการรับบทในละครเรื่อง "เจนบายดิไซน์" ของช่องเอบีซี แฟมิลี และ โด่งดังจากการเป็นนักแสดงและผู้ให้เสียงพากย์เป็น คอนเนอร์(Conner) จากเกม "" ของเพลย์สเตชัน 4และเขาได้แต่งงานกับ อมิเลีย โรส แบลร์ หรือนักแสดงและผู้ให้เสียงพากย์เป็น เทรซี่(Traci) จากเกม เมื่อวันที่ 30 มิถุนายน 2018


title: เงินตรา

text: เงิน หมายถึง วัตถุหรือเอกสารใด ๆ ที่เป็นที่ยอมรับกันโดยทั่วไปในการแลกเปลี่ยนกับสินค้าและบริการและใช้ชำระหนี้ในประเทศหรือในบริษัทสังคมเศรษฐกิจหนึ่งๆตามตัวบทกฎหมาย หน้าที่หลักของเงินจำแนกได้ว่า (1) เป็นสื่อกลางการแลกเปลี่ยน (2) เป็นหน่วยวัดมูลค่า (3) เป็นเครื่องเก็บรักษามูลค่า และ (4) บางครั้งในอดีต เป็นมาตรฐานการชำระหนี้ภายหน้า วัตถุหรือเอกสารที่ตรวจสอบได้และปลอดภัยใด ๆ ซึ่งสามารถทำหน้าที่เหล่านี้ล้วนเป็นเงินทั้งสิ้น


title: เงินตรา

text: เงินถือกำเนิดขึ้นเป็นเงินที่เป็นสิ่งของ (commodity money) แต่ระบบเงินร่วมสมัยแทบทั้งหมดเป็นแบบเงินกระดาษ (fiat money) เงินกระดาษนั้นปราศจากมูลค่าใช้สอยแท้จริงเฉกเช่นสินค้าทางกายภาพ และค่าของเงินกระดาษมาจากการประกาศของรัฐบาลให้เป็นเงินตราที่ชำระหนี้ได้ตามกฎหมาย นั่นคือ เงินนั้นจะต้องได้รับการยอมรับให้เป็นรูปแบบการแลกเปลี่ยนภายในอาณาเขตของประเทศ กับ "หนี้สินทั้งหมด ทั้งหนี้สาธารณะและเอกชน"


title: สุคนธ์เพชร ผลประดิษฐานนท์

text: สุคนธ์เพชร ผลประดิษฐานนท์ ผู้ประกาศข่าวชาวไทย ช่อง 7 HD


title: สุคนธ์เพชร ผลประดิษฐานนท์

text: สุคนธ์เพชร ผลประดิษฐานนท์ (มาจากความหมายของชื่อจริง สุคนธ์เพชร แปลว่า เพชรหอม) บิดา นาย ธเนศวร ผลประดิษฐานนท์ อาชีพ ธุรกิจส่วนตัว , มารดา พันตำรวจโท (หญิง) เสาวนิด ผลประดิษฐานนท์ อาชีพ รับราชการตำรวจ , น้องชาย นายเพชรสุคนธ์ ผลประดิษฐานนท์ กำลังศึกษา


title: สุคนธ์เพชร ผลประดิษฐานนท์

text: มัธยมศึกษาตอนต้น โรงเรียนนครสวรรค์ จังหวัดนครสวรรค์ , มัธยมศึกษาตอนปลาย โรงเรียนเฉลิมขวัญสตรี จังหวัดพิษณุโลก , มหาวิทยาลัย คณะจิตวิทยา จุฬาลงกรณ์มหาวิทยาลัย เริ่มเข้าสู่วงการบันเทิง มีผลงานพิธีกรรายการ ละคร และโฆษณาต่างๆ ต่อมาเป็นผู้ประกาศข่าว ในโครงการสรรหาผู้ประกาศข่าวหน้าใหม่ช่อง 7 HD ตั้งแต่ปี พ.ศ. 2557 - ปัจจุบัน


title: มิสเวิลด์ 2006

text: มิสเวิลด์ 2006, การประกวดครั้งที่ 56 จัดขึ้นเมื่อวันที่ 30 กันยายน 2549 ที่Palace of Culture and Science, วอร์ซอ, โปแลนด์ ผุ้ชนะในการประกวดครั้งนี้ คือ Taťána Kuchařová จากประเทศเช็กเกีย104 ผู้เข้าร่วมการแข่งขันใน มิสเวิลด์ 2006.


title: อักขราภิธานศรับท์

text: อักขราภิธานศรับท์ คือพจนานุกรมไทย โดยแดน บีช บรัดเลย์ ตีพิมพ์ พ.ศ. 2416 ถือเป็นพจนานุกรมไทย-ไทย เล่มแรกที่ใหญ่ที่สุดที่ปรากฎแก่สาธารณชนชาวสยาม พจนานุกรมที่มีศัพท์หลักเป็นภาษาไทย และมีบทนิยามศัพท์เป็นภาษาไทย มีคำในวรรณคดี ศัพท์กฎหมาย ศัพท์พุทธศาสนา ศัพท์แพทย์แผนโบราณ ศัพท์ทางการเมืองและการปกครอง นามเฉพาะต่าง ๆ เช่นชื่อ สถานที่ ต้นไม้ สัตว์ มีสำนวนโวหารของปราชญ์ ยังมีคำด่าที่ใช้กันมาแต่สมัยอยุธยาด้วย เช่น อีแดกแห้ง ให้ความหมายว่า เป็นคำหยาบด่าประจานหญิงเด็ก ๆ ว่า หญิงนั้นมีผัวแต่อายุสิบสองปี ยังแห้งอยู่ ยังไม่มีระดู


title: อักขราภิธานศรับท์

text: หมอบรัดเลย์ร่วมทำพจนานุกรมนี้กับอาจารย์ทัด ซึ่งน่าจะเป็นครูสอนภาษาไทยของหมอบรัดเลย์ และยังได้นายเมืองมาช่วยทำ เริ่มตีพิมพ์เมื่อวันที่ 6 พฤษภาคม พ.ศ. 2404 จนถึง พ.ศ. 2416 รวมเวลาทั้งสิ้น 12 ปี ทำให้หมอบรัดเลย์ไม่เห็นฉบับสมบูรณ์ และได้บุตรชายของท่านดำเนินงานต่อ


title: อักขราภิธานศรับท์

text: พจนานุกรมมีขนาด กว้าง x ยาว = 9” x 11 1/2” หนา 828 หน้า คาดว่ามีคำราว 40,000 คำ แต่ละหน้ามีศัพท์หลักประมาณ 31-39 คำ การเรียงลำดับศัพท์ใช้เกณฑ์ลำดับตัวอักษรไทย ก-ฮ จากนั้นจึงเป็น ฤ ฤๅ ฦ ฦๅ ในแต่ละหมวดอักษร เรียงศัพท์ตามลำดับสระและพยัญชนะท้าย (ตัวสะกด) ตามแบบหนังสือ ประถม ก กา


title: อักขราภิธานศรับท์

text: พจนานุกรม ฉบับราชบัณฑิตยสถาน ได้ใช้พจนานุกรมฉบับนี้เป็นแหล่งอ้างอิงอีกด้วย องค์การค้าคุรุสภายังได้นำมาจัดพิมพ์ใหม่ เมื่อ พ.ศ. 2514 เหมือนต้นฉบับทุกประการ


title: สถิติในฟุตบอลโลก 2018

text: นี่คือสถิติสำหรับฟุตบอลโลก 2018 ซึ่งจัดขึ้นที่ประเทศรัสเซียตั้งแต่วันที่ 14 มิถุนายน ถึง 15 กรกฎาคม พ.ศ. 2561


title: สถิติในฟุตบอลโลก 2018

text:
ประตูที่ทำได้จากการดวลลูกโทษจะไม่นำมานับ แต่ละนัดที่ตัดสินด้วยการยิงลูกโทษคือนับในฐานะเสมอการแข่งขันทั้งหมดมี 169 ประตูที่ทำได้ใน 64 นัด สำหรับค่าเฉลี่ย 169/64 round 2 ประตูต่อนัด ผู้เล่นที่อยู่ใน ตัวหนา คือยังอยู่ในระบบการแข่งขัน
ผู้เล่นที่อยู่ใน ตัวหนา คือยังอยู่ในระบบการแข่งขัน.
เอดินซอน กาบานิ, เดนิส เชรืยเชฟ, เดียโก โกสตา, เอแดน อาซาร์, แฮร์รี เคน, โรเมลู ลูกากู (2), กีลียาน อึมบาเป, อาห์เมด มูซา, จอห์น สโตนส์
แฮร์รี เคน, คริสเตียโน โรนัลโด
ซัลมาน อัลฟะร็อจญ์, แครีม แอนซอรีแฟร์ด, อาร์ตอม ดซูย์บา, อันเดรียอัส กรอนกวิสต์ (2), อ็องตวน กรีแยซมาน (3), เอแดน อาซาร์, มีเล เยดีนัก (2), ชินจิ คางาวะ, แฮร์รี เคน (3), ลูคา มอดริช, วิกเตอร์ โมซิส, คริสเตียโน โรนัลโด, มุฮัมมัด เศาะลาห์, ฟิรญานี ซาสซี, กิลวี ซีกืร์ดซอน, การ์โลส เบลา
ฟะฮัด อัลมุวัลลัด, กริสเตียน กูเอบา, ลิโอเนล เมสซิ, ลูคา มอดริช, คริสเตียโน โรนัลโด, บรายัน รุยซ์, กิลวี ซีกืร์ดซอน
เอดซอน อัลบาเรซ, แอซิซ เบอิช, อะซีซ บูฮัดดูซ, เดนิส เชรืยเชฟ, เตียกอ ชอแนก, โอเกเนกาโร เอเตโบ, อะห์มัด ฟัตฮี, เฟร์นังจิญญู, เซียร์เกย์ อิกนาเชวิช, มารีออ มันจูคิช, ยาซีน มัรยาห์, ยัน ซ็อมเมอร์


title: สถิติในฟุตบอลโลก 2018

text:
แมทีแยส เยอร์เอินเซิน ให้กับเดนมาร์ก ในนัดที่พบกับโครเอเชีย
อาร์ตอม ดซูย์บา ให้กับรัสเซีย ในนัดที่พบกับซาอุดีอาระเบีย (ในนาทีที่ 70)
เนย์มาร์ ให้กับบราซิล ในนัดที่พบกับคอสตาริกา
อะซีซ บูฮัดดูซ (เข้าประตูตัวเอง) ให้กับ อิหร่าน ในนัดที่พบกับ โมร็อกโก, โทนี โครส ให้กับ เยอรมนี ในนัดที่พบกับ สวีเดน, ซาลิม อัดเดาซะรี ให้กับ ซาอุดีอาระเบีย ในนัดที่พบกับ อียิปต์
ดิเอโก โกสตา และ นาโช ให้กับสเปน ในนัดที่พบกับโปรตุเกส


title: สถิติในฟุตบอลโลก 2018

text:
เบลเยียม
ออสเตรเลีย, คอสตาริกา, อียิปต์, เยอรมนี, ไอซ์แลนด์, อิหร่าน, โมร็อกโก, ปานามา, เปรู, โปแลนด์, ซาอุดีอาระเบีย, เซอร์เบีย
ปานามา
เดนมาร์ก, อิหร่าน, เปรู
เบลเยียม
ปานามา
เบลเยียม 5–2 ตูนิเซีย, อังกฤษ 6–1 ปานามา, ฝรั่งเศส 4–3 อาร์เจนตินา
อังกฤษ ในนัดที่พบกับ ปานามา
อาร์เจนตินา ในนัดที่พบกับ ฝรั่งเศส
ฝรั่งเศส


title: สถิติในฟุตบอลโลก 2018

text:
แฮร์รี เคน
เอเบร์ บาเนกา, นาแซร์ ชาดลี, วิกตอร์ คลอซ็อน, ฟีลีปี โกชิญญู, เกฟิน เดอ เบรยเนอ, อาร์ตอม ดซูย์บา, อะเลคซันดร์ โกโลวิน, อ็องตวน กรีแยซมาน, เอแดน อาซาร์, ลูว์กา แอร๋น็องแดซ, ลิโอเนล เมสซิ, ตอมา เมอนีเย, ฮวน เฟร์นันโด กินเตโร, ฮาเมส โรดริเกซ, การ์โลส ซันเชซ, ยูรี ตีเลอมันส์
อ็องตวน กรีแยซมาน (4 ประตู, 2 แอสซิสต์), แฮร์รี เคน (6 ประตู)
อาลีซง, ตีโบ กูร์ตัว, อูว์โก โยริส, เฟร์นันโด มุสเลรา, รอบิน อูลเซิน
อาลีซง, อูว์โก โยริส, เฟร์นันโด มุสเลรา
แฮร์รี เคน ให้กับอังกฤษ ในนัดที่พบกับ ปานามา, คริสเตียโน โรนัลโด ให้กับโปรตุเกส ในนัดที่พบกับ สเปน
เฟลิเป บาลอย ให้กับปานามา ในนัดที่พบกับ อังกฤษ
กีลียาน อึมบาเป ให้กับฝรั่งเศส ในนัดที่พบกับ เปรู


title: ลามาลแบ

text: ลามาลแบ () เป็นเทศบาลในเทศบาลภูมิภาคแห่งเทศมณฑลชาร์เลอวัว-แอ็สต์ ซึ่งตั้งอยู่ในรัฐควิเบก ประเทศแคนาดา เทศบาลตั้งอยู่บนฟากเหนือของแม่น้ำเซนต์ลอว์เรนซ์ บริเวณปากแม่น้ำมาลแบ เดิมมีชื่อว่า เมอร์รีย์เบย์


title: ลามาลแบ

text: กล่าวกันว่าการพัฒนาทางด้านการท่องเที่ยวในพื้นที่นี้สามารถย้อนไปได้ถึง ค.ศ. 1760 เมื่อจอห์น แนร์ และแมลคัม เฟรเซอร์ ขุนนางชาวสกอตแลนด์ได้เริ่มต้อนรับผู้เข้ามาเยี่ยมเยียนพื้นที่ที่คฤหาสน์ของตน คฤหาสน์รีเชอลีเยอ (ปัจจุบันเป็นโรงแรม) และกาสิโนชาร์เลอวัวตั้งอยู่ในย่านเดียวกันและในเขตของอดีตเทศบาลปวงโตปิก


title: คีซอม

text: โช เฮ-รย็อง (เกาหลี: 조혜령; เกิดวันที่ 20 มกราคม ค.ศ. 1994) หรือชื่อในวงการว่า คีซอม เป็นแร็ปเปอร์หญิงชาวเกาหลีใต้


title: คีซอม

text: โช เฮ-รย็อง เกิดเมื่อวันที่ 20 มกราคม ค.ศ. 1994 ที่โซล ประเทศเกาหลีใต้ จบการศึกษาระดับประถมที่โรงเรียนโซลเจมดงอีลีเมนทารี (Seoul Jamdong Elementary School) จบระดับมัธยมศึกษาตอนต้นที่โรงเรียนเจมซิลมิดเดิล (Jamsil Middle School) และจบระดับมัธยมปลายที่โรงเรียนยองพาเกิร์ล (Youngpa Girls' High School)


title: คีซอม

text: ตั้งแต่เดือนสิงหาคมปี 2013 เฮ-รย็องได้ปรากฏตัวบนรถบัสG ออกอากาศทางโทรทัศน์บนรถบัสในจังหวัดคยองกี แต่เธอมาจากโซลไม่ใช่จังหวัดคย็องกี ตั้งแต่เธออายุได้ 6 ขวบเธออาศัยอยู่ในเมืองอาซัน, จังหวัดคย็องกี ปัจจุบันเธออาศัยอยู่ในซองปากู, โซล


title: คีซอม

text: ในปี 2015 เฮ-รย็องเข้าแข่งขันในรายการวาไรตีอันพริตตี แรปสตาร์ซีซั่นแรก ("Unpretty Rapstar") ก่อนหน้านี้เธอได้เข้าร่วมแข่งขันในรายการวาไรตีโชว์มีเดอะมันนีฤดูกาลที่ 3 ("Show Me The Money 3")


title: สงครามฮุสไซต์

text: สงครามฮุสไซต์ () หรือ สงครามโบฮีเมีย หรือ การปฏิวัติฮุสไซต์ เป็นการสู้รบระหว่างฝ่ายฮุสไซต์ที่นับถือคำสอนของยัน ฮุสกับฝ่ายโรมันคาทอลิก นำโดยจักรวรรดิโรมันอันศักดิ์สิทธิ์ รวมถึงการสู้รบกันเองในหมู่นักรบฮุสไซต์ สงครามนี้เกิดขึ้นหลังเหตุการณ์ความแตกแยกหลายเหตุการณ์ระหว่างผู้นับถือคำสอนของฮุสกับผู้ปกครองที่นับถือนิกายโรมันคาทอลิก เช่น การเผาทั้งเป็นฮุส, เหตุบัญชรฆาตในกรุงปรากและการสวรรคตของพระเจ้าเวนเซลแห่งชาวโรมัน ในปี ค.ศ. 1424 เมื่อยัน ชิชกา ผู้นำฝ่ายฮุสไซต์เสียชีวิต ฮุสไซต์แตกออกเป็นฝ่ายสายกลางยูทราควิสม์และฝ่ายหัวรุนแรงทาบอไรต์ ยูทราควิสม์ร่วมมือกับฝ่ายโรมันคาทอลิกรบกับทาบอไรต์จนในปี ค.ศ. 1434 กองกำลังผสมยูทราควิสม์-คาทอลิกรบชนะกองทัพทาบอไรต์ที่ลิปานีและมีการลงนามในสัญญาบาเซิล โดยฮุสไซต์ยอมรับจักรพรรดิซีกิสมุนด์แห่งจักรวรรดิโรมันอันศักดิ์สิทธิ์เป็นกษัตริย์โบฮีเมียและฝ่ายโรมันคาทอลิกอนุญาตให้ฝ่ายฮุสไซต์ประกอบพิธีของตนได้ สงครามนี้ทำให้ฮุสไซต์มีอำนาจเหนือภูมิภาคโบฮีเมียและโมราเวียไปอีกเกือบ 200 ปี ก่อนจะสูญเสียอำนาจไปหลังพ่ายแพ้ในยุทธการที่ไวต์เมาเทนในสงครามสามสิบปี


title: เจ้าชายลุยส์ แฟร์ดีนันด์ เจ้าชายแห่งปรัสเซีย

text: เจ้าชายลุยส์ แฟร์ดีนันด์ แห่งปรัสเซีย () หรือพระนามเต็มคือ ลุยส์ แฟร์ดีนันด์ วิคทอร์ เอดูอาร์ท อดัลแบร์ท มิชาเอิล ฮูแบร์ทุส เจ้าชายแห่งปรัสเซีย () ทรงเป็นพระราชโอรสองค์รองในเจ้าชายวิลเฮล์ม มกุฎราชกุมารแห่งจักรวรรดิเยอรมันและแห่งปรัสเซีย และเป็นประมุขแห่งราชวงศ์โฮเอินท์ซ็อลเลิร์นระหว่างปีค.ศ. 1951 ถึง 1994


text: เจ้าชายลุยส์ แฟร์ดีนันด์ ประสูติเมื่อวันที่ 9 ธันวาคม พ.ศ. 2450 เป็นพระโอรสพระองค์ที่ 2 ใน เจ้าชายวิลเฮล์ม มกุฎราชกุมารแห่งปรัสเซีย และ ดัชเชสเซซิลีแห่งเม็คเล็นบูร์ก-ชเวริน เป็นพระราชนัดดาใน จักรพรรดิวิลเฮล์มที่ 2 แห่งเยอรมนี พระองค์เป็นพระรัชทายาทลำดับที่ 3 ต่อจากพระบิดาและ เจ้าชายวิลเฮล์มแห่งปรัสเซีย (2449-2483) พระเชษฐาในการอ้างสิทธิในการสืบราชบัลลังก์เยอรมันและปรัสเซีย พระองค์ยังเป็นที่รู้จักในฐานะพรรคฝ่ายค้านของพรรคนาซีเยอรมันและทรงเป็นผู้อุปการะศิลปะในเยอรมัน


text: พระองค์ทรงเสกสมรสกับ แกรนด์ดัชเชสคิรา คิริลลอฟนาแห่งรัสเซีย โดยมีพระบุตรดังนี้


title: จัสแดนซ์ 2019

text: จัสแดนซ์ 2019 (อังกฤษ: Just Dance 2019) เป็นเกมเต้นที่พัฒนาโดย ยูบิซอฟต์ เปิดตัวอย่างทางเป็นทางการเมื่อ 11 มิถุนายน ค.ศ. 2018 ในงานแถลงข่าว E3 สำหรับ เพลย์สเตชัน 4, เอกซ์บอกซ์ 360, เอกซ์บอกซ์วัน, วี, วียู, นินเท็นโดสวิตช์


title: จัสแดนซ์ 2019

text: โดยตัวเกมจะวางจำหน่ายในวันที่ 23 ตุลาคม ค.ศ. 2018 ในทวีปอเมริกาเหนือ วันที่ 25 ตุลาคม ค.ศ. 2018 ในทวีปออสเตรเลีย, ทวีปยุโรปและทวีปเอเชีย


title: จัสแดนซ์ 2019

text: เช่นเดียวกันกับเกมซีรีส์ก่อนหน้า ผู้เล่นจะต้องเลือกเพลงและเลียนแบบท่าเต้นของนักเต้นบนหน้าจอ โดยใช้อุปกรณ์ควบคุมการเคลื่อนไหวผ่าน เพลย์สเตชัน มูฟ, เพลย์สเตชัน แคมเมอร่า, วี รีโมท, เอกซ์บอกซ์ คีเนค, จอย-คอน และ สมาร์ทโฟน โดยการติดตั้งแอปพลิเคชัน Just Dance Controller (รองรับ ไอโอเอส และ แอนดรอยด์) ภาคนี้เปลี่ยนแปลงอินเตอร์เฟซแบบใหม่ปรับเปลี่ยนประสบการณ์เกมของคุณไม่เคยง่ายนัก เลือกเพลงโปรดของคุณในหมู่ผู้ที่เคยเติบโตจัสแดนซ์แคตตาล็อกจะสร้างรายการเพลงปรับแต่งให้คุณเป็นโหมดสำหรับเด็กอายุต่ำกว่า 12 ปี ที่จะเต้นสนุกไปกับเกมจะนำเสนอรูปแบบท่าเต้นใหม่ 8 รูปแบบที่พัฒนาขึ้นมาจากคำแนะนำของผู้เชี่ยวชาญด้านพัฒนาการของเด็ก เพื่อสนับสนุนการเคลื่อนไหวเพื่อสุขภาพของเด็กอายุต่ำกว่า 12 ปี ที่มีอินเตอร์เฟซคะแนนและอักขระพิเศษที่เหมาะสมสำหรับเด็ก จะทำให้เด็กสนุกกับเกมในอิสระเชิงบวกเป็นระบบใหม่จะสามารถเรียนรู้พฤติกรรมการเต้นและแนวเพลงที่ชอบก่อนจะจัดหาเพลย์ลิสต์มาให้ ติดตามการเต้นของคุณและเลือกเพลย์ลิสต์ที่สร้างไว้ล่วงหน้าเพื่อให้เหมาะกับอารมณ์ หรือให้เกมสร้างคำแนะนำที่สร้างขึ้นสำหรับคุณเท่านั้น สำหรับทุกช่วงเวลาเป็นโหมดที่จะทำให้นักเต้นทุกคนเต้นแข่งกับนักเต้นทั่วโลกได้เป็นโหมดสำหรับนักสะสม ต้องใช้ 100 Mojo เพื่อปลดล็อกอวาต้า, เพลง Alternate, สกินใหม่ๆ, สะสม Artwork จากจัสแดนซ์ 2019 และอื่นๆ


title: จัสแดนซ์ 2019

text: รายชื่อเพลงที่ได้รับการยืนยันจะปรากฏบน จัสแดนซ์ 2019 ประกอบด้วย:


title: จัสแดนซ์ 2019

text:
รายชื่อเพลงที่คอนเฟิร์มจะปรากฏบน "Kids Mode" ประกอบด้วย:
Just Dance Unlimited เป็นระบบสมัครสมาชิกเพื่อเข้าถึงเพลงสตรีมมิ่ง (Dance-On-Demand) จากเกมจัสแดนซ์ภาคก่อนๆ และเพลงเอ็กซ์คลูซีฟใหม่ๆ พิเศษสำหรับภาคนี้จะได้สิทธิหนึ่งเดือนเพื่อเข้าถึงเพลงอีกกว่า 400 เพลงผ่าน "Just Dance Unlimited" รวมมาแล้วในตัวเกมด้วย แทร็คเอ็กซ์คลูซีฟทั้งหมด (ยกเว้น "จัสแดนซ์ 2019" สำหรับตอนนี้) ก็สามารถเล่นได้บน จัสแดนซ์ 2016, จัสแดนซ์ 2017 และ จัสแดนซ์ 2018 เช่นเดียวกันกับภาค "2017", "2018" และ "2019" ที่ตัวเกมรองรับ Just Dance Unlimited บนแพล็ตฟอร์ม เพลย์สเตชัน 4, เอกซ์บอกซ์วัน, วียู และ นินเท็นโดสวิตช์


title: จัสแดนซ์ 2019

text: เพลงเอ็กซ์คลูซีฟสำหรับ "Just Dance Unlimited" ประกอบด้วย:


title: มาร์ค ฮามิลล์

text: มาร์ค ริชาร์ด ฮามิลล์ (เกิดเมื่อเดือนกันยายน วันที่ 25 ปีค.ศ.1951) เป็นนักแสดงละครเวที, นักแสดงภาพยนตร์ และเป็นนักพากย์ชาวอเมริกัน หลายคนมักรู้จักเขาในบทบาทของ ลุคสกาย วอล์คเกอร์ ในภาพยนตร์เรื่อง สตาร์วอร์ และเสียงพากย์ของเขาในการ์ตูน และวีดีโอเกมส์โดยได้รับบทเป็น โจ๊กเกอร์ โดยเริ่มจากการ์ตูนเรื่อง แบทแมน: แอนนิเมเต็ดซีรีย์ ในปีค.ศ. 1992 ฮามิลล์ได้รับงานแสดงหนังหลายเรื่อง โดยเฉพาะเรื่องมนุษย์ช้าง และยังเป็นหนึ่งในผู้้เขียนหนังสือการ์ตูนเรื่อง เดอะแบล็คเพิล


title: พระเทพปริยัติวิมล (แสวง ธมฺเมสโก)

text: พระเทพปริยัติวิมล นามเดิม แสวง ลูกอินทร์ ฉายา ธมฺเมสโก ผู้ช่วยเจ้าอาวาสวัดบวรนิเวศราชวรวิหาร อดีตอธิการบดีมหาวิทยาลัยมหามกุฏราชวิทยาลัย


title: พระเทพปริยัติวิมล (แสวง ธมฺเมสโก)

text: พระเทพปริยัติวิมล นามเดิม แสวง นามสกุล ลูกอินทร์ ฉายา ธมฺเมสโก เกิดเมื่อวันที่ 7 เมษายน พ.ศ. 2494 ณ บ้านเลขที่ 13 หมู่ที่ 3 บ้านน้ำตาล ตำบลน้ำตาล อำเภออินทร์บุรี จังหวัดสิงห์บุรี เป็นบุตรของนายเชื่อม และนางเสมอ ลูกอินทร์


title: พระเทพปริยัติวิมล (แสวง ธมฺเมสโก)

text: เมื่ออายุได้ 10 ปี บรรพชาเป็นสามเณรครั้งแรก ณ วัดศรีสำราญ ตำบลน้ำตาล อำเภออินทร์บุรี จังหวัดสิงห์บุรี และบรรพชาอีกครั้ง เมื่ออายุ 15 ปี ณ วัดบวรนิเวศราชวรวิหาร เขตพระนคร กรุงเทพมหานคร และได้อุปสมบท เมื่อวันที่ 27 พฤษภาคม พ.ศ. 2515 ณ วัดบวรนิเวศราชวรวิหาร โดยมี สมเด็จพระญาณสังวร (เจริญ สุวฑฺฒโน) เป็นพระอุปัชฌาย์


title: ทวีปมู

text: ทวีปมู เป็นชื่อของทวีปที่สาบสูญไปซึ่งมีแนวคิดมาจากนักเดินเรือในศตวรรษที่ 19 และนักเขียน Augustus Le Plongeon ซึ่งเป็นผู้ที่อ้างว่ามีอารยธรรมโบราณอย่างเช่น อารยธรรมอียิปต์, อารายธรรมเมโสอเมริกา ซึ่งคาดว่าผู้ลี้ภัยชาวมูมาตั้งรกรานอยู่ในบริเวณมหาสมุทรแอตแลนติก แนวคิดนี้เริ่มมีการแพร่กระจายมากขึ้นหลังจากที่ James Churchward ผู้ที่อ้างว่าเขาเคยอาศัยในทวีปมูซึ่งตั้งอยู่ในมหาสมุทรแปซิฟิก


title: ทวีปมู

text: การที่มีแนวคิดว่าทวีปมูมีอยู่เริ่มมี่ข้อโต้แย้งถึงความเป็นไปได้ตามเวลาของ Le Plongeon's นักวิทยาศาสตร์ในปัจจุบันถือว่าเป็นสิ่งที่เป็นไปไม่ได้ที่จะมีทวีปมู (พร้อมกับกรณีอื่น เช่น เรื่องของทวีปลีมูเรีย) เนื่องจากโครงสร้างทางกายภาพและสิ่งต่าง ๆ ไม่สอดคล้องกัน เช่น ระยะเวลาในการล่มสลายไม่ว่าจะจมหรือการทำลายในช่วงเวลาสั้น ๆ การมีของทวีปมูปัจจุบันยังไม่มีข้อเท็จจริงที่น่าเชื่อถือ


title: ฮิโรชิ ทานาฮาชิ

text: ฮิโรชิ ทานาฮาชิ () เป็นนักมวยปล้ำอาชีพชาวญี่ปุ่น ที่ทำงานอยู่ในสมาคมนิวเจแปนโปรเรสต์ลิง (NJPW) เป็นอดีตแชมป์อินเตอร์คอนติเนนทัล IWGP 2 สมัย รวมไปถึงอดีตแชมป์โลก IWGP 7 สมัย, แชมป์แทกทีม IWGP 2 สมัย และแชมป์แทกทีม NEVER Openweight 6-Man 3 สมัย


title: ฮิโรชิ ทานาฮาชิ

text: เขาทำงานในConsejo Mundial de Lucha Libre (CMLL) และPro Wrestling Noah เขาได้แชมป์โลกแทกทีม CMLL, แชมป์โลกแทกทีม 3 คน CMLL, แชมป์ยูนิเวอร์แซล CMLL และแชมป์แทกทีม GHC ทานาฮาชิได้บันทึกสถิติเป็นผู้ที่ครองแชมป์โลก IWGP มากที่สุด


title: ฟู่เหิง

text: ฟู่เหิง (; ;), ยอดนักการทหารและนักปกครองแห่งกองธงเหลืองขลิบ(กองธงที่สำคัญที่สุดแห่งราชวงค์ชิง ขึ้นตรงต่อองค์จักรพรรดิ) โดยตัวฟู่เหิงยังมีอีกฐานะหนึ่งเป็นน้องชายของจักรพรรดินีเสี้ยวเสียนฉุน จักรพรรดิเฉียนหลงทรงโปรดปรานฟู่เหิงผู้นี้มากทั้งเรื่องสติปัญญาและความรอบคอบในการทำงานโดยมักจะสอบถามความคิดเห็นจากเขาก่อนตัดสินใจในหลายๆเรื่อง ซึ่งฟู่เหิงเองก็ไม่ทำให้พระองค์ผิดหวังเลยไม่ว่าจะเรื่องการเมืองหรือการทหาร จักรพรรดิเฉียนหลงโปรดปราณเขาถึงขนาดยกย่องว่าเป็นเหมือนน้องชายอีกคนหนึ่ง อีกสิ่งที่แสดงถึงความใส่ใจในตัวฟู่เหิงคือการแต่งตั้งลูกชายของเขาอย่างฝูคังอาน ให้มีบรรดาศักดิ์เป็นกู้ซานเป้ยจื่อเปรียบเสมือนโอรสบุญธรรมอีกคนของพระองค์


title: ฟู่เหิง

text: จุดเปลี่ยนครั้งสำคัญในชีวิตของเขาคือ สงครามจีน-พม่า ซึ่งต้าชิงต้องพ่ายแพ้ไปแล้วถึง3ครั้งแถมยังต้องเสียหมิงรุ่ยยอดนักการทหารซึ่งมีศักดิ์เป็นหลานชายของเขาไปอีกคน ในครั้งนี้จักรพรรดิเฉียนหลงจึงได้ตัดสินใจระดมเสนาบดีครั้งใหญ่ที่สุดในยุคพระองค์ และยังส่งกองทัพที่ดีที่สุดของราชวงค์ชิงในยุคนั้นอย่างทัพแปดกองธงหวังพิชิตพระเจ้ามังระให้จงได้ โดยพระองค์ได้แต่งตั้งฟู่เหิงให้เป็นผู้นำทัพในศึกครั้งนี้ และทำพิธีส่งกองทัพนี้อย่างยิ่งใหญ่ต่อหน้าพระบรมวงศานุวงศ์แห่งต้าชิงด้วยพระองค์เอง


title: ฟู่เหิง

text: "ข้าพระองค์เป็นทหาร หลักการใช้ทหารที่ข้าพระองค์ยึดถือมาตลอดก็คือ เมื่อเป็นฝ่ายรุกจงบุกตะลุยอย่างแหลมคมและหนักแน่นปานขุนเขา ยามนำทัพ แม่ทัพจงควบม้านำหน้าทหารสู่สมรภูมิ" นี่คือหนึ่งในคำพูดที่ฟู่เหิงแห่งตระกูลฟู่ฉ่าได้กล่าวเอาไว้ เขาคือยอดนักการทหารที่ดีที่สุดคนหนึ่งในยุคนั้น โดยครั้งนี้ฟู่เหิงเป็นผู้คุมกำลังผสมอันเกรียงไกรของต้าชิงที่ประกอบด้วยทัพแปดกองธง, ทัพฮั่นกองธงเขียว, ทัพไทใหญ่ และทัพเรือฮกเกี้ยน โดยเขาเป็นผู้นำทัพทางบกเข้าโจมตีอาณาจักรอังวะของพม่าอย่างดุเดือด ผสานกับอากุ้ยที่นำทัพเรือ แต่ในครั้งนี้ต้าชิงเองก็ต้องมาเจอกับยอดนักการทหารของพม่าซึ่งสามารถต้านทานกองทัพต้าชิงเอาไว้ได้ในทุกสมรภูมิ อีกทั้งยังใช้ทั้งธรรมชาติและชัยภูมิได้อย่างสมบูรณ์แบบจนสุดท้ายกองทัพต้าชิงต้องตกอยู่ภายใต้วงล้อมของพม่า แต่ถึงอย่างนั้นฟู่เหิงก็ไม่ได้หวาดหวั่นและยังคงนำทหารไปเผชิญหน้ากับกองทัพอังวะอย่างองอาจเพื่อไม่ให้ทหารที่เหลือเสียขวัญไปมากกว่านี้ สมเป็นผู้นำที่ยิ่งใหญ่แห่งต้าชิงแม้รู้ว่าครั้งนี้อาจต้องตายก็ตามที แต่จนแล้วจนรอดอะแซหวุ่นกี้ก็ไม่ได้สั่งทหารเข้าโจมตีทำแต่เพียงล้อมเอาไว้ อีกด้านหนึ่งอากุ้ยก็สามารถโน้มน้าวแม่ทัพต้าชิงทั้งหลายให้เห็นด้วยกับการเจรจาเนื่องจากเป็นทางเลือกที่ดีที่สุดสำหรับทั้งสองฝ่าย เพราะต่างฝ่ายก็สูญเสียมามากเกินพอแล้ว สุดท้ายก็มีการลงนามในสนธิสัญญากองตน เป็นการปิดฉากสงครามจีน-พม่าลงในวันที่ ลงในวันที่ 22 ธันวาคม พ.ศ. 2312


title: ฟู่เหิง

text: ฟู่เหิงต้องมาเสียชีวิตระหว่างเดินทางกลับต้าชิงได้ไม่นาน ซึ่งสร้างความเศร้าโศกให้แก่จักรพรรดิเฉียนหลงเป็นอย่างมากที่ต้องมาเสียแม่ทัพคนโปรดอย่างฟู่เหิงไป และตำหนิเหล่าแม่ทัพนายกองที่ส่งไปบุกพม่าครั้งนี้อย่างรุนแรง


title: มาร์เดอร์ 1

text: มาร์เดอร์ 1,"มาร์เทน"(Sd.Kfz. 135)เป็นรถถังพิฆาตของเยอรมันในช่วงสงครามโลกครั้งที่สอง ติดตั้งอาวุธด้วยปืนต่อต้านรถถัง 7.5 มม. เพ็ก 40 ส่วนใหญ่ของมาร์เดอร์ 1 ถูกสร้างขึ้นบนฐานของ Tracteur Blindé 37L (Lorraine) รถขนปืนใหญ่/รถหุ้มเกราะลำเลียงพลของฝรั่งเศสที่ซึ่งเยอรมันได้ยึดมันมามากกว่าสามร้อยคันภายหลังจากฝรั่งเศสถูกยึดครองในปี ค.ศ. 1940


title: สแควร์อัป (อีพี)

text: สแควร์อัป (, มักเขียน SQUARE UP) เป็นอีพีเปิดตัวภาษาเกาหลีของวงเกิร์ลกรุปเกาหลีใต้ แบล็กพิงก์ ออกจำหน่ายเมื่อวันที่ 15 มิถุนายน ค.ศ. 2018 โดยค่ายวายจีเอนเตอร์เทนเมนต์ มีซิงเกิลนำคือ "ตู-ดู ตู-ดู" (; ) อัลบั้มชื่อ "สแควร์อัป" แปลว่า "เตรียมต่อสู้" อีกนัยหนึ่งหมายถึง "การยืนหยัดอย่างมั่นใจ" ประกอบด้วยเพลงทั้งหมดสี่แทร็ก ตามจำนวนด้านทั้งสี่ของรูปสี่เหลี่ยมที่เป็นแนวคิดอัลบั้ม


title: สแควร์อัป (อีพี)

text: ในวันที่ 24 เมษายน ค.ศ. 2018 ยัง ฮย็อน-ซ็อก ผู้บริหารของวายจีเอนเตอร์เทนเมนต์ ได้โพสข้อความลงในเอสเอ็นเอสของเขาว่า ภายในสิ้นปีนี้ แบล็กพิงก์จะกลับมาพร้อมกับเพลงใหม่ในเร็ว ๆ นี้ ต่อมาในวันที่ 17 พฤษภาคม เขาเปิดเผยว่าในเดือนมิถุนายนนี้จะเป็นเดือนของแบล็กพิงก์ จนกระทั่งวันที่ 25 พฤษภาคม ทางวายจียืนยันว่าแบล็กพิงก์จะกลับมาในวันที่ 15 มิถุนายน พร้อมกับอัลบั้มในรูปแบบอีพี ซึ่งเป็นการกลับมาในรอบเกือบหนึ่งปีของกลุ่ม นับตั้งแต่ "แอสอิฟอิตส์ยัวร์ลาสต์" ที่ปล่อยออกมาในวันที่ 22 มิถุนายน ค.ศ. 2017


title: สแควร์อัป (อีพี)

text: ในวันที่ 1 มิถุนายน โปสเตอร์ของอัลบั้มถูกเปิดเผยออกมา ตามมาด้วยรายชื่อแทร็กทั้งหมดในวันที่ 5 มิถุนายน และโปสเตอร์เคลื่อนไหวของสมาชิกแต่ละคนในวันที่ 6-9 มิถุนายน ต่อจากนั้นได้ปล่อยโปสเตอร์ทีเซอร์ของอัลบั้มในวันที่ 12-14 มิถุนายน


title: สแควร์อัป (อีพี)

text: ในวันที่ 14 มิถุนายน ทีเซอร์ของมิวสิกวิดีโอเพลง "ตู-ดู ตู-ดู" ถูกเผยแพร่ทางช่องอย่างเป็นทางการของแบล็กพิงก์ ในยูทูบ และทางช่องวีไลฟ์แชนแนลของกลุ่ม ต่อมา "แบล็กพิงก์แอเรีย" ซึ่งเป็นร้านค้าที่จัดแสดงและจำหน่ายสินค้าของกลุ่ม ได้เปิดให้แฟน ๆ เข้ามารับชมในวันที่ 16 ถึงวันที่ 24 มิถุนายน โดยจัดขึ้นที่ "แบล็กพิงก์เฮาส์" สถานที่เดียวกับที่ใช้ถ่ายทำรายการเรียลลิตีโชว์ของกลุ่ม ในวันที่ 15 มิถุนายน อีพีถูกปล่อยออกมาพร้อมกับมิวสิกวิดีโอเพลง "ตู-ดู ตู-ดู" ในเวลา 18.00 น. ตามเวลามาตรฐานเกาหลี มิวสิกวิดีโอกำกับโดยซอ ฮย็อน-ซึง


title: สแควร์อัป (อีพี)

text: ในช่วงบ่ายของวันที่ 15 มิถุนายน แบล็กพิงก์ได้จัดงานแถลงข่าวการเปิดตัว "สแควร์อัป" ที่เอ็ม-คิวบ์ ในแขวงชินซา โซล ในวันเดียวกันนั้น มีการถ่ายทอดสดพิเศษเพื่อนับถอยหลังผ่านทางช่องวีไลฟ์ของกลุ่ม โดยสมาชิกทั้งสี่ได้พูดคุยเกี่ยวกับเพลงใหม่ที่กำลังจะปล่อยในอีกหนึ่งชั่วโมงข้างหน้า เพื่อเป็นการส่งเสริมอีพี แบล็กพิงก์ได้ปรากฏตัวในรายการ "ไอดอลรูม" ทางช่องเจทีบีซี ในฐานะแขกรับเชิญด้วย


title: สแควร์อัป (อีพี)

text: แบล็กพิงก์ได้แสดงคัมแบ็กสเตจในรายการ "มิวสิกคอร์" ทางช่องเอ็มบีซี ในวันที่ 16 มิถุนายน และใน "อินกีกาโย" ทางช่องเอสบีเอส ในวันที่ 17 มิถุนายน โดยมีการแสดงทั้งหมดสองเพลงคือ "ตู-ดู ตู-ดู" และ "ฟอร์เอเวอร์ยัง"


title: เอนอช ซู กุทเทินแบร์ค

text: เอนอช ซู กุทเทินแบร์ค (29 กรกฎาคม ค.ศ. 1946 – 15 มิถุนายน ค.ศ. 2018) เป็นวาทยากรชาวเยอรมัน เกิดที่เมืองกุทเทินแบร์ค รัฐบาวาเรีย เป็นสมาชิกสภากุทเทินแบร์ค เป็นบุตรของคาร์ล เทโอดอร์ นักการเมืองพรรคสหภาพสังคมคริสเตียนและโรซา โซเฟีย เอนอช ซู กุทเทินแบร์คเสียชีวิตเมื่อวันที่ 15 มิถุนายน ค.ศ. 2018 ด้วยวัยอายุ 71 ปี


title: ยัสนายาปอลยานา

text: ยัสนายาปอลยานา (, แปลว่า: "Bright Glade") เป็นพิพิธภัณฑ์บ้านนักเขียนซึ่งเป็นบ้านเดิมของนักเขียน เลโอ ตอลสตอย อยู่ห่างจากเมืองตูลา ไปทางตะวันตกเฉียงใต้ประมาณ 12 กิโลเมตร (7.5 ไมล์) และอยู่ห่างจากกรุงมอสโก 200 กิโลเมตร (120 ไมล์)


title: ยัสนายาปอลยานา

text: ตอลสตอยเกิดที่บ้านนี้ เขาใช้ที่นี้เขียนนวนิยายเรื่อง "สงครามและสันติภาพ" และ "อันนา คาเรนินา" เขาถูกฝังอยู่ใกล้ ๆ ที่นี้ ตอลสตอยเรียกยัสนายาปอลยานาว่าเป็น "ป้อมปราการวรรณกรรมที่ไม่สามารถเข้าถึงได้"


title: ยัสนายาปอลยานา

text:
ในเดือนมิถุนายนปี 1921 ยัสนายาปอลยานาได้กลายเป็นทรัพย์สินของรัฐและกลายเป็นพิพิธภัณฑ์รำลึกอย่างเป็นทางการ โดยผู้อำนวยการแรกคือ Alexandra Tolstaya บุตรสาวของเลโอ ตอลสตอย
ผู้ดูแลพิพิธภัณฑ์คนปัจจุบันคือเหลนของเหลนของตอลสตอย Vladimir Tolstoy พิพิธภัณฑ์จัตแสดงของใช้ส่วนตัวของตอลสตอย รวมทั้งห้องสมุดที่มีหนังสือกว่า 22,000 เล่ม และสวนสาธารณะที่มีหลุมฝังศพไม่มีอะไรตกแต่งของตอลสตอย


title: ยัสนายาปอลยานา

text: ในเดือนตุลาคมปี 1941 ขณะที่ทหารเยอรมันบุกกรุงมอสโก ลัง 110 ลังที่เต็มไปด้วยทรัพย์สินของพิพิธภัณฑ์ถูกย้ายจากกรุงมอสโกแล้วไปที่เมืองตอมสค์ ที่ดินถูกครอบครองโดยเยอรมันเป็นเวลา 45 วัน โดยเปลื่ยนบ้านของตอลสตอยให้เป็นโรงพยาบาลและทหารเยอรมันที่เสียชีวิตในโรงพยาบาลถูกฝังอยู่รอบ ๆ หลุมฝังศพของตอลสตอย ระหว่างการยึดครองเกิดเพลิงไหม้ที่ชั้นบนของบ้าน หลังสงครามบ้านของตอลสตอยก็ได้รับการบูรณะให้เหมือนกับที่ตอลสตอยเคยอาศัยอยู่ที่นั่น โซเวียตใช้เหตุการณ์นี้เป็นโฆษณาชวนเชื่อว่าชาวเยอรมันไม่สนใจคุณค่าทางวัฒนธรรมของบ้านนี้ ดั่งในภาพยนตร์สารคดีสงครามในปี 1942 เรื่อง "Razgrom Nemetskikh Voysk Pod Moskvoy"


title: เอตโตเร โรโมลี

text: เอตโตเร โรโมลี (9 เมษายน ค.ศ. 1938 ที่เมืองฟลอเรนซ์ – 14 มิถุนายน ค.ศ. 2018 ที่เมืองอูดิเน) เป็นนักการเมืองชาวอิตาลี เป็นสมาชิกพรรคฟอร์ซ่า อิตาเลีย และเป็นนายกเทศมนตรีของโกริเซีย ตั้งแต่ปี ค.ศ. 2007 จนถึงปี ค.ศ. 2017


title: พริทาม ซิงห์

text: พันตรี พริทาม ซิงห์ (เกิด 2 สิงหาคม ค.ศ. 1976) เป็นนักการเมืองและนักกฎหมายชาวสิงคโปร์ เป็นหัวหน้าพรรคแรงงานและเป็นผู้นำฝ่ายค้านในสภาผู้แทนราษฎรสิงคโปร์ เมื่อวันที่ 8 เมษายน ค.ศ. 2018 ซึ่งก่อนหน้านี้เป็นผู้ช่วยเลขาธิการพรรคแรงงาน ตั้งแต่ปี ค.ศ. 2016 พริทาม ซิงห์เคยเป็นทหารกองทัพสิงคโปร์ จนกระทั่งปี ค.ศ. 2002 และได้รับยศพันตรี ในปี ค.ศ. 2011 ได้มีการเลือกตั้งทั่วไปในประเทศสิงคโปร์ พริทามได้เป็น 1 ใน 5 สมาชิกของพรรคแรงงาน ที่ได้รับการเลือกตั้งให้เป็นสมาชิกสภาผู้แทนราษฎร


title: อีฟแทค สเปกเตอร์

text: อีฟแทค สเปกเตอร์ (; ; 20 ตุลาคม ค.ศ. 1940 – ) เป็นนายพลจัตวาชาวอิสราเอลที่เกษียณแล้ว อดีตนักบินรบและผู้บัญชาการฐานทัพอากาศที่เทลนอฟ และรามัต เดวิด เขาทำหน้าที่ในสภาที่ปรึกษาอิสราเอลของสภานโยบายอิสราเอล


title: อีฟแทค สเปกเตอร์

text: สเปกเตอร์เกิดในเปตะห์ติกวา ช่วงที่ยังเป็นปาเลสไตน์ในอาณัติในปี ค.ศ. 1940 พ่อแม่ของเขาเป็นสมาชิกของพอลแมก ซึ่งเป็นกองกำลังพิเศษของฮากานาห์ พ่อของเขาคือสวี สเปกเตอร์ เป็นผู้บัญชาการของปฏิบัติการสรั่งเรือที่ล้มเหลวในปี ค.ศ. 1941 จากภารกิจพอลแมกในประเทศเลบานอน ที่ผู้เข้าร่วมทั้งหมดเสียชีวิต และแม่ของเขาคือโชชานา สเปกเตอร์ ซึ่งเป็นหนึ่งในสมาชิกผู้ก่อตั้งของพอลแมกและทำหน้าที่เป็นผู้ช่วยผู้ปฏิบัติงาน สเปกเตอร์เติบโตขึ้นมาในคิบบุตซ์กิวัต เบรนเนอร์ และคิบบุตซ์ฮูลาตา


title: อีฟแทค สเปกเตอร์

text: สเปกเตอร์ได้จัดการการรบในสงครามหกวัน และเป็นหนึ่งในนักบินที่เกี่ยวข้องกับเหตุการณ์ยูเอสเอส ลิเบอร์ตี เขาเข้ามามีส่วนร่วมในปฏิบัติการริมอน 20 ซึ่งเป็นการรบทางอากาศระหว่างอิสราเอลและสหภาพโซเวียตในช่วงสงครามการบั่นทอนกำลัง ต่อมาได้รบในสงครามยมคิปปูร์ และมีส่วนร่วมในปฏิบัติการโอเปรา ซึ่งอิสราเอลทำการระเบิดเครื่องปฏิกรณ์นิวเคลียร์ของอิรักในปี ค.ศ. 1981 ระหว่างการทำหน้าที่ให้แก่กองทัพอากาศอิสราเอล สเปกเตอร์ได้บัญชาการฝูงบิน 101, 107 และฐานทัพอากาศทั้งที่รามัต เดวิด รวมถึงเทลนอฟ ทั้งนี้ เขาได้ยิงเครื่องบินข้าศึกลงไป 12 ลำ ประกอบด้วย ดัซโซลท์ มิราจ III ที่บินอยู่แปดลำ และแมคดอนเนลล์ ดักลาส เอฟ-4 แฟนทอม 2 ที่บินอยู่สี่ลำ


title: อีฟแทค สเปกเตอร์

text: ในปี ค.ศ. 1992 เขาได้รับรางวัลยิตแซก ซาเดห์ สำหรับหนังสือ"ความฝันสีดำและฟ้า" ซึ่งเป็นเรื่องราวแบบนวนิยายของฝูงบินรบในช่วงสงครามยมคิปปูร์


title: อีฟแทค สเปกเตอร์

text: ตั้งแต่ปี ค.ศ. 2001 เขาได้มีส่วนร่วมในการเคลื่อนไหวเพื่อความหลุดพ้นจากชาวปาเลสไตน์ และในปี ค.ศ. 2003 สเปกเตอร์เป็นหนึ่งในนักบินสำรอง 27 คน และอดีตนักบินได้รับการยกเว้นจากหน้าที่สำรองเพื่อลงนาม "จดหมายของนักบิน" โดยปฏิเสธภารกิจการบินกับเป้าหมายในเวสต์แบงก์และกาซา


title: เจ้าชายมีชาเอลแห่งปรัสเซีย

text:
เจ้าชายไมเคิลแห่งปรัสเซีย ()
เจ้าชายไมเคิลแห่งปรัสเซีย ประสูติเมื่อวันที่ 3 มีนาคม พ.ศ. 2483 เป็นพระโอรสพระองค์ที่ 2 ใน เจ้าชายหลุยส์ เฟอร์ดินานด์ เจ้าชายแห่งปรัสเซีย และ แกรนด์ดัชเชสคิรา คิริลลอฟนาแห่งรัสเซีย พระองค์เป็นพระนัดดาใน เจ้าชายวิลเฮล์ม มกุฎราชกุมารแห่งปรัสเซีย และเป็นพระราชปนัดดาใน จักรพรรดิวิลเฮล์มที่ 2 แห่งเยอรมนี โดยภายหลังที่ราชวงศ์ถูกเนรเทศออกนอกประเทศ พระองค์และพระญาติวงศ์ต้องปรับตัวให้เข้ากับฐานะสามัญชน ก่อนจะเสด็จนิวัติกลับประเทศได้พร้อมพระบรมวงศานุวงศ์


title: เจ้าชายมีชาเอลแห่งปรัสเซีย

text: เจ้าชายไมเคิล ทรงเสกสมรสจำนวน 2 ครั้งกับ จูตาร์ จอห์น และ บริจิตต์ วอน เวสซา โดยมีพระธิดาดังนี้


title: เจ้าชายมีชาเอลแห่งปรัสเซีย

text: เจ้าชายไมเคิล ยังทรงเป็นพระบิดาทูลหัวให้กับ เจ้าชายกียอร์ก ฟรีดริช เจ้าชายแห่งปรัสเซีย พระภาติยะ


title: เจ้าชายมีชาเอลแห่งปรัสเซีย

text:
เจ้าชายไมเคิลทรงเป็นที่รู้จักกันดีในฐานะ เจ้าชายนักเขียน โดยทรงพระนิพนธ์หนังสือหลายเล่ม ซึ่งเป็นภาษาเยอรมัน ดังนี้
เจ้าชายไมเคิลสิ้นพระชนม์เมื่อวันที่ 3 เมษายน พ.ศ. 2557 สิริพระขันษา 74 ชันษา ซึ่งหลังจากพระองค์สิ้นพระชนม์ได้ 2 ปี ในปี พ.ศ. 2559 บริจิตต์ พระชายาพระองค์ที่ 2 ของเจ้าชายไมเคิล ก็ฆ่าตัวตาย


title: เจ้าหญิงมารี เซซิลี แห่งปรัสเซีย

text:
เจ้าหญิงมารี เซซิลี แห่งปรัสเซีย ()
เจ้าหญิงมารี เซซิลี ประสูติเมื่อวันที่ 28 พฤษภาคม พ.ศ. 2485 เป็นพระบุตรพระองค์ที่ 3 และพระธิดาพระองค์แรก ใน เจ้าชายหลุยส์ เฟอร์ดินานด์ เจ้าชายแห่งปรัสเซีย และ แกรนด์ดัชเชสคิรา คิริลลอฟนาแห่งรัสเซีย พระองค์เป็นพระนัดดาใน เจ้าชายวิลเฮล์ม มกุฎราชกุมารแห่งปรัสเซีย และเป็นพระราชปนัดดาใน จักรพรรดิวิลเฮล์มที่ 2 แห่งเยอรมนี


title: เจ้าหญิงมารี เซซิลี แห่งปรัสเซีย

text:
เจ้าหญิงมารี เซซิลีแห่งปรัสเซีย ทรงเสกสมรสกับ ดยุกฟรีดริช ออกัสแห่งโอลเดนบูร์ก เมื่อปี พ.ศ. 2508 โดยพระสวามีนั้นทรงมีความเชี่ยวชาญดานงานเกษตร โดยทั้ง 2 สมรสกันในกรุงเบอร์ลิน และเป็นครั้งแรกของราชวงศ์โฮเอินโซลเลิร์น ที่เสกสมรสในกรุงเบอร์ลิน นับตั้งแต่การเสกสมรสครั้งล่าสุดในปี พ.ศ. 2456 โดยเจ้าหญิงมารี เซซิลีได้รับพระราชทานพระนามตามพระสวามีว่า ดัชเชสฟรีดริช ออกัสแห่งโอลเดนบูร์ก โดยมีพระบุตรดังนี้
ดยุกพอล วัลเดมาร์


title: เจ้าหญิงมารี เซซิลี แห่งปรัสเซีย

text: ต่อมาเมื่อวันที่ 23 พฤศจิกายน พ.ศ. 2532 ทั้ง 2 ทรงหย่าขาดจากกัน และในปี พ.ศ. 2534 ดยุกฟรีดริช ออกัสแห่งโอลเดนบูร์ก อดีตพระสวามีของพระองค์ก็ได้สมรสใหม่กับ เคาน์เตสโดนาทาแห่งแคชเทล-รูเดนฮุสเซน ซึ่งเป็นอดีตพระชายาใน เจ้าชายหลุยส์ เฟอร์ดินานด์แห่งปรัสเซีย (2487-2520) ผู้เป็นพระอนุชาแท้ๆในเจ้าหญิงมารี เซซิลี


title: เจ้าหญิงมารี เซซิลี แห่งปรัสเซีย

text: เจ้าหญิงมารี เซซิลีและพระบุตร ทรงมีสิทธิในการสืบทอดราชบัลลังก์อังกฤษ เนื่องจากทรงสืบเชื้อสายมาจาก เจ้าหญิงวิกตอเรีย พระราชกุมารี พระราชธิดาพระองค์ใหญ่ใน สมเด็จพระราชินีนาถวิกตอเรียแห่งสหราชอาณาจักร แต่ยกเว้นพระโอรสของพระองค์เท่านั้น เนื่องจากต้องสืบฐานันดรจากพระบิดา


title: เจ้าหญิงคิราแห่งปรัสเซีย

text:
เจ้าหญิงคิราแห่งปรัสเซีย ()
เจ้าหญิงคิราแห่งปรัสเซีย ประสูติเมื่อวันที่ 27 มิถุนายน พ.ศ. 2486 เป็นพระบุตรพระองค์ที่ 4 และพระธิดาพระองค์ที่ 2 ใน เจ้าชายหลุยส์ เฟอร์ดินานด์ เจ้าชายแห่งปรัสเซีย และ แกรนด์ดัชเชสคิรา คิริลลอฟนาแห่งรัสเซีย พระองค์เป็นพระนัดดาใน เจ้าชายวิลเฮล์ม มกุฎราชกุมารแห่งปรัสเซีย และเป็นพระราชปนัดดาใน จักรพรรดิวิลเฮล์มที่ 2 แห่งเยอรมนี ทรงเสกสมรสกับ ทอมัส รีเปรเนอร์ เมื่อวันที่ 10 กันยายน พ.ศ. 2516 โดยมีพระธิดาร่วมกันเพียง 1 คน คือ


title: เจ้าหญิงคิราแห่งปรัสเซีย

text: ต่อมาในปี พ.ศ. 2527 ทรงหย่าขาดจากพระสวามี


title: เจ้าหญิงคิราแห่งปรัสเซีย

text: เจ้าหญิงคิรา สิ้นพระชนม์เมื่อวันที่ 10 มกราคม พ.ศ. 2547 สิริพระชันษา 60 ชันษา หลังจากทรงทุกข์ทนทรมานจากพระอาการป่วยอย่างรุนแรง


title: แอนท์-แมน และ เดอะ วอสพ์

text: แอนท์-แมน และ เดอะ วอสพ์ () เป็นภาพยนตร์แนวซูเปอร์ฮีโร่จากประเทศสหรัฐอเมริกา ดัดแปลงจากตัวละคร Ant-Man และ Wasp ของมาร์เวลคอมิกส์ ผลิตโดยมาร์เวลสตูดิโอส์และจัดจำหน่ายโดยวอลท์ดิสนีย์สตูดิโอโมชั่นพิคเจอร์ส เป็นภาคต่อของ "มนุษย์มดมหากาฬ" (พ.ศ. 2558) และเป็นภาพยนตร์ลำดับที่ 20 ในจักรวาลภาพยนตร์มาร์เวล กำกับโดย Peyton Reed เขียนบทโดย Chris McKenna, Erik Sommers, Paul Rudd, Andrew Barrer, และ Gabriel Ferrari นำแสดงโดย Paul Rudd รับบทเป็น Scott Lang และ Evangeline Lilly รับบทเป็น Hope van Dyne ร่วมกับนักแสดงคนอื่น ๆ ได้แก่ Michael Peña, Walton Goggins, Bobby Cannavale, Judy Greer, Tip "T.I." Harris, David Dastmalchian, Hannah John-Kamen, Abby Ryder Fortson, Randall Park, Michelle Pfeiffer, Laurence Fishburne, และ Michael Douglas ซึ่งในภาพยนตร์เรื่องนี้ทั้ง Ant-Man และ The Wasp ต้องร่วมมือกันกับ Hank Pym เพื่อช่วยเหลือ Janet van Dyne ออกมาจาก Quantum realm


title: แอนท์-แมน และ เดอะ วอสพ์

text: การวางแผนสร้างภาพยนตร์ภาคต่อของ "Ant-Man" เริ่มขึ้นไม่นานนักหลังจากภาพยนตร์ภาคแรกออกฉาย และได้รับการประกาศการสร้างและชื่อเรื่องเมื่อเดือนตุลาคม ค.ศ. 2015 โดยยืนยันตั้งแต่ตอนแรกว่า Rudd และ Lily จะกลับมารับบทเดิมในภาคแรก หลังจากนั้นหนึ่งเดือนจึงมีการประกาศว่า Peyton Reed จะกลับมากำกับ การถ่ายทำมีขึ้นตั้งแต่สิงหาคมถึงพฤศจิกายน ค.ศ. 2017 ที่ไพน์วู้ดแอตแลนตาสตูดิโอในฟาเยตต์เคาน์ตี้ จอร์เจีย และสถานที่อื่น ๆ ได้แก่ เมโทรแอตแลนตา ซานฟรานซิสโก เมืองซาวานนาห์ในรัฐจอร์เจีย และฮาวาย


title: แอนท์-แมน และ เดอะ วอสพ์

text: "แอนท์-แมน และ เดอะ วอสพ์" ออกฉายรอบปฐมทัศน์โลกที่เมืองฮอลลีวูด ในวันที่ 25 มิถุนายน ค.ศ. 2018 และออกฉายทั่วไปเมื่อ 6 กรกฎาคม ค.ศ. 2018 ทั้งระบบปกติ ไอแมกซ์ และสามมิติ ทำรายได้ทั่วโลกรวม 621 ล้านดอลลาร์สหรัฐ เป็นภาพยนตร์ที่ทำรายได้สูงสุดอันดับที่ 7 ใน ค.ศ. 2018 ได้รับคำชื่นชมในด้านความตลกเบาสมอง และการแสดงของนักแสดงในเรื่อง โดยเฉพาะ Rudd และ Lilly